,KB4R3 


है] 


FT MEADE री 0 
ASIAN | i क [i 


; 
i a 
| 
| । 
: छ ऐप 20 
| ; $ 
ष्‌ - ; 
hi 
। 
' 
४ 
| ५ ] 
i 
| न ५५ 
डर १ ; 


Kk ५ ° Vas 3 00. cl a, ८०११ ४, 
र श्रीः । 
रसमोदक-हजारा । 


भाषा-काव्यम्‌ । 
OPPO 
जिसको ८ 
श्रीमन्महाराजकुमार श्रीमत कुवरस्कंद गिरिजीने 
___. नाना प्रकारके छंदोमे निमित किया । 
[जसम 


> ~ 


सुरस नायक नायिका भेद विस्तारधूवक वर्णित है । 


| वही 
___ पल्व्या रामनाथजी मु०पत्ना-बुन्देलखण्ड 
| द्वारा प्राप्तकर, 
किक श्र ~ he 
खेमराज श्रीकृष्णदासने 
बंबई 
निज “श्रीवेड्डटेश्वर” यन्त्रालयभें 
मुद्रितकर प्रसिद्ध किया । 
कात्तिक संवत्‌ १९५७ 


विखे. 


राजेस्टरीका सवाधिकार '“श्रीवेड्कटेश्वर” यत्त्रालयाध्यक्षने स्वाधीन रकखाहे । 


\ 


\ 
[१ 


श्रीगणेशाय नपः । 
अथ 


रसमोदक हजारा. 


जज: 2०८ पक 


प्रथमोल्लासः १. 
दोहा । 
मन भज तनय महेशको, नेक न रहे कलेश ।. 
ध्यान करे फल होत है, सुक्ख बुद्धिबळ वेश॥१॥ 
शिवसुत षोडश नामके, बलप्रताप सुखपाइ । 
रसमोदक शुभ ग्रेथको, विरच्यो सरस बनाइ ॥२॥ 
Es Nl eo 
इरन सुदखहके दलन दरिद्रहुके, 
करन जु सुक्खहके देनहारे ज्ञानके । 
पापनके जेते जे समूह भवसागरकें, 
तेते सब छूटिजात नेक धर ध्यानके ॥ 


(४) रसमोदक । 


भनत स्कंद ऋद्दि सिद्धि अरु संपदाहके, 

विनश्रम पावहीसो कीन्हें गुणगानके । 

शत्रुदछ गंजन सु भंजन कलशहूके, 

ऐसे पदपञद शिव करुणानिधानके ॥ ३॥ 

दोहा । 

इरत दुःख दारिद्रको, तुरत गरीबनिवाज । 

अएसिद्धि नवनिद्विवश, होहि सकलशुभकाज ४ 

कवित्त्‌। 

भूषण अनेक साजे सिहपे सवार राजे, 

शोभा यों अनूप छाने अद्वेचंद्र भालिका । 

_ दुष्टमुखभजनी महदेशमनरंजनी है, 
इ्यामतनुमेजनी सुजनप्रतिपालिका ॥ 
भनत स्कंद धरेध्यान सो विशाल काये, 
सोदे सुंडमालिका करे सो जमजाछिका । 
हरत कलेश सुख भरत हमेशा वेश) 
करत सुबुद्धि स्वच्छ नित्य प्रति पालिका॥५॥ 


उल्लास १. (५) 


ढाहा। 
जगदंबा अब कृपाकरु) पूत निकंबा जान । 
हे अंबा तेरी हरण, दास आपनो मान ॥६॥ 
सोरठा । 
शिवसुत प्रथम गणेश)द्रिती शिवाशिव भज चरण। 
तृतिय सुकवि उपदेश, वंदि रचों यह ग्रेथको॥७॥ 
कृपा शारदा कीन, दिये शारदा अति बढी । 
जिमि जल चाहत मीन, सुमति शारदाको चद्यो ८ 
दोहा । 
प्रथम कहत शृंगार रस, नव रसमें कविराव । 
होत नायका नायकहि,आलंबन रस भाव ॥ ९ ॥ 
ताते प्रथमहि नायिका, नायक बहुरि बनाय। 
भाव हाव जे तरुणके, ते पीछे कहगाय॥ १० ॥ 
उर उपजत खि जाहिको, रस शगारको भाव । 
ताहीको काहि नायिका, वणेत जे काविराव ॥३१॥ 


(६) रसमोदक । 


नायिकाको उदाहरण-कवित्त। 
कीरति किशोरी छबि वरणी न जात मोपे, 
कोटि मेनकाकी गति होत मतवारे हे । 
अंग अंग शोभितही छोभित निरखि होत, 
प्रगट प्रदीतमान उपमा न टार हैं ॥ 
भने असकंद रच्यो वदन विरांचे जब, 
आभा जो न रही तासु करन मझारे ह। 
दीन्ह्यों जो निचोय धोय एकठोर चंद्र भयो, 
छिरकेते बूँद भये _तोन नभतारे हैं ॥ १२ ॥ 
दाहा । 

भोर मयूर चकोर शुक, करकच आनन बिब। 

लाखे अनंद हिय सरसते,कॅज मेघ शशि बिंब३ ३ 

तानभांति सो वरणिये, प्रथमहि सुकिया नारि। 

परकाया पुनि दूसरी,गणिका तृतिय निहारि १४ 

सुकियालक्षण-दोहा । 
पूरण पतिकी प्रीति मन, दिन दिन अति सरसाहि। 


उल्लास १. (७) 
छजा झील पतित्रता, सुकिया कहिये ताहि १५॥ 
यथा-कवित्त । 
कंचन वरण नेन खंजन अधरमिव, 
पंकज कपोल कंठ राजतकपोत हे । 
सास दिवरानी ओ जिडानी मनमानी वेश, 
सुनिमुदुवानी झरे सुमन सुगोत हे ॥ 
भनत स्कंद पिय आनंद अनंद भरी, 
सोत सतसंग रंग रंगन उदोत हे । 
ऊनीहू न होति होति दूनी दति आननकी, 
सहज सुभाय बढे जगमग जोत हे॥ १६॥ 
दोहा । 
सास सराहत रीतिकुळ, ननंद सराइत चेन । 
पीय सराहत प्रीति मन,सोत सराहत वेन ॥१७॥ 
तीनभाँति सुकिया कही, मुग्धा मध्या जान । 
पुनि प्रोढ़ा परवीन कहि, सकल केठि सुखदान १ ८ 


(८) रसमोदक । 


मुग्धालक्षण-दोहा । 
जाके तनमें होत है; योवन उमॅग नवीन । 
ताको पग्धा कहत हैं, जे कवि रसिक प्रवीन १९ 
यथा-कवित्त । 
होनलागी वंदन विलोके द्युति चंद मंद, 
मृदु मुसक्यानकी कपोलनपे ढार है । 
सुखद सुवेन कोकिळान मान खंडनको, 
नेन नये खंजनकी उपमा निसार है ॥ 
भनत स्कंद कळू अंकुर उरोजनसों, 
अंचल उचाइ दिन दिन अनुसारहे । 
देखतही अधिक अनंद नंदनंदनके, 
सोतनके शाळ वाळ अति सुकुमार है॥ २०॥: 


दाहा । 


वार दियो मन छाळने, ठखि नवरूप रसाल । 
दिनप्रति दूनी द्युति बढे, सोतिनके हियशाल२१॥ 


उ़ास १. `| (९) 


पुनः कवित्त । 
सुख सरसातदेखें कंचन वरणगात, 
लाल मन मोहिरही खेलत अलीनमें । 
मृदु मुसक्यानकी कपोलनमें गाड देखि, 
मन गड़जात कोन एंचत बढीनम ॥ 
भनत स्कंद स्वच्छ आनन विमल बाल, 
पेखे सम चंद्र प्रभा रहत मळीनमें । 
गोरे गोरे गातन उरोज छि दूनी बढ़े 
उपमा न पाई जात कमलकळीनमें ॥ २२॥ 
दाहा । 
ता सुग्धाके कहतहें, कवि द्रे भेद विचारि । 
प्रथम कही अज्ञात पुनि, ज्ञात योवनानारि॥२३॥ 
अज्ञात छक्षण-दाहा। 
निज तरुणाई को जिहे, आगम जानि न जाइ । 
ताहि कहत अज्ञाते, जे सुजान कविराइ।२४॥ 
यथा-कवित्त । 
रहस रच्यो वृंदावन गोपी ग्वाल आये वन, 


(१०) रसमोदक। 


राधिकारमणसह राधिका सुहायेहें 
मंज मंज कुंजनम जाइछिपें चारों ओर, 
देखे जो जहाँइ तहाँ कोतुक दिखाये हैं ॥ 
भनत स्कंद भई तृषावंत प्यारी आते, 
नीर तट जाइ दुवे कर पर शाये हे ॥ 
अंजलि भरत छोड अंजालि भरत देख, 
पीवत न मीन मृग खंजन रमाये हें ॥ २५ ॥ 
दाहा । 
रहसकेछि श्रम तृषावर, यसुनातटपे जाइ । 
अंजलि भरिछोडत भरत,पियत न मन अकुलाइ॥ 
पुनयेथा-कवित्त । 
खेलन नवेली संग लाग गई कुंजनमें, 
लखिकेनदलाल ख्याल दीन्ह्योंहे मचाइके । 
दोरि दुरि हेठी सब सघन लतान बीच, 
आप चले ट्रूँहनको प्रेम सरसाइके ॥ 
भनत स्कंद मिस छुवन सुधाइ गदि 


उल्लास १. (११) 


लेत भरि अंक नेह नूतन लगाइके । 
रसवश चातुरी न जाने कछु बाल लाल, 
अधिक अनंद होत मन सुखपाइके ॥ २७॥ 
दाहा । 
छुवत छिपावत जोरसों, मोहि लगावत अंग 
एसो खेल न खेलिहों, छाल तिहारे संग २८॥ 
बरवे । 
अब नहि कुंजन जेहों पियके संग । 
आइ अचानक मोसन मिळवत अंग ॥ २९ ॥ 
दोहा । 
करिमंजन ठाढ़ी कहे, कालिदीके तीर । 
मो कटिभार सु आज यह, सह्यो परत नहि वीर ३० 
ज्ञातळक्षण-दाहा। । 
चढत जासुके तरुणई, जानत जो वरनार । 
ज्ञातयोवना कहतदं, विमलबुद्धि आगारं ॥ ३१ ॥ 


(१२) रसमोदक । 

` यथा-कवित्त । | 
लोचन विमळ नवीन दलपंकजसे, 
होनलागे सरस रसीले सुखचेनसां । 
गोळ गोळ गहब गुलाबी हें कपोलदुवो, 
बोळ अति रसकी निसासी गे देनेंसों ॥ 
भनत अस्कंद जोर योवन जनायो ताहि, 
वरषन लाग्यो अति प्रेमसुधा बेनसों । 
गजगति चळत नवेछी निज छाँह देखि, 


ओह 


भेंट होत मनमें अचानकही मेनसों ॥ २२॥ 


_ _ दोहा। 
चळत नवेडी छाँइ ठखि, सखियन डीठि बचाइ । 
मनमतंग जबते कियो, मेन महावत आइ॥ ३३ ॥ 
(~ , ८ 
पुनःकवित्त। 
रूपगुण सरस नवेली अलबेठी सुन, 


[ ~ हळ 


नेकहूँ न माने बढि सुव हुलासमें । 


pi 


उल्लास १. (१३) 
द्वारपर आवे छिन छिनपे कहाँढीं कहो, 
सीखत न सीख नये गुणन विकाशमें ॥ | 
भनत स्कंद देखि अधिक ढिठाई यह, 
मोहि कहिआई तोहि ठगत निराशमें ॥ 
दिन दश बीशहीमें छूटि लरिकाई गई, 
तिमिर नशात जेसे रविकेप्रकाशमें ॥३४॥ 

रहा । | 

रहत अकेली सुमनवश, छाइ विछोकत बाढ । 
ताछबि देखें चोपसों, पगे रहत नंदलाल ॥३५॥ 
पुनः यथा सवा । 

नित दूनी बढ़े युति आननकी,ओ विचार करे 
रतिकी छतियाँ । कछु कामकलानके कोतुकसों, 
रसके चसकेकी सुने बतियाँ ॥ असकंद प्रतीति न 
प्रीतमकी, सखियानके संगरहे रतियाँ । कर 
कंजसों आरसी छे मिसके, मन मोजसों बेठिल 
छतियां ॥ ३६ ॥ 


(१४) रसमोदक । 


दोहा । 
नवल बाळ छबि नवल सुख,नवल काम छबिचोप। 
नवळ तरुणई तनु चढ़त, खत आळसी ओप३७ 
पुनःयथा-सवैया । 
हग अंजन दे रुचि सों रचि अंग, उमंग मनोज 
कछू दरशात। सुने मृदुवेन अलीगणसे, मनसों 
करमोद किये सकुचात ॥ भने असकंद उरोजन 
कंज, कढीसम चारु कहे सुसकात । लिये कर 
आरसी आनन ओप, शशी दिन रेन विळोकत 
जात॥२८॥ | 
दाहा। 
करि मंजन सौरभ सहित, लहि केसरमुखचंद । 
बैठ आदरस भवन रुचि, तनु दयति निरखि अनंद॥ 
पुनयथा-सवया। 
अंग अंग उदित अनूप अधिकान लागे, पागे 


उल्लास १. (१५) 


प्रेम वेन सुधा वंदन झरतहे । उरज उँचाइनपे 
चाह चित चोप चारु) कंचुकी कसत हिय शंंकहि 
करत है ॥ भनत स्कंद रसप्रीतिहि सयान सीख, 
प्रगट दुराउ कामरीति न डरतहे।बाठ निज मंदिर 
विलोकि मुख कंज दीठि, सखिन बचाइ मन 
आनंद भरत्रहे ॥ ४० ॥ 
दोहा । 

अंजन दे खंजन निरखि, उरज कोक शिशुदेष । 
करदळ;पंकज परसकरि, सखिन छिपाइ निमेष॥ 


नवाटालक्षण-दाहा । 
लाज धरे उरमें डरे, रति नचहे सुकमारि । 
ता मुग्धाको कहत हैं,सुकवि नवोढा नारि॥४२॥ 
सर्वया । 
शुभ नूतन रूप विशाल बन्यो, खिके मुख 
चंद मलीन परे। मृग खंजन देखत नेनन 


( १६ ) रसमोदक । 
को, सुनि वेनन कोकिल धीर धरे ॥ असकंद भने 
निशि होत जबे, तबही आतिही उर बीच डर । 
ननदीन सखीनके संग परे, पियके हियकी न 
प्रतीति कर ॥ ४२ ॥ 
दाहा । 
नेह सखिनके संगमे, अधिक लगावति बाळ। 


Lge im 


नक प्रतीत न छालकी, सात ।हयम शाठ॥४४॥ 


पुनः सवया । 

_ कर मंजन भोनमें ठाढी भइ, नवबाल 
विशाल सुछेल छरी। सजि अंबर भूषण अंग 
समे, छतिया अँगिया बिच एक परी ॥ असकंद 
भने भयो आइबो त्यां, पटओट छिपी डर छाज 
भरी । मनो पंकजकी लखिके पियको, मुखचंद 
कलीसी छपेटधरी ॥ ४५ ॥ 

6; दाहा । 
सुनि आगम पियको तिया, डरी खरी छजिआइ 


उल्लास १. (१७) 


बाह छुवत निज सखिनके, लगी धाइ उर धाइ४६ 
पुनयथा-कवित्त। | 
बाळ नव सरस विशाळ छबि छाई अति, 
श्याम हित चाहिके लगाई यों सरोद्नी । 
वातन लगाइ चढी कुंजन लिवाइ छियो, 
बीच मग जाइ किये सुरत विनोदनी॥ 
भनत स्कंद देख मन वहा ताके भयो, 
भुजभर ठीन्ही जान मनकी प्रमोदनी । 
अंक इमि त्रासमान ज्यों रूखि प्रकाशमान, 
भासकर आसमान रहत कुमोदनी ॥ ४७॥ 
दाहा । 
छखी लाल सूने भवन, गही अचानक आइ । 
झझक छुटी कंपत परी, धरक न दिये समाइ ४८ 
सवथा । 


च्छ I € NN ~ 


निकुंजमें खेलनको गई दोर, इसे विहरे वही 

केलितरंग। तहाँ ठखि कोकिळ कीर कपोत, रहे 


(ट) रसमोदक । | 
थकि ओर अनेक विहंग । भने असकंद समो 


लहि इयाम, दुर निकरे कर प्रम उमंग। विलोक- 


तही डरलाजभरी, सुकँपी छिपी जाइ सर्ख 
नके संग ॥ १९ ॥ 


दोहा। 


खेळत सँग सखियानके।अति मन प्रफुलित गात । 
लखत ढाल उर बाठडर, धरकन हिये समात& ० 


विश्रव्धनवोढा लक्षण । 


कळ कळू ररमें धरे, प्रीतम प्रीति प्रतीति । 


डर नवाढा रातावष, सा वत्रन्धका रात ॥०५१॥ 


यथा-कवित्त । 
चंपक वरण रूप रतिकी हरन प्यारी, 
वारी मत देख कह्यो कछुना सरोदनी । 
कंचन महल जड़ी मन अनमोल ताते, 


इ. ee ` ~ 


प्रीतम बुळायो गई रतिकी विनोदनी॥ 


उल्लास १. (१५ ) 


भनत स्कंद अति छबि छकि आतुरसों, 
कर गहि ढीन्द्यो चाहि मनकी प्रमोदनी । 
देखि मुख लाजभरी अति सकुचात ऐसे, 
लाखेके लजात जैसे रविको कुमोदनी ॥ ५२॥ 
दाहा। 
ज्यों मकेट रवि अंत लखि, रहत ठता सां जाय । 
त्यो ब्रज बाळ विलोकिनिशि,कछुम नमाहि सकाय 
पुनयथा-कावत्त । 

नव ब्रजनारि रूप रति अनुहार भली; 
नितप्रति आवै करि बतियाँ सुनाय जाय । 
नेन सेन करिके मनोज भरी चातुरी सां, 
रसहको चाहे डर वसहू भगाय जाय॥ 
भनत स्कंद उठी छतियाँ न॒कीली तासों, 
चोप चसकीळी चारु चोएणी चढ़ाय जाय । 
पिय रति चाहे तब अति सकुचाय रहे, 
छाँह परे जेसे छाजवतिहू जाय जाय ॥५४॥ 


(२०) रसमोदक । 
दोहा । 
चख जोरत पिय चोपसों, लाज करति सुकुमार । 
ज्यों कुमोदनी रवि लखे, करें न तनु विस्तार ९५ 
पुनयेथा-कवित्त। 
मृदुळ कपोल लागे विहसन मंद मंद, 
आनँदकी कंद शोभा सुरत समीरहे ।. 
अंबुज अमल दळ विमल सुहाये नेन, 
सरस. सुवेन जाके वसत अमीरहे ॥ 
भनतर्कंदशुभ आनन छटाकी छूट, 
निपट कळानिधिकी कोसुदी कमीरहे । 
मेन हिय वास बढ़ी रतिकी हुलास ताते, 
प्रीतमके आस पास रमक रमीरहे ॥ ५६ ॥ 


दोहा । 
आवे नि त्र अमसों, डरवशजाय भगाय । 
पिय राति चाहे प्रीतिसों, तबद्दी अति सकचाय५७॥ 


उल्लास १. (५११. 
यथा-सवेया । 
रहे आठहु याम सुकाम यही, निजधाम सखी 

नके संगपरे । बतियाँ जु कहे कोड आवनको, 
छतियाँ ठखि डीठि बचाइ डरे ॥ असकंद ह्वैजात 
जु भेट कहूँ, अतिप्रेम बढ़ा हिय शंक करे । 
पिय चाहत प्यारी न अंक भरे, घनके वश 
दामिनि ज्यों न परे ॥ «८ ॥ 

दोहा । 
चसकीली वह चोपसों, रसहित आवत धाय । . 
प्रवा परत न जानके, डरवश जातभगाय॥५ ९॥ 


यथा-सवैया । 
साहसके रसके वझामें गईं, देखन आनन पीकर 
साजहि । लाळ निहाल भये अवलोकि, लई भरि 
अंक विशाल विराजहि ॥ त्यां असकंदभने करते 
छुटिजाइ छिपी धरिके उर छाजहि । भामिनी 


(२२) रसमोदक । 


देढे न पावत हें हरि, चाँदनीमें मिलिके दुर. 
भाजहि ॥ ६० ॥ 

Lena La दोहा | ~ ७) & 
रस चाहति हिय डरति कछु, रहत सखिनकेसंग । 
होत अचानक भेंट जो, नेक न छावत अंग ॥६१॥ 


मध्यालक्षण-दोहा । 
लाज काम सम जासुकेः मनमें दोई होइ । 
मध्या तासों कहत हें, कवि कोविद सबकोइ ॥६२॥ 


यथा-कवित्त । 
आइ सजि अंगन उमंग केलि मन्दिरलों 


सुंदर सुजान लखि मोहन निहारिवो। 
ताही समे सहित सकोचवश लोचनके, 
समुद सरोजसे निचोहें छबि धारिवो ॥ 
भनत अस्कंद परयंकपे पियारो तहाँ, 
अंकभरि लेत ह्वे निशंक सससारिवों । 


उल्लास १. (२३) 


सरस सुधासे प्रेम मधुर विछासेवेन, 
बार बार मंजुमुख नाहीको उचारिवो ॥ ६३ ॥ 
दोहा । 
सुपर सुधर सुघरी घरी, धरी न धरकहि मेन । 
भरी लाज मन दळ कमळ, पियके देखत नेन६४ 


यथा-संवैया । 
परयंकपे पोठ़े दुह सजि अंग, प्रसंग अनंग 
हियेमें चहे । तजि नूपुरदूपुर पांइनके चित 
चाइन चाप प्रमोदळहे ॥ असकंद भने पिय 
चाहत अंक, तही अनखाइ सकोच सहे । मन 
मोहन संदर केलि करे, छतियाँके लगे वतियाँ 
न कहे ॥ ६५ ॥ 


दोहा । 
छावे लाख मूरात श्याम वह, आनदउरनसमात | 
साख भार आवत प्रम उर, कहत वन नाइ बात६६ 


(२४ ) रसमोदक । 


पुनः-दोहा। 
जो सोवत पिय सुखहि की, होत विठाकन हान | 
जो न नीदवश होइतो, गहन चहत पिय पान६७ 


प्रोटा लक्षण । 
पतिहीके रसठीन मन, केलि कठनकी खान । 
प्रोठा तासों कहतरें, जे कवि बुद्धि निधान॥६८॥ 
यथा-कवित्त । 
सुरति रची यों विपरीति प्राण प्रीतमसां, 
विजुळ छटासी करे झ्यामघन नीचे है । 
झुकिझुकि बारवार मिलि मुख चूमि चूमि, | 
अधिक अनंद भरी सुख तनु सीचे हे ॥ 
भनत स्कंद त्यों अनंग की उमंगनमें, 
धरत न धीर परी कंचुकी दराचे हे। 
वेंदा ठगि मोतिनकी टूटि ठर छूटि भई, 
मानो सुख चंद्रकी प्रकाशित मरीचे हे ॥६९॥ 


उल्लास १. (२५) 
दु 
|  पुनदाहा । 
पगी सुरति विपरीतिमें, प्यारी हितहि लगाइ । 
पिय जब मुख चमन चदे, तबे रहे शिरनाइ ७०॥ 
पुनयथा-सरवया । 
रंग भरे हिंतसां मिलिके, परयंकपे पोढ़े 
दुवो सुख पाई । होनळगी रतिकी विपरीति, 
अनंगने आपनी रीति जनाई ॥ त्यों असकंद 
चह्यो पियने मुख चूमन लाज करी शिरनाई । 
 आननपे लट आनपरी शुभ चंद्रने माना दरार- 
सी खाई ॥ ७१ ॥ _ 
| दाहा। | 
छूटिपरी मोतिन छरी, बेंदाके चहु ओर । 
मनो चन्द्रमुख ने करी, प्रगट मरीचे जोर ॥७२॥ 
प्राहाभद-दाहा। 
रतिमें जाकी प्रीति अति, रतिप्रीता कहि सोइ। 
आनंद आनंद मोहिता, प्रोढा भेद सु दोइ॥७२॥ 


(२६) रसमोदक । 


रतिप्रीता-यथा संवैया । 
भली जो बनी वह माधुरी कुंज, घने डुमपुंज 
मवीसी मवास । पियासँग केलि कियो निशिमे 
मन दे रतिम अति कीन्हें हुलास ॥ भने अस- 
कंद परी चकचोंध उदे सुध आइ भई हे निरास । 
लख्यो मुखचंद्र चकोरिनहे, छखि कंज प्रकाश 
विसारे बिढास ॥ ७४ ॥ 
दोहा । 
पगी रही रतिरंगमें, निशिभर प्रीतम सँग । 
लखे कंज मुकुलित जवे, भई पीयरे रंग ॥ ७५ ॥ 
पुनः-दोहा । 
लखि रवि पीरे पहुफटे, हे उदास त्रजबाठ । 
कहत न कछु चुपचाप ति रही देख मुखलाल७६ 
आनंदात्संमोहा-कवित्त । 
प्रातसमे प्यारी उठि प्रीतमके संगते सु, 
आई रतिरंग तेरी सुखको निवाहिके। 


उल्ठास १. (२७) 


युम्मश्चतिभूषण कपोलनपे दीघप्तवान। 
द्रवि फॅसहें मनो पंकज सराहिके ॥ 
भनत अस्कंद केश छुटके छबीलीके सु, 
मानों अलि पुंज पुंज छाये हैं सलाहिके । 
शुभ सुख तापे तिल दोर सुधाहेत मनो, 
चूमत पिपीलिकाहे चंद्रबिब चाहिके ॥99॥ 
दोहा । 
रति करि प्रीतम सँग उठी, आनंद वश तिय भोर! 
बिहँसत सुधि न शृँगारकी, छुटे कंचुकी छोर ७८ 
पुनर्यथा-संवेया । 
पगी रतिरंग लगी पियसंग, अनंग उमंग 
जगी सब रेन। छुटे कुच कंचुकीके छराछोर, 
चुरी करकीं करकी सुध हेन ॥ भने असकंद 
खुळी अळकें, विथुरे कच त्यों बलि अंजन नेन॥ 
हिये हुलसी मन मोद भरी सु, कहे इमि प्यारी 
सखीनस वेन ॥ ७९ ॥ 


(२८ ) रसमोदक । 


दोहा । 
जो सखि तुम मोहित कही, भई सही वह बात । 
मुक्तमाल विगलित रखी, आनंद उर न समात८० 
पुनयथा-सवया । 
लई भरिअंक निशंक निहारि, पिया परयंकपे 
प्रेम वढाइ । रची विपरीति तची राते अंग, उमंग 
मनोज करी सरसाइ । भने असकंद अनंद्मे वीर, 
रही न हमें सुध प्रीतसमाइ । हरा कुच कंचुकी 


A 


केझछों छूट, छरा गहि गोद रही सकुचाइ॥८१॥ 
दाहा । 

रची सुरति विपरीतिअछि,भरि भुजपियनिजअंक। 

छाकेत छवीळी छवि सरसःबेठीससुद निशेक८२॥ 

मान समेमं होतहे, मध्या प्रोढा दोइ । 

धीरा बहुरि अधीर गण, धीराधीरा सोइ॥ ८३॥ 

चतुराइके वचन कहि, कोप गोप कर सोइ। 


मध्याधीरा कहतहें, जे प्रवीन कविलोइ ॥ ८४॥ 


उल्लास १. ( २९) 


मध्या धीराको उदाहरण । 
यथा-सवेया । 

अनूप बनी बलि. रूप रसाल, प्रमोद भरी 
मुख राजत चंद । मयूर कपोत सु कोकिल कीर, 
चकोर रहे छि प्रेम अनंद ॥ भने असकंद तहा 
गये श्याम, पगे सुखकोक कलानके छंद । विठो- 
कत नेन किये अरविद, रही चुप लाज मनो- 
जके फंद ॥ ८५ ॥ 


दोहा । 
ललित छाल लोचन निरखि,मनु पाटल युति ऐन | 
पलन परत कल विन ठसे, यह छवि मूरति मेन॥ 
पुनयथा-संवैया । 
साजि शगार विचार खड़ी, निज भोनमें 

क॑चनसी ठसे डाढी। प्रेत समेत परो रसमें, हितसों 


(३०) रसमोदक । 
तहाँ आय गये वनमाढी । देखतही असकंद भने 
इमि, वेन कहे हगमें करे लाली ॥ आज छकी 
छवि में इनकी,यहमूरतिमाधुरी मोहन आढी८७. 

दोहा । 
आये छवि छाये छटनि, पगे प्रेम बड़ भाग। 
मोहित राति पति सम टगन,वरषावत अनुराग८८ 


यथा-कवित्त । 
सरस रसीठी सब गुणन उजागरसी, 
बेठी तहाँ अमित प्रकाश उजियारीको । 
चंचरीक चारों ओर मोदित मदंध ताके, 
तनुकी सुगंध मान खंडित निवारीको । 
भनत अस्कद्‌ तहाँ आये नदनंद प्यारे, 
अंग अंग रूप दरझात उरधारीको ॥ 
विनगुणमाळ छाल उरमें विशाल देखि, 
पंकज समान भयो चंद्रसुख प्यारीको॥ ८९॥ 


उल्लास १. ( ३१) 
0900 
बरव । 
ललन ललित लखि लोचन यह सुखदेन ॥ 
मोचन विरह विथा: भळ सूरत मेन ॥ ९०॥ 


मध्याअधारालक्षण-दाहा । 

कहे कठोर वचन प्रगट, पियसों कोप जनाइ ॥ 

मध्या कहत अधीर तिय, तासों सुकवि बनाय९१ 

उदाहरण-कावत्त । 

कोन हित मानिकर द्यांङगि पधारे आइ, 
कठिन कठोर चित्त काविधि इते ढरयो । 
रूप गणआगर अनूप रस सागर हो; 
परतिय चाहि मोहि आनद दिये भरयो॥ 
भनत स्कंद कोक कलन प्रवीन प्यारे, 
वह क्यों सहेगी यों विछोह दिनको परयो। 
मोहि समझावत रिझावत मिलंगो कहा, 
रेन जित जागे उत जाव इत का धरयो॥९२॥ 


(३२) रसमोदक । 


दोहा । 
आये वनवानिक भले, छाये छवि अनुराग । 
पाये सुख तित जाह किन,भाये रति निशि जाग ९३ 


पुनर्यथा-सवैया । 

बैठी हती निज मंदिरमें, रतिके अनुहार नये 
रस पागी । वेन कछ अनखाय कहे, लखिके 
तिय दूसरेके अनुरागी ॥ आये कहा किहि 
कारणको, असकंद भने तुमतो बड़भागी । रोके 
नकोऊ तुम्हें हितसों, जित रेन जगे तितही मत 
लागी॥ ९४॥ _ | 
दोहा । 


रेन जगे रसमें पगे, परतिय संग सुजान । 


तुमसे प्रीतम पाइके,केहिवाधिकाजत मान॥९५॥ 
पुन“ढदाहा । 

तुम्हे वसी करके वसी, भली उरवसी आन । 

क्यों न मनायो मानहे,जोकर जानत मान ॥९६॥ 


उल्लास १ (३३) 


मध्याधीराधीरा लक्षण-दोहा । . 
रूखे काहेके वचन कछु, रोइ सुरोष जनाइ। 
मध्याधीराधीर तिय, ताहि कहत कविराइ ॥९७॥ 

यथा उदाहरण-सवैया । 

गये घर श्‍याम विठोकत बाल, कहे इमिवेन 
कछ्क विनिद । भने असकंद नयो रस चासि, 
वस केत रन माठदमादद॥ अहा धन भाग कहा 
कहिये स॒, मिळे तुमसे पति मोहि गुविद । गिरे 
चखसां अंसुवानके बुंद, मनो मकरंद झरे 
अरविद॥९८॥ ` 

दोहा । 


सहित स्वेद सीकर सुमुख, निरखन किय हिय चेन। 

वचन रचन भरि वारि दुद्द कहि वलि वारिज नेन॥ 

| पुनर्सवेया । 

. आये घरे नँदनंदन ज्यों, अस्कंद भनें लखिके 
हैँ पक 


(१४ ) रसमोदक । 


ब्रजवाल हे । नेनन नीर भरयो करिरोष,कहै इमि 

वेन कियो उरशाल है ॥ क्यों सहां एतो बिछोह 

घनो, उत जाब हमें विधने लिए्यो भाळ हे । 

प्राणपियारो मिळे तुमको, अति छेछछबीलो करे 
सो निहाळ है ॥ १००॥ 

दोहा । 
पिय लखि वारिजनेन भरि, बोडी वचन रिसाइ । 
तुमसे पति जाको मिले, ताको सुख सरसाइ१०१॥ 
प्रोटाधीरा लक्षण-दोहा । 

रतिते रहे उदास अति, प्रगट न कोप दिखाइ । 

प्रोढाधीरा नायिका, ताहि कहत कविराइ॥ १ ०२॥ 

उदाहरण-सवैया । 

पिया परयंकपे पोढ़ि रहे पिय प्यारी विलो- / 

किके सूये सुभाइ । जुही वर मालती हार लँगा- 

रके, ह।रद्ये उरमें पहिराइ॥ भने असकंद गहे 


% 


उल्लास ३. (३५) 


करके दुति, क्षीण भई मनमें रिसछाइ । मनो 
बिन नीर गुलावके फूल, तिहुंपर ग्रीषम आतप 


पाइ ॥ १०३ ॥ 
दोहा । 


ठखि आगम आनँदभरी, खरी प्रेम परवीन । 
छुवत छरा छरकत छटनि, आनन विरी लईन१०४ 
यथा-कवित्त । 

छेल ब्रजचंद्र आये मिलन छबीढी काज, 
रजनी बिताये नेह अधिक लगाये मन । 
प्रफुलित गात भये देखि शुभरूप अति, 
केज कर ढीन्हो गहे मेनह बढ़ाये पन । 
भनत स्कंद अंक भरत सु बोली वेन, 
सकुच दुराये कुच छीजिये न मेरो तन ॥ 
ओसर व्यतीत भये सुन नेंदनंद प्यारे, | 

भरनन देत नीर बारिधि,बळाहकन॥१०५॥ 


(३६ ) रसमोदक | 


दोहा । 
पति हित प्रेम अनूप लहि, हराषित सहज सुभाव। 
हाव भाव अनुभावको, अनुचित लखत न चाव॥ 

प्रोटा अधीरा लक्षण-दोहा । 
डर देके तिय पीयको, फूलमार जो देइ । 
परोहा कहत अधीर यह, कविकोविद मत सेइ ॥ 
उदाहरण-सवेया । 

गद्यो कर यूथ सहेलिन बीच, लिआइ विलो- 
कत सो अंग अंग। बताइ कछू सखियान सुनाइ 
रिसाय कहे तजो योन कुसंग॥ भने असकंद 
प्रसन्न भरे/परनारिन सों विरच्यो रसरंग । सुधारत 
मातीकी छरी सों, पियके हिय होत मनोज 
उमंग ॥ १०८ ॥ 
दोहा। . 


` मृदुलकंज कर माठती, छे लचकीली डार । 
हनत हेर इसि इयाम तनु, किय परतियको प्यार॥ 


उद्लास १. (३७) 


पुनयंथा-कवित्त । 
जाइके लिवाइ आइ रास केलि मंदिरते, 
करिकर रोष याँ सुनाबे वेन आलीको । 
कीजियो न ऐसो काम प्रीतम इमारे तुम, 
छीजो उर लाइ फेर सोत प्रीति पाठीको॥ 
भनत असकंद तूतो छेल त्रजनारिनको, 
गेल जाइ रोंके गाय गाय राग ताळीको। 
करि हग लाल रोष रस ब्रजबाळ खड़ी, 
फूलनकी माळ लये मारे वनमाठीको॥१ १ ०॥ 


दोहा । 
कहत सुनाइ सखीनको, अब न लीजिये नाम। 
मारदेत वनमाल ले,त्यों इरषत मन इयाम ३ ३१॥ 
प्रोटा धीराधीरा लक्षण-दोहा । 


he La 


है उदास रतिते रहे, पियपे भय दरशाइ । 
प्रोढा धीराधीर तिय, कहत सुजन रसगाइ११२॥ 


( ३८ ) रसमोदक । 


तथा-संवैया । 

कछु नेन उनीदे झुकी पळकें अळकें बिथुरीं 
रस चाखि नयो । इहि भाँति छके मदश्याम 
गये, खि बाम अनूप प्रमोद ठयो ॥ असकंद 
भने भारे अंक लयो, मनसों नवप्रेम मनोज दयो। 
मनभावतीको सुखचंद्र भलो, रिसके बामे 
अरविद भयो ॥ ११३ ॥ 

दाहा । 
परसत परम सुजानके, तनु छिन छरक रिसाइ। 
तेह तरेरे त्योरकरि, बैठी भोंह चढाइ ॥ ११४ ॥ 
पुनर्यथा-सवैया । 

बनी अलि रूपकी रास घनी, रतिकी द्युति 
कोटिन वारई देत । गये तहँ श्याम चढ्यो भन 
चोप बढ्यो,अति प्रेम करे हियहेत। भने असकंद 

विलोकि रही, कछु भोंह चढ़ावत मान समेत ॥ 


उद्धास १. ( ३९ ) 


गहे करके सुखरोष चत्यो रग चंद मनो अर- 
विदको छेत ॥ ११५॥ 


दोहा । 
गये इयाम शोभा निरखि, बोली कछू न वैन । 
गहे केज करवाने, करे तरेरे नेन ॥ ११६ ॥ 
ज्येष्ठाकनिष्ठालक्षण-दोहा । 
ज्येष्ठ कनिष्ठा कइत हैं, जह द्वे व्याही नार। 
जेठी प्यारी कविकहें,लहुरी घट निरधार॥११७॥ 
ह यथा-कवित्त । 
ठा ब्रजवाळ दुवो साज निज मंदिरमें, 
आये नंदनंद तहाँ अमित अनंद सों । 
चंदन प्रसूनहार हिय पहिराये देख, 
दरपन दिखाइ एक रूप कर फंदसां॥ 
भनत स्कंद दूजी नजर बचाइवेझा, 
विमळ कपोळ दुवो परसत छंद सां ॥ 
भरभर भोंरनके डर वर कंज मानो, 


(४० ) रसमोदक । 
सरवर छोड़ मिल्यो पगपरचंद सों॥ ११८ ॥ 
दोहा। 
एक पीतपट ओट करि, एक अंकभरिएन । 
मुखपर फेरत कंज कर) दूजीके उर चेन ॥११९॥ 
प्रकायाभद-दाहा । 
उढु अनूढ़ा भेद द्वे, कहत सुकवि अभिराम । 
चाहे जो परपुरुषको, परकीया वह वाम॥१२०॥ 
करे प्रीति परपुरुषसों, व्याही ओरे जाइ । 
ऊदढ़ा तासां कहतहें,रसिक सुजन कहिगाइ१२१॥ 
यथा । 
बाठ तनु नूतन विशाल छबि छाई अति, 
शोभा अनूप मनो विधि रति गढी रहे । 

_ अमल कपोलनको मृदु मुसक्यान देखि, 
मुनि मन मोहिजात ढाठसा बढी रहै ॥ 
भनत स्कंद नेइ लगन लगाई मेन, 
ताते निजमंदिरके द्रारही खड़ी रहे । 


उष्ठास १. (४१) 


कल छिन एकहू न परति विलोके विन, 
मोहनकी प्रीति नई चितम चढी रहे॥१२२॥ . 


हैं JN ENN दोहा । © 
लगी रहें चहुँओरते, चुगल चवाई नार । 
नेहळगेकी वात यह, कीजे कहा विचार ॥१२३॥ 


पुनयेथा-सवैया । 
न जो बैठिये संग सखीनकेतो कहे, का करे 
अकेळी जुदे । फँसी नेइके जाळमें केसी 
भई, सो कहा कहिये अपनो मनुदे ॥ असर्क- 
दभने यह प्रीतिकी रीति, हियेमें लगी छुटे 
केसे बुँदे । मति सावरे रंग रँगी सो कहे, चकही 


_ 


कब चाहत चंद उदे ॥ १२४ ॥ 
दोहा । 


नई लगन नंदलाळको चढी हियेमें एन । 


खड़ी रहे निज द्रारफेविन देखे नहि चेन ॥१२५॥ 

(४२) ` रसमोदक । 


पुनयथा-कवित्त । 
सघन लतान वृंदावन बीच आयो कान्ह, 
ताहि लखिबेको करी इन चतुराइये । 
मेन भरे अधिक रसीळे ऐन चेन देसि, 
सरस सुशील भये तजिके रुखाईये ॥ 
भनत स्कंद समे भूलत नयेरी वह, 
सहठ सुजान मान ढइट लगाईये । 
शशिमुख वाको ताको सरस अमी पी छके, 
अंचळके ओट हग चंचल चवाइईये१२६॥ 


बरत । 


सखि विचार यह मनमें कहिये कोन । 
आवे जो इह मगमें रहिये मौन ॥ १२७ ॥ 


= पूनःसवैया । 
गइ वा दिन खेलन कुंजमे फाग, बढी यह 


बात वहाँकी रहे । तहँ आइगयो रंगमें सरबोर, 
विशाळ बनी वह झाँकी रहे ॥ असकेंद भने 


उल्लास १ (४३) 


ठसिके समरी, गहिबेको चढी हम ताकी रहै । 

तबते कछु नेक न चेन परे, मति मेरी भटू 
छवि छाको रहे ॥ १२८॥ 
दाहा । 

बढ़ी प्रीति उर श्याम तनुः घटत घटाये नाहि । 

खनके मिस एक कर, चढ़त अटारी माहि३२९ 

 _पुनः-दाहा। 
मेरे मनमें चढ़ि गयो, वह रंग रूप रसाठ । 


LAO 


कहो सखी केसे छुटे, विना मिले नंदछाछ१३०॥ 
अचूटाळक्षण-दाहा । 


अनव्याही अनुशागनी, ओर पुरुष सों 
कहत अनूढा ताहिसों, कवि पंडित मति 
यथा-कावत्त । 

पूजन गिरीश गई वाळ नई । 
मोद लहि अमित प्रमोद उर ठाने है । 
दोनों कर मळयागिरि चंदन विशाल लेक, 


तान । 
भान ॥ 


ET 4. 

(४४) रसमोदक । 
अक्षत परहा शीश सरस सुहाने हे ॥ 


इयाम श्याम सुमन चढाइ मन माने सबै, 
भनत अस्कंद वेशकोतुक दिखाने है । 
चंद्र जान उदित सुपंकज सुदित जान, 
' केश निशि मान मानो भोर भहरानेहे १३२ 
दाहा । 
लगी प्रीति पूरण हिये, लखि ठोचन अभिराम । 
मिळे मोहि विधि विनव वह, अजजीवन घनश्याम॥ 
परकीयाभेद-दोहा । 
गुप्तावेदग्धा ठक्षिता, कुङटा मुदिता साइ । 
अनुसेना युत भेद छे, ये परकीया जोइ॥१३३॥ 
भूतणुप्ता लक्षण-दोहा । 
सुरत करे कर गोवही, गुप्ता भूत वखान ॥ 
कहत ग्रंथमत देखिके, जेकूवि सुमति निधान ॥ 
यथा-सवया। | 
एक दिना तनु साजि प्रसूनन,हेतु गईवनतूसुन 


उद्घास १. (४५) 


ठेरी।सो चहूँ ओर विळोकि चकोरासमो लहि साँझ 
दशो दिशि घेरी ॥ त्यो असकेद छटा घनश्याम, 
निहारि डरी करि छाज घनेरी। भागत केतकं 
कंटक लागि फटी रंग चोपरी चूनर मेरी।१३५॥ 
| दोह a 
अब न जाब पनिया भरन, चाहे सास रिसाइ । 
चतुर चवाइन चोगुनी, देती दोष लगाइ ॥१२६॥ 
पुनः-सवया । 
यमुनातट कुंज कदंवके पुंज, प्रसूनन हेतु पठा- 
वती हो । श्रम स्वेद विलोकि विना समुझे, 
मनमें जु कहा दरशावतीही ॥असकंद अबे न 
कहो हमसे, हकनाइक मोहि ठजावती हो । सव 
बैठ भट गुरुठागनर्म, किहकान कलक 
लगावती हो ॥ १३७॥ | 
दाहा । 
. भजी रंग गुलालमें, नेक न परयो ठखाइ १ 


(४६ ) रसमोदक । 

करगहि मुख केसर मठी; वीर कोनने आइ१३८॥ 
पुनयथा-सवया । ८ 

आज प्रभात गई यसझुनाजळ, मोद भरी मनम 
मति ठानी ॥ देख चहँदिशि धाये भट्ट, तजि पुंज 
मलिद सुगंध सुहानी । त्यों अप्तकंद भने लहि. 
प्रेम, घिरी चड ओर हिये अकुलानी ॥ का किये 
यह कंप अरी,तबते यह देहदशा दरशानी १३९॥ 


दोहा । 
ललित लता कंटक कलित, कुजगेछ पटात । 
वसनफटे उत जात सखिमो मन अति सकुचात ॥ 
पुनयथा-कवित्त । 
कासां कहाँ आजकी कथा में यह मेरी भट, 
बीती जो विथाहे काहि काविधि सुनेहों में । 
सहजसुभाय चित्त चाहिके विनोद मान, 


अ ७२७ उ 


मजन अनक कर कुज छाव छहाम ॥ 


उल्लास १ (४७) 


भनत स्कंद किन कोटि उपहासें मोहि, 
तासे वहु सासकी अनेक सहिलेहों में। 
सेहों ना चकोरनकी चुंग चोट चारों ओर, 
आजतें न भूळहू कलिदीकूल जेही म॥१४१॥ 
दाहा । 
सखि गुढाबके फूलकी, डार नवाई आज। 
करते छुटि अँगियाफटी,हिये घरक आति लाज ॥ 
भविष्यग॒प्ता छक्षण-दोहा । 
करन सुरति चाहे हिये, आगूसे कर गोइ। 
गुप्ता ताहि भविष्यकहि,वर्णत कवि सबकोइ १४३ 
यथा-सवया । 
मोरसिरी जहे हेरी भळी विध, सोनजुद्दीकी 
लगी गति प्यारी । नीकी लगी भढी माधवीकी 
छवि, सेवती चारु अनारकी वारी ॥ चंपन भोर 
भने असकंद सु, केतकी वेलमें पंच निवारी। 


क रौ 


(४८) रसमोदक । | 
आज में देखन जेहों वहाँ जहाँ, फूली गुठाबकी 
हे फुलवारी ॥ १४४ ॥ 
दाहा । 
विमळ विछोकन जाय हों, नूतन वह वन आज। 
गुंजत मधुप मदथ तह, शोभित नित ऋतुराज॥ 


पुनयंथा-सवैया । 

हमें फूल गुलावके टोरने हैं, शिव पूजबेको 
मति यों ठई हे । यह गाउँ चवाइनको चरचो, 
सुनिके डरपे जियसां दई हे ॥ असकंद भने 
सबहीके भटू, विधने छिर्यो भाल सोई भई हे। 
हम यासों सुनाइ कहें सब सों, फिर कोउ कहे 
न कहां गई हे॥ १४६ ॥ 

दोहा । 

मोरसिरी जहेँ हे अरी, सोनजुहीकी दोर । 
देखन जेहो आज में, फुलवारी को ठोर ॥१४७॥ 


श्छ 


उछ्ठास १. (४९) 


(१ च 
वतमानगप्ता लक्षण-दाहा | 
'करतजात जाहिर सुरत, गोवत तुरतहि जात । 
वतेमान गुप्ता कहत, ताहिसुजन अवदात॥१४८॥ 

उदाहरण-कवित्त । 

ओर बनवाइबेकी चरचा चढी हे कहूँ, 

तिनहि दिखायबेकी आन परी इनको । 

येतो ब्रजठाकुर न देये तो करोंगी कहा, 
मागत हें आरसी अँगूठी चारदिनकों ॥ 
भनत अस्कंद यामें कछु वरजोरी नाहि, 
सुनियो सखीरी यों सुनाइ कहाँ किनको । 

_ सोंह कुळकानकी नदानबन देहों नाहे, 

_ निशिको दिवसको घरीको एक छिनको१४९ 


दोहा । 
प्रिय रिसाइ कुंजन गई, प्ोस्तों कइत मिलाइ। 
बार बार यह कहनको, कान्ह कान लग जाइ ॥ 


(५०) रसमोदक | 


यथा-संवेया । 
काज अनेकन हें गृहके सब एक करे नहि है 
मतवारो । हों हरभाँति सिखाय चुकी सखि, तू 
कहि जो कह्यो माने तिहारो॥ त्यां असकंद भने 
यह कोतुक, देखिके को न करे निरधारो । बैठ 
इकंतमें रूप धरे सखि यो बहुरूपिया केत हमारो॥ 
| दोहा । 
सखी सुनो यह पाथेक इक, बातें रचत अनूप । 
कहत एक दिन में यहाँ, नयो खुदाऊँ कृप१५२॥ 
द्राववावद्रधालक्षण-दाहा । 
करि चतुराई वचन सां, मिळे क्रिया कर जोइ। 
वचनपिद्ग्घा क्रिया इक, कहत विदग्धा सोइ ॥ 
यथा-कवित्त। 
कारे कारे दिशन दवाइ चह ओरनसों, 
आये घन गरज मचावत तरंगमें ! 
कूक उठे कोकिला सकूकदे कुहूक उठे, 


उद्ठास १. (५१) 


धुनि सुनि मधुर मयूरहू उमंगमें ॥ 
भनत अस्कंद होनलागी हिय मंजु मार, 
मनको विरह छागी बढ्न सु अंगमें । 
डरत अकेली निजभोन में अंधेरी रेन, 


a) र 2७७३ 


प्रीतम न आये रहे सोतन कुसंग में ॥ १५४॥ 
; दाहा । 
रेन अंधेरी में डरों, ननदी गई रिसाइ। 
सखी नकोऊ संगमे, पियको सोत सुहाइ॥१५५॥ 
पुनःसंवेया । 
न आये पिया घर सोतन संग, रहे सुखसों अतिही 
मनमान। सुने इमि वेन कळू रिसके, ननदी गई 
रूठ कियेही गुमान ॥ भने असकंद कहा कहिये, 
न सखी कोउ संग उये किमि भान । धरापर धूम 
करी धुरवान घने घन कारे लगे घहरान॥१५६॥ 
दाहा । 
पिय सोतनके संगमे, फँसे लगाय सनेह । 


(५२ ) रसमोदक । 


घन घमंड आये सु में, ड रत अकेली गेह॥१५७॥ 
क्रियाविदग्धा यथा-सवैया । 
ठागिगई सँग हेलिनके, वट पूजवेको सो 
विचार महूरत। आयगये वे अचानकहेँ घन- 
श्याम तहां घनञ्यामकी सूरत ॥ त्यां भसकंद 
भने अतिही हिय, चाह बढ़ी यह बात विसरत । 
वेंदी सम्हारनके मिस बाल सु, आरसीमें खी 
लालकी मूरत ॥ १५८ ॥ 
दोहा । 
पटहि दाबि ठोढी दुषिच, छखत छाँह मिस ओर । 
झुक झुक कस कमिरोर ठे,कसतकंचुकी छोर १५५९ 
पुनर्येथा-बरवे । 
अटक्यो आइ भमरवा रसके हेत । 
न सके भरी गगरिया कसके छेत ॥ १६० ॥ 
पुनयेथा-सवैया । 
चली ब्रजकी वनितानके संग, अली पहिरे 


उल्लास १. (५३) 


मुकतानकी माल । मनो छवि छीनलई रतिकी 
अतिही बनी रूपकी राशि बिशाल ॥ भने अस- 
कंद सुकुजनमें लगी, खेलनआय गये नँदछाल । 
विलोकतही पटओट भई, कस कंचुकी लागी 
उघारन बाल ॥ १६१ ॥ 
दोहा । 
चलत सखिनके संगमें, चितवत चारहुँ ओर । 
कहूँ घन कहुँ वन कहुँसुमन,छवि हितनंदकिशोर॥ 
ब्रव। 
मनमोहनको मग में लख्यो सुजान । 
वेंदी लगी सँवारन अधिक सयान ॥ १६३॥ 
पुनर्यथा-कवित्त । 
अति अनुरागी बाल ठाढ़ी यों सरोवरमें, 
बार बार कंचुकी के छोर छुर छुर जात । 
झुकत झपाकसों छिपायतनु ओढे पट, 


(५४ ) रसमोदक । 


(~ ८७. 


मोतिनकी माठ  हिये बीच छुर छुर जात॥ ` 
भत अस्कंद त्यां अनंग अंग अंग ऑप, . 
सावरे सळोने कान्ह ओर मुर मुर जात ॥ 
लगत समीर जुरे मानो वश लाज कंज, 
मुकुलित ठोचन विछोकि दुर दुर जात१६४॥ 
दाहा । 
घिरी सखिनके जाछमें, बैठी बाळ रसाळ । 
कर उठाइ घूंघट करत,ठखि निहाल नंदलाल ॥ 
ठगी सम्हारन भालकी, वेदी वाल विचार । 
इकटक रही सु आरसी,छबि तनु लाळ निहार ॥ 
लाक्षता-लक्षण । 
सखी लखावे प्रीति जो, परपति चिह्न दिखाई । 
कहत लक्षिता ताहिसां, जे प्रवीन कविराइ १६७॥ 
क 
सवया । 
कहे मानिये चाहे न मानिये ज्‌, तुमतो नॅदनं 


उद्डास १ (५५) 


दके अंक लसी । अतिप्यारी मनोहर मोज भरी, 
बतिया सुनिके कहो वंकजसी ॥ असकंद भने 
-अबहीं ते भटू, चितमें हितसों निरशंक फसी । 
अबे ठागती नीकी सुहाइतनी, छातियाँ ये भी 
कली पंकजसी ॥ १६८ ॥ 


दोहा । 
श्रमकन अलि अलकन मनहु,झरत प्रेम अनुराग । 
मनमोहन तू मोहनी, दुहँआज वड़भाग ॥१६९॥ 
पुनयथा-सवया । 

का काहिवेमें निकास अरी, किहि हेतु सों 
मोतिन माँग सँवारी ॥ छाई सु प्रीतिधनी उरमे 
लाख चातुरी तेरी भई हम वारी ॥ वारी रही तू 
भने असकंद सु कोनके नेह सां नेह लगारी॥ 
चोपसे देखत चारहु ओर, सु कोन है तू नई 
झूलनवारी ॥ १७० ॥ 


(५७) रसमोदक । 


दोहा। | 
भली बनी वानिक विशद, मृदुळ माढती माळ । 
अजों अगुण गुणों प्रगट, भई सरस रस जाल ॥ 


पुनयंथा-कवित्त । 


रूपरस राते ये नवेळी तेरे रम्य युग, 
सोतिनको ताते मनमोहन सुहाते ये। 
भनत अस्कंद इतराते लसि प्रीतमको, 
काते खरसानके सुधाको वरसाते ये ॥ 
देखके लजाते मृग मीन अरू खंजनहू, 
उपमा न पाते रसरीत न जताते ये । 
सुख सरसाते पर प्रीति न लखाते वेश, 
तेरे हगप्यारी रहें छविमदमाते ये॥ १७२ ॥ 
दोहा । 
मनमोहन मन मिल अरी, सो उरमे छवि देत ॥ 
अब किहि कारण गोइबो, प्रगट दिखाइदेत१७३॥ 


उद्ठास १. (५७ ) 


पुनः-सवैया । 
मुख देखके चंद्ररहे रमता समता को करे 
लखि रूपनता । भ्रम होत चकोरनको जबता 
अब ताकि कितेक करें ममता ॥ उरमें ठसे हार 
गसे मुकता असकंद भने दियो कोने सता । 
विनदेखे भट्ट वह कुजठता ब्रजमें बसिबो हंसी 
खेलनता ॥ १७४ ॥ 
दोहा । 
अधर रदनकी छाप यह, उर पे विन गुणमाळ। 
सोहें करि तोसे कहो, गोहे नबने वाळ ॥ १७५ ॥ 
कुलटालक्षण-दोहा । | 
लाज रहित बहु चाह पति, रतिते तृप्ति न ताइ । 
कुलटा तासों कहतहें, कविवर बुद्ध बनाइ॥१७६॥ 


यथा उदाहरण-कवित्त । 
रूप गुणसागर प्रकाश नवयोबनपे, 


( ५८) रसमोदक । 


धरत न धीर परयो मेन मन फंद है । 
होत न प्रभात कर मंजन सँवारे गात, 
केशछुटकाय चले गजगति मंद हे 
भनत स्कंद चहे पथिक सनेह गहे, 
नेक हू नळाज रहं निपट सुछद है । 
दिवस व्यतीत जबे होत अरविदनेनी, 
अधिक अनंद जोलों उदित न चंद है १७०॥ 
॥ ढा. 

निशि अँधियारी रेनिमें, परे हियेमें चेन । 

पथिकदेखिं सखियानसों,कइति रसीठे वेन )७८॥ 

छाजत छबिकी छटासी, छा छलिया छेल। 


Rp 


. झकत झरोखाही रहे, खिरकी द्वारे गेछ ॥१७९॥ 
पुनयथा-काबत्त । 

चाहभरी चंचळ विलोकन घटुँवा चारु, 

चोखे पट अंग शुचि सोरभरेंगी रहे । 

भूषण अनूप अति उरज उतंग तंग, 


उल्लास १. (५९) 


कंचुकी कुसुंभ रंग सुरत जगी रहे ॥ 

भनत स्कंद कुंज विपिन विहार वेश, 

मोदमय पुरुष प्रवीणन पगी रहे । 

परम पुनीत रति रीति हित हेर प्रेम, 

परस प्रदोष मंजु मारग लगी रहे ॥ १८०॥ 

दोहा। 
सुनि बिहार त्रजलोग सजि, चळे चतुर चितचाह। 
हँस विळोकि नूतन पुरुष, चाहत नेह निवाइ ॥ 
पुनयंथा-सवैया । 

रहे पर प्रीति अनेक उमंग, अनंग उदे रति 
चाहत ऐन । चढे पट भूषण ओप दिखाइ, 
रिझाय सबै कहि माधुर वेन ॥ चले असकंद 
निङुंजनमें सुन गोपसमूह करे चितचेन । तके 
तिरछोहे कटाक्षनसों, हरषे बिहेसे यों चलावत 
सेन ॥ १८२॥ 


(६० ) रसमोदक। 


दोहा (जी १ 
रमन चाह परपुरुषसों, कर हित प्रगट अनेक । 
भानु छिपे छहि पथिकजन, मिळत नकरत विवेक। 


पुनर्यथा-सवैया । 
सु चले नवकुंज कलान प्रवीन, प्रमोद भरी 
बहु भाँतिहिते । हँस हेरन चातुरी चोप चढी, 
टृगफेरन चंचळबाजनिते ॥ असकंद भने मृदु- 
माधुरवेन, सुनाइ कहे छबि छेछ जिते॥ हरषे 
मनमाँह गुवाळनके, निरखे चड ओरन चाह तिते ॥ 
दाहा । 
खुळे केश अंचल बिचछ, छुटे कंचुकी छोर । 


€” La 


बिइँसि बतात सखीनसां, रसिकनकी चितचोर॥ 
हे पादता लक्षण-दोहा । 

मनभाई सुनि बात छलि, हिये प्रमोदित होइ । 

मुदिता तासों कहतदें, कविकोविद रस मोइ ॥ 


उल्ठास १. (६१) 


यथा उदाहरण-सवैया । 
सजे नवअंग अनंग उमंग, बढ़ी मन चोप 
विचार विशेष । हिये मति ठान सु मीत पुनीत, 
घरे मन धीरज ताहिनिमेष ॥ भने असकंद छको 
छविष्तों, छतियान छुये ठगि प्रीति अलेष। प्रमोद 
भरी सखिसों विहसे, गुणआगर बाल निशा- 
कर देष ॥ १८७ ॥ 


दोहा । 
पथिक सार पियखत दियो, वेसिक भयो सुनाइ । 
) गुरुजन दुखजाहिर करत,हीतळ उमंग उछाह 9१८८ 
पुनर्यथा-कवित्त । 

बैठी सजि सुंदरि अडीन मोद मंदिरमें, 

सहज शगार दिव्य दीपत लसी परे । 

मंद मंद हसन सनेह मनमोहनको 

काहु वे कहे न छाज गुणन गसी परे ॥ 


(६२) रसमोदक । 


भनत स्कंद जोर योवन झकोर वेश, 
गोन सुनि प्रीतम विदेश विहसी परे न 
हेर देर हरष हुलास अंग भूषणलों, 
कोतुक कलान कुच कंचुकी कसी परे॥ १८९॥ 
दोहा । न 
सुमुख सखिन सुन शशिमुखी, कुंज गवन नंदठाल। 
हिय हुलसी हरषी हिये, सुंदर रूप रसाळ॥ १ ९०॥ 
कबित्त । 
पथिक लियायो पियसारमें दिखायो खत, 
बूझें मिलि सकंठ सुनाइयत बात हे । 
वासिक भयो हे पति भे शक न रंच कहू, 
दिनप्रति अमित प्रमोद सरसात है ॥ 
भने असकंद ओर गुरुजन विचारकरे, 
कहत न वेन सुने मन उमदात हे । 
ऊपर सभीते दुख चोगुनो दिखातपर, 
दीतळ उमंग सुख सोगुनो दिखात है ॥ १९१॥ 


उल्लास १ (६३) 


दाहा । 
रमन वेन सुन सदनमें, वसन परोसिन नाह । 
' भौ अनरस रस रीझ मन वशरस सीझ उछाइ १९२ 


पुनयथा-दाहा। 


। सघन कुज पुहपावळी, भ्रमरावळी अनंत । 
पढत कीर विरदावली, लखत प्रसन्न वसंत॥१९३॥ 


पुनथथा-काबत्त । 
कुंदन सरस दात दापन प्रदाप्तवान, 
तद्वत मयंकसुखी विमल सुहायो हे । 
जगमग जडित जवाहिरके आभरण, 
अंग अंग शोभित मनोज सुखजायो हे ॥ 
भने अप्तकंद सुने विरह अचानकहूं, 
नाहकहू जाइ मन करत परायो हे । 
एसे प्रिय वचन सुकाहू सखि आय कहे, 
होत सुत ननद प्रमोद अति छायो हे॥१९४॥ 


(६४) रसमोदक । 


हु दोहा । | 
सुनत विरह सरसान अति, गवन करनकर वान । 
ननद ललन होतन घने; आनंद हिय न समान१९५ 


पुनयंथा-दोहा । 

कानन देख्यो ध्यानमें, पिपा मिळे तिय आन । 
श्यामघटा घन देखके, हरष न हिये समान॥१९९॥ 
पुनयथा-सरवया । | 

रही चाह चहूं दिशि प्रीतिभरी, नवनीत मनो- 
रथकी अधिकारी । तेसही वीन सुनी इरषी, 
निरखी छवि मूरत कुंजविहारी ॥ त्यां असकंद 
भने लखि कुंज, मनोहर केलिकला उर धारी । 
वैसही आइ झुकी मनकी, चहुँओरते घोर घटा 
घनकारी ॥ १९७ ॥ | 

दोहा । 

नई लगन नाई छगन, नाउन दई दिखाइ । 
गावनठागी सब सखी, सावन पहुँचो आइ १९८ ॥ 


उल्लास १. (६५) 


पुनर्यथा-दोहा । 

सुन हरषीं दिय हुझ्स तनु)गवन रवन कळि कुंज । 
प्रफालत सुमन सनह जइ, श्याम सघन द्रुम पुज 

अथ अनसनालक्षण-दाहा। 
विहरत जहँ दंपति सुरति, सो थळ मिट्यो दिखाइ। 
प्रथम सु अनसेना कहत, होत बहुत दुखतादि२०० 

_ उदाहरण-संवेया । 
कियोदे सुराज नयो क्रतुराज, रवाज समीर 
करी सो दिखात । कहाँ भटको गहि मोन रहो, 
भ्रम भूले फिरो का तुम्हें दरशात ॥ भने असकंद 
सुपंकजको, नहीं लेशा अबे ये पुरेनके पात । न 
कंजमें एकद्र फूळ सुग्रंज वृथा अळि क्यों करे तू 
उतपात ॥ २०१॥ ` 

दाहा 

आगू छे दिमने दियो, राज भयो ऋतुराज। 


(९६) _ रसमोदक । | 
फूल नएको कुंजमें, तू गुंजत वेकाज ॥ २०२ ॥ 
पुनर्यथा-सवैया । 
बार हजारक छों बरज्यों सुन वीनिये फूल 
नयो यह बाग है। तापे कछू यह टेक घरी परी 
रीतरहे उठ आवत जाग हे। त्यों असकंद भने 
अतिही, द्वियमें यह बाढ्यो भल्यो अनुराग हे॥ 
पापिन तू नहि मानत नेक, सुभोंरन लेन न देत 
पराम है ॥ २०३ ॥ 
__ दोहा। 


हों तोसों कहिजातहों, बीनन सुमन सु बाग । 
क्यों पापिन तू अलिनको, लेन न देत पराग ॥ 
द्वितीय लक्षण-दोहा । 

चाहे जो कितको; होनहारकी चाइ । 

सखी बतावे द्वितिय काहे,अनुसेनाइखवाहि२०% 


उल्लास १. (६७) 
द्वितीय अनुसैनाको उदाहरण- 
काबत्त । 
सुगम सरोवर मनोहर विचित्रतामें, 
करत कलोळ वामं अधिक सु मीन हे। 
प्रफुलित कंजनपे गुंजत मधुप पुंज, 
रसवश तामें रहे अधिक अधीन है ॥ 
भनत असकेद होव सुदित मयंक सुखी, 
केकी पीक भूर एक बातही नवीन हे। 
कुजनसे कुंग अति सरस दिखात जेसे, 

मारतंड मंडळकी प्रथिवी नवीन है ॥२०६॥ 
बरव । 
काननकी सुध कानन सखी सुनाइ । 
अति प्रसन्नभो आनन! हिय समुदाइ ॥ २०७ ॥ 
दाहा । 
युंज पुंज अछि कुंजमें, गुंजत फिरत समूह । 
_ पिक चकोर चातक सरस, तज दुख कर सुखयूह ॥ 


(६८) रसमोदक । 


कबित्त । 


सघन सुहाइ कुंज सुमन अनूप फूले, 
ठखि मकरंद भोर भावर भरतव । 
तज दुख सुवन दरारे देत दोर दीर, 
गरज छटाके हेत मानो लरतवे ॥ 


he 


भने असकंद ऐसो कोतुक मयूर पिक, 
कोकिला समूह बोले धीरना धरतवे। 
झुकि झुकि परत धरापे तरु झूम झूम, 


NN 


शीतल समीर झोंक दीतळ करतये २०९॥ 

दाहा । | 

सघन कुंज सह सुमन लखि, चंचरीकके पुंज ।. 

फिरत एकरस हेत वे, मधुर मचाये गुंज ॥२१०॥ | 
र च 

पुनयथा-दाहा | 

ढेआई माढिन सुपर, प्रफलित सुमन गुळाव । | 

_ खिले माठतीहूँ समझि, चढी चोगुनी आब २१ १॥ 


उल्लास १. (६९) 
6 च 
पुनयथा-बरवे । 

होंसिन गई परोसिन देखन बाग । 

लाख रसाळ वन फूल्यो मनसिज लाग॥ २१२ ॥ 

पुनर्यथा-कवित्त । 
मंजुळ बिमल बाळ सरस विज्ञाल लता, 
यावत न ताहि अमरावतीके बाग हैं। 

. दाडिम दरक कौर चातक कपोत आय, 
उड्न विसार वसे कर अनुराग हे ॥ 
भने असकंद तहा सुगम तड़ाग एक, 
मीन रहे खंजन मृग आवत सु भाग हें । 
कमलन फूले अछि गाहक पराग भये, 
रागवर गावत बढ़ावत विराग हैं ॥ २१३ ॥ 


दोहा । 
हिये चेनकर झाशिमुखी, निरख मनोहर वाग । 
गुंजत फिरत समूह अलि, वरषावत अनुराग २१४ 


Se ) _ रसमोदक । 
बरवे । 


La # 


देखहु चलि नवकुंजे विपिन सुवाग । 
चहुदिशि झरत मही पे कुसुम पराग ॥ २१५ ॥ 


तृतीय अनुसैना लक्षण-दोहा । 


केलिसदनते आगमन, पिय ळखि निहि दुख होइ । 
होंनगई पछिताइ मन, तृति अनुसैना सोइ२१६॥ 
कावत्त । 

नवत्रजनारि कोऊ निजगह द्वार ठाढी, 
आये घनश्याम लखे धनसे सुधाके हें । 
 भनत अस्कंद भई अधिक अधीन छसे, 
हिय वनमाळ भये छाळ चख वाके हैं ॥ 
छेत न उसास केचुकीके कस ट॒टपरे, 
आते आभेडाष भरे शुभउन ताके हें । 
रुण सुहाय कुच ताप कळु इयाम सनो, | 
पंकज कळीनपे मिद मद छाके हें॥ | 


उल्लास १. (७३) 


| दोहा । 
सुभग माल उर इयामके, गोरज अळक विशाळ। 
दुखतहा ह [विरइवश, कह्यां न कछ ब्रमबाछ२१< 


पुनयथा-काबत्त । 
सुंदर सुवान सुखदान मोद मंदिरमें 
बैठी वेस सहज शगार रति सानीसी । 
सुदित मनोरम मनोज एनमोहनके, 
चाइ रही चोपहिय चारु मनमानीसी ॥ 
भने अप्तकंद आय ओचक अचानक हीं, 
बाँसुरी सुनाइ सुने चोक सकुचानीसी । 
फीको परयो चन्द्रमुख धीरज न हीको रह्यो, 
विमुद्‌ विलोकि भई बेहद विकानीसी २१९॥ 
दोहा । 
आवत वनवानिकबने, शोभित सुमन “गार । 
ठखि विठखीउर कर कलित,ललठित छहळलहीडारी। 


(७२) रसमोदक । 


पुनर्यथा-संवैया । 
भूषन अंग उमंगनसाँ सजि, मोद मनोरथ 
प्रीति उनीमें । चाह भरी चित चंचळ वाट विलो- 
कत वेस रही सजनीमें । ताहि समे असकंद भने 
घनश्याम विठाकनि कुञ्चपनीमें । हेरही ठाढी 
ठगीसी थकी थिर हे विरहावश काम अनीमें २२१ 

दोहा। 

कोन बजाई बाँसुरी, सुधावेन मूदुतान । 
लगी हिये अछि आन यह,जनु मनोजके बान२२२ 
गणिका लक्षण-दोहा । 
निशिदिन धन मनमें बसे, रमे सु लेकर सोइ । | 
सोई गणिका नायिका) रसग्रंथनमें होइ ॥२२३॥ | 
गणिकाका उदाहरण-कबित्त। 
बेठी रसरीतमें मनोहर मनोज भरी, 
वोज भरी सोहे अंग अंवर वनक के । 


उद्ठास १. ( ७३) 


विशद विलास मृदुहास रसवास छुये, 
छरकत छेळके तनूरुह तनक के ॥ 
भने असकंद केलि कलन प्रवीन महा, 
मोहिलेत मंजु मन केतिक धनक के ॥ 
करत कुतूइलसे मागे हसि हेर हेर, 
जाटित जड़ाऊ करकंकन कनक के ॥२२४॥ 
दाहा । 
गरज बतावत सहजी, अळगरजी मन चाइ । 


[ति रीति हिय कपट युत,झूठो नह निबाह२२५॥। 


पुनः-काबत्त । 
चाहभरी चंचळ विलोकन विशाल नेन, 
सेनन धनीन कहे वचन हिते हिते । 
सकळ “गार साज अमल अगार द्वार, 
वीणन प्रवीन गावे वासर बिते विते ॥ 
भने असकंद सुख सोरभ सुभाग भरो, . 


९ PH 


राग भरो नह धन वाढत [नत [नत । 


(७४) रसमोदक। 
चातुररसां चक लजाइ ळळचाइ मंजु, 


OANA 


सदु युसक्यायाचत चारत [चिताचत॥२२६॥ 


दाहा । 

मधुर मधुर कहि वचन मुदु, रसिकनको मन लेता. 
धनी पुरुपतों चाइ कराबिइँसि ठिठोही देत २२७॥ 
पुनः-सवया । 

रंग तरंग उमंगसों वाळ, सु द्वारप ठाढ़ी नयो 
हित चाइके। जाइ अचानकहीं निकरे, ठखिके 
उरमाळ लियो हे रिझाइके ॥ त्यां असकंद भने 
अतिहां, चित चोगुनी चाह बढी हित पाइके । 
कुदको हार झुकुद दिया हसि, ठॉन्हा मनोज 
भरी अळस्याइके ॥ २२८॥ 


दोहा । | 
श्याम तुम्हारी बांसुरी, जीने लई चुराइ । 
हम कहा कछु देनतो,तुरतहि देये बताइ॥२२९॥ | 


उल्लास १. (७५) 


पुनः-कबित्त । 
छेल ब्रजचंद्र चले छन छबीली काज, 
कछुक गवाँयो भयो ठखिही कठोठको । 
कंजकर पकर सु अंक भर ठीन्ह्यो ताहि, 
अति मधुमातों चद्मो चुंबन अमोलको ॥ 
भने स्कंद अधर दहन दबाइ वाढ, 
बोली अरे छोड़ मोहि डीन्होंहे न मोलको। 
निपट सयाने सो अयाने सुनो होत कहा, 
करकर ठीन्ह्यो दियो करन कपोलको॥२३ ०॥ 
दाहा । 
अधर दशन बिच दाबिके, बोटी हँसि इमि बोळ । 


ON (EIN 


कर करने तेरो लियो, ियो सु करन क पोछ२३१॥ 
पनः-कबित्त। 
नितप्रति सोधेसे नहाइ तनु मंजनके, 
साजत शगार प्रेम हियमे धरे रहे । 


(७६ ) रसमोदक । 


बार बार आवे निज द्वारपे अकेली लखि, 
पथिक बोठाय कर ले मन भरे रहे ॥ 
भने अप्तकंद ऐसी रीतिकी प्रतीति नाहि, 
अधिक सयान मान प्रगट गरे रहे । 
दामिन दशन बिष अधर समान ठान, 
श्ुकुटी कमान बान नेनन करे रहे ॥ २३२॥ 
दोहा । 
अधिक .सयान हिये बसे, ठसे अनोखीवान । 
आननको शशि जानिके-ेठत द्वारे आन ॥२३३॥ 
| बरवे । 
घन न जोर जो बरसे तरतें मोर । 
तुम न लेहु मन करसों करसों जोर॥ २३४ ॥ 
कबित्त । 
भरे प्राणप्यारे तुम जीवन अधार ओर, 
कोनहे अधार जासो वेन भाषि कहिये । 


उछ्छास १ (७७ ) 


सोदे तुम सोहे जो हजारकलो ठानी सो तो, 
एकहूं दरआनी नहीं कोन भाँति चहिये । 
भने अत्तकेद येती प्रगट दिखानी प्रीति, 
रीति मनमानी सो वियोग केसे सहिये॥ 
बरज न कोऊ सके अरज हमारी यह, 
गरज तुम्हारी जहाँ चाहो तहां रहिये२३५॥ 
दाहा । 
कर कंकन दुरंदेन कहि) ल्याये ना बनवाइ । 
कोन रीति हित मानिये, अंतर कपट दिखाइ ॥ 
अन्य सुरात दुःखिता लक्षण-दाहा । 
ओर नारि तनु चिह्न छखि,निज नायिकके जोन । 
बात पेज कहि तेह गहि, अन्य सुरत दुखितोन॥ 
बिरी हाथदे सखीके) फिरी बिइसि मुखगाइ । 
ढाळ रीझियतु जाहिपे, क्‍यों न सुहागिङ होइ ॥ 
उदाहरण-कवित्त । 
शुभ नवमाळ पिय ग्रहमं लिआये आज, 


(७८) रसमोदक । 
सहजसुभायकर बोली हों न चाहिने । 
बसत परोसमें हमारे तुम तासों कहों, 
वह उरमाल शोभा तुव उरमाहिने । ॥. 
भने असकंद हितू हरिको हमेश प्यारी, 
विधिकी सवारी प्रीति सुकर निवाहिने । 
मेंतो तुवदोष रोष छाडिके न काइ कहूं 
तुव करतूतको सराहन सराहिने ॥ २३९॥ 

दाहा । | 

टरजा मेरी नजर सां, घरपे नेह निवाह । 

नईसोत तेट् भई, गही अनोखी राह ॥ २४० ॥ | 
6 फरर 

पुनयथा-सवया । 

हों हितसों नित आदरसों, मन मान करी 

अपने समताई। सुंदर भूषण अंबर अंगद, ये 

निज प्रेमसो प्रीति बढ़ाई ॥ त्यों असकंद भने | 

सखिया, परतीतकी आडी प्रतीत ठखाई । 


उल्लास १ (७९ ) 


gn च ह eo) 


आइ न क्यों चढ वेग भटू, किन सतिन एतां 
अवार लगाई ॥ २४१ ॥ | 
| दाहा । 
तनु विळोकिं अठि मद भरी,प्यारी चकितचितान। 
बलिहारी तव छवि ठखे,अवरसवाली कोन २४२ 
तनु विछोकि अछि मद भरी, बोठत वचन सम्दार। 
करी सुराते पिय संगमिळ, तोसी दुदी गवार ॥ 
पुनयथा-सवया । 

में ठखिके तुव चाह बढी, न मिले तो हमें 
[ निहारती हो। नई रीति कहूँ यह सीखी 
भली, बिन दोष लगे मन डारती हो ॥ असकंद 
भने जो न जाती तक उठ आय शगार सँवा- 
रती हो | गुणएक न मानती येरी भटू तुम येतो 
विचार विचारती हो ॥ २४४ ॥ 
दाहा। 
सुवर सोत शाळतनती, तू अब भई नवीन । 


छ 


ॐ 


(८०) रसमोदक । 


गइ कोन हित का कियो,चपल चतुर मतिहीन ॥ 


पुनयथा-कावित्त । 
करत शगार चारु मनमें विचार कियो, 
तुरत बुळाई निज मतकी सलाहिने । 
आइकझ्योएकते सयानी तुव कोनिउविधि, 
बाँसुरी ठिआव वीर नेक हमें चाहिने ॥ 
भने असकंद आइ मिळके ठिआइ देखि, 
मदन सताइदेत मदसों डराहिने । 
`काहेको गइंती कोन काम करि आई सौति, : 
तूही नइईएक भइ ओर कोऊ नाहिने ॥ २४६॥ 
दाहा । 
पियकी नीति अनीति यह, कोन ळगावत खोर। | 
मदन विवश आंधू परे, येरी जोवन जोर २४७ ॥ 
पुनः कावत्त । 
आवत नित यातेकहि आवत नरोंकी जात 


यात वनगुणका ।इयमाळ ठासबा क 


उल्लास १ (<१) 


ताते पट चारों ओर ओढत संभारवेश, 
कंचुकी उरोजनपे अति कसिबो करे ॥ 
भने असकेद मोज काम मदमाती मोः 
सोतिन सुहाती तुहिकोन हॅसिबो कर। 
रहि बरसाने क्षपाकरके छिपाने आइ, 
गजब गुजारनको ब्रज बसिबो करे ॥२४८॥ 

दाहा । दु 
को तोको या नगरमें, जानत नही गर्वार । 
पिय मन मोह्यो सोत तुव, छिपे न हियकी हारं ॥ 
पुनःकवित्त । 

चतुर सयानी भली चोप उर आनी हानि, 
करति विरानी रीति कुमते सहारा म । 
सजत शगार चली आवत अकेली द्वार, 
निङज निहार छाज अधिक गहीरी में ॥ 
भने असकंद अब नेकहू न आवे बनि 
मदन छकीळे नेन देखत कहीरी में 


ल 


(८२) रसमोदक । 
हठ करि नेह कियो छेल छलियासों तुव, 


A ४० अरे 


वरज न मान नक बरज रहारा में ॥ २५० ॥ 


दोहा 
इत आवत उत जात नत, बरज रहा सावार । 
[नछज छाज आव नही , परपातं रमत गवार ॥ 


पुनयथा-कावत्त । 
आवै भोर साँझ हू न साँझ आवे कोनो विधि, 
भावे मत जोन तों नरोकिये कहाँ छोरी । 
खोर खोर धावे मन गाइक बनावे रूप, 
चाइक अनेक देखि देखिये जहांलोंरी ॥ 
प्रत प्रत सरस समान तव येरी वीर, 
भने असकेद वेग पावत तहां छोरी । 
निशिभर चाँदनीम दिनभर भामिनीमें, 
रतिकर कामिनीमें पावत बहाँलोंरी ॥ २७२॥ 
दाहा । 
कोन सिखाइई सीख यह, परपतिसों रत हेत। 


उल्ठास १. (८३) 
पास परोसिनको अरी,काहे तू दुख देत ॥२५२॥ 
प्रमगवताका लक्षण-दाहा । 
अपने पाति अनुरागको, गवे करे काहि बाढ । 
्रेमगर्विता कहत हैं,तासों सुकावे रसाल ॥२५४॥ 
उदाहरण-कावत्त । 
परम अनप रूप गुणको कलानिधान, 
खतन जोलों तोलों रहत सरोदमे । 
प्रफुलित कमळ परागांहेत भार भसे, 
फिरत मदंध खोज करत सु मोदम ॥ 
भने असकंद कोक कलन प्रवीण प्यारो, 
सहज सयान कहें वचन विनोदमे । 
प्रगट प्रमोद सुख मिलत सुचोप चहि, 
छेत मुख चूम चूम छिन छिन गोदमे ॥ २५९ 
दाहा | 
ल्याई सुमन परागयुत) जे हित मान अनेक । 
ते मन भाये एक नहि'सरस नेहका टेक॥२५६॥ 


(८४) रसमोदक । 


पुनयथा-सरवया । 

निशाकर देखि चकोरलों चाह, करे नित नेम 
सों आनद ऐन मनोहर हेलिनमें मिछिके, कई 
प्रीति जनाइ स॒हावनेवेन ॥ भने असेकेद सुमेरी 
भटू, रहों ठाजभरी कहिबेमें ठजेन। विलोकत 
बारहिबार खँगारुल्गाइ हियेमें करे चित चेन २९७ 
दाहा । 
पियेरहत नित प्रेमरस, किये रहत अतिनेह । 
लिये रहत कर मन मुदित, वह चनऱयामअछेह ॥ 

पुनयंथा-दोहा। | 
भावे ठोर सहेट जो, परे न तो मन चेन। 


ह 


अधिक रसीठे मद भरे, कहे सोतके वेन ॥२९९॥ 


[पय मरको वझ कर, साइ चतुर सयान। 


७०4 


_ तोती कहे गँवारकें, क्यों उर आनहुँमान २६०॥ 


7 उनर्थथा हुशहा/। | 
सोते सन शगार वर, नेक न देखत राह । 


उछ्लास १. (८५) 
पियको चाहति मोइने, चाह सु करती आह ॥ 
रूपगावता लक्षण-दाहा । 
होइ गुमान सु जासुको, अपनो रूप निहार। 
रूपगविता कहतहें, ताको सुकावे विचार२६२॥ 
रूपगावेताउदाहरण-सवया । 

नइ देखी तुम्हारी अळी यह शीते, भला जो 
है तो बिगारतीहो । तुम मानियो चाहे बुरे 
जियर्मे, यह टेक कुटेक न टारती हो ॥ असर्केद 
भने यह रूप गुमान में, कोन सयान विचारती 
हो ॥ कहे चंदमुखीके सुयेरी भट्ट मनमोहने 
क्यों न निहारती हो ॥ २६३॥ 
दाहा! 
ड्याम न झूठ कहे कळू, विमळ इंदुमुख ऐन 
सुनत वचन इमि बाळ तुव, करत तरेरे नन ९६४॥ 
पुनयथा-कर्वित्त। 
सघन सहाइ कुंज विटप घनर जहां, 


(८६) रसमोदक । 
दिवस न देख परे लेश आफताबको । 
होत निशि रहस मचावत अळीन संग, 
सुभग स्वरूप बनो रतिके जवाबको ॥ 
भने अप्तकंद तहां घेरत चकोर पुंज, 
झझकि छिपावे मुख करके सिताबको । 
प्रम सरसात बात रसकी बतात प्यारी, | 
हसि ईसि जात देखि शशि महतावको २६५॥ 
दाहा । ह 
कुंज समे खेलत अळी, चेरत आन चकोर। 
हंसत छिपावत बदनको, देखचंदकी ओर२६६॥ 
पुनः-दोहा । 
प्रफुलित कमळ ववेछोकिके, भोर चहै रस लीन। 
कोन शोच जो कानहने, मोहि कियो वीन ॥ 
कावत्त । 
बालतनु मृदुङ मनोहर विशाळ सोहे, 


| 


उदित प्रभासी छटा छूट छवि छानी है । 


उल्ठास १ _ (८७) 
प्रणिन जटित शुभ मंदिर अनूप ताम) 
अधिक अनंदभरी सुखसा विराजी इं ॥ 
भने असकंद छके नयन चकोरनके, 
कोटि भेनकाकी गति द्युतिमतिलाजी है । 
मुकुर विछोकत मुखारविद जाको मन, 
इंदुसम होत देखि सिंधु सम राजीइ॥२६८ ॥ 

दाहा । 

तूरत कळी गुठाब सखि, आबदार कर देख । 
मुरकि जात दळ छाजवश, सरस आपत रूख ॥ 
 कवित्त। 
मंजन तड़ागपे सहेली छे नवेछी चढी, 
बोली हँसि येरी देख कोतुक सु एक आन । 
चूँघटके खोळत प्रकाश बढ्या तनु मुख) 
शखर सुमेर तापे चंद्रसा प्रकाश मान ॥ 
भने असकंद भई चकही सु त्रासमानः 
फूळी कुमोदैनी निशापति सुपास ठान ॥ 


(cc) रसमोदक । 
कंज कुम्हिलान भोर भीर भहरान आइ, 
प्यारी करकंज पास निपट सुआसमानी।२७०॥ 

दाहा [ | है 
मानि चंद मुख दंद सां, पंकज रहे लजाइ। 
देख सखी ममकरन ढिग, भोर लुभाने आइ ॥ 
पुनः-दाहा । 

क्यों अनखेबो सीखिये, क्यों मन देवो वीर। 

हिये चकोरन चंदविन, कोन धरावत धीर ॥ 

मानिनी लक्षण-दोहा । 

जो पतिते मिस कोनह, त्रिया रहे अनखाइ । 

सुकावे वखानत ग्रंथमं, मानवती कहि ताइ॥ 
कावत्त । 

सो हेदो कहत नेन सोहे कर सोहें सुनो, 

रूठ आज बेठी तुम केसी सुखसारमें । 

मिल नदनंदसा अनदकर आठी याम, 


उद्ठास १. (<९) 
सीख ठान मेरी छोड़ कुमति विचारमें ॥ 
भने असकंद्‌ देखि पावस प्रबळ एसी, 
दादर टकोरनसों मोरन प्रकारमें । 
मान छुटिजेहे काम अधिक सतेहे मन, 
चेनहू न पेहे वीर धनकी धुकारमें ॥ २७४ ॥ 
दाहा। 
पावसऋतु यह हे भळी, अळी न सीख सयान। 
घन घमंड आवे जवे, रहे न हियको मान॥२७५॥ 
पुनः दोहा । 
तजदे निरासयान यह, पिय सों मिलकर चाह । 
देखि चांदनी चेदकी, नीके नेह निवाह ॥ २७६॥ 
दश नायिकाके नाम-दोहा । 
प्रोषितपतिका खंडिता कळहतरिता नाम । 
विप्रझन्ध उक्ता कही, वासकशय्या वाम ॥ 
फिर स्वाघिनपतिका कहे, अभिसारिका सुददोइ । 


(९०) रसमोदक । 


कही प्रव्सतकप्रेयसी, आगत पतिका सोइ ॥ 
ये दश विधसां नायिका, वरणी नाम प्रमान । 
तिनके कहत उदाइरण,छक्षण सहित बखान२७९ 
प्रोषितपतिका लक्षण-दोहा । 

विरह विवश व्याकुळ रहे, जाको पति परदेश । 
प्रोषित पतिका नायिका, ताहि कहत कवियेश ॥ 
मुग्धाप्रोपिता यथा उदाहरण-सवेया । 
_ न खेले सखीनके संग नेक,सुखानहूं पान न 
एक सुहात।कहा भयो तोहि सु येरी भटू, हियकी 
हम सो न कहे कछु बात ॥ भने असकेद लजात 
कळू, घनश्याम गये परदेश बतात । भरे हग 
वारि सु यों दरश्ञात, मनो जल में परेहें नलजात॥ 

दोहा । 
खेलत खेल नएकहू, परत अकेली आइ ।. 
भयो कहा भाभी तु हें, तृण तोरत शिरनाइ २८२॥ 


उल्लास ) (०१) 


पुनः बरव | 

निशिदिन बाल सखिन सग करत विनोद । 

जब सुधि आवति पिय छिन रहत अमोद २८३॥ 
मध्याप्रापेतपातका लक्षण | | 

उदाहरण-कावत्त । 

कहत न बूझे सखी सांसनपे साँस भरे, 
नीर बढि वरुनीलों गिरन नपावैहे । 
त्रिविध समीर सीरी झाकन छगत आइ, 
प्रत न चेन ताहे विरह सतावं है ॥ 
भने असकंद अंग अंगन अनंग बढ़े, 
इत उत देखि बाळ मन वहटावे है । 
सुख जरदाइ आइ परत दिखाइ मनो, 


शीत भानु केसरको लपन लगावे हं २८४ ॥ 


क 


ळं दाहा | 
पति विदेश जवते गयो, विरह सतावत आइ । 
` व्याकुळ होत मनोजवश, बूझत कहत जाइ ॥ 


(९२) रसमोदक । 
ha he 400९ ण Lam 
प्राढ़ाप्राषतका उदाहरण-कावत्त। 
मदमति मेरे साथ ताही मन मोइनके, 
छायो परदेश लई सुधि ना अरीवहे । 
प्रबळ प्रचंड घन दिशन दबाये आये, 
मदन पठाये आये कोकिला नकीब है 
भने अप्तकंद भोर गुंज करें कुंजनमें, 
कूक सुन्‌ कैकिनकी तरसत जीवे | 
नेकहू न चेन परे सुन सुन याके बैन) 
बोठतहे पापे यां पपीहा पीव पीवहे॥ २८६॥ . 

दोहा । 
पिय विदेश हिय मंजु अति,विरह सह्यो नहि जाइ। 


Rr ea 


काम जगावत टेरके, चातक सहज सुभाइ २८७॥ 
पुनः बरवे । 

मन समझावत आवत नेक न धीर । 

जब पर आवत घुमड़त येरी वीर ॥ २८८॥ 


उल्ठास १. (९३) 


पुनः संवैया । 
__ तुम आये संघाती अकेले भले, ललिता उठि 
बोली उतावरीसी । कबे आवे घरे मनमोहनजू, 
भरे भोर सु भाभरे भाँवरीसी ॥ असकंद भन 
तुम ऊधो सुनो, बतियाँय कहो कळू छावरासी। 
प्रिय पीतमतो कुवजासाँ पगे, त्रजकी वनिता 
भइ बावरीप्ती ॥ २८९ ॥ 
दाहा । 
ऊद्धव तुम कहियो दशा, मनमोहनसा जाइ । 
तुव बैशीकी धुनबिना" ब्रजवनर्सों दरशाइ २९०॥ 
कवित्त । 
आई ऋतु पावसकी घन घहरान लागे; 
दिशन दबाइ आये जळ बरसाइक । 
पाई ना खबरह न मोहन पठाइ कछू, 
छाइ उर प्रीति पौति कुबिजा रिझाइक ॥ 
भने असकंद धों भुलानी साधि या ब्रजको, 


(९९४ ) रसमोदक । - 


दीपक पतंगटूकी लगन विहाईके । _ 
कोकिला कलापी शोर करिके अलापे पापी, | 


कासो कहां वीर दुख अपनो सुनाइके २९१॥ | 

दोहा । | 

पावसऋतु आई अली, घन छागे पहरान। 

कुबिज्ञावश माधव रहे, रहे सु किमि कुलकान ॥ 

बरवे । , 

अब कासो का कहिये कहिनहि जाइ । 

कुबिजाके रसवशम रहे लुभाइ ॥ २९३ ॥ 

| पुनःबरवे । | 
बूदन सों मग रुदै ये घन घोर। 


La ® र 


विनती पियसाँ करियो तुमकरजोर ॥ २९४ ॥ | 


परकीया प्रोपितपतिका--सवेया । | 
गये श्याम विदेश सँदेश न आइ, अधीन भये 


La hs, 2; 0000 


कुबिजासों पगे । अब कासो कहो यों व्यथा 


उल्लास १. ( ५५ ) 
अपनी हमतो करि-प्रीति प्रतीत रंगे ॥ अति आइ 
सुछंद कियो ऋतुराज भने असकंद सप्रेम पगे । 
नवकुंजमें गुंजन भोरलगे ओ रसाठके झोरन 
मोर लगे॥ २९५ ॥ 

दाहा । 
जबते गये विदेशको, पठयो नाहि सँदेश । 


2७ oe 


में अपने मन को दहों, कहा देउँ उपदेश ॥२९६॥ 
र 

| बरवे । 

घन्‌ बरसों दिशी विदिशन लेकर नीर। 

आवे पथिक परोसिंन होइ सधीर ॥ २९७॥ 

~ De ह रल 
गाणकाप्रापत-यथा सवया । 

जोन कही कर आन दिखावत मेरीही वान 

सदा निवद्योहे। भूषण अंबर अंगन अंग, अंगार 

दये अरु मान सह्योहे ॥ त्यां असकंद भने सुधि 

होत, बढ़े विरहागन याद ढह्योहै । मो मन 


(९६) रसमोदक। 
ग्रीतम प्यारो पिया सखि, सोइ विदेझमें छाइ 
रह्योहे ॥ २९८ ॥ 

दाहा । 
जातपलकपल दिवसनिशि,जनु विधिदिनसमएन। 
मो मन प्यारे इयाम विन, रंचक परत न चेन ॥ 
खाडता दक्षण-दाहा । 
ओरनारिके चिद्वरत, ठखे जु निजपति अंग । 
सुकवि बखानत खंडि ता, ताहि तेह दुख संग ३ ० ०॥ 
4 आर ha 
सुग्धाखंडिताको उदाहरण-सवेया । 
चंदमुखी ससियानके संग, उमंग सों सेळतती 
सुखसानिके । ताहि समे नंदनंद खे गरे माळ 


` विना गुण कीरत आनिके ॥ त्यों असकंद भने 


तबते, गयो छूट रहस्यको मोद सयानिके । 


आर सखानला शाच रहा चस भाइ कमानन 
बानस तानक ॥ २०३ ॥ 


उछ्छास १. (९७) 
दोहा । 
कहा देखिके लालको, वाल रही अनखाइ । 
खेल न खेले आपनो, वन कहत सकुचाइ॥ ३९५ ॥ 


हिय वनमाल विशाळ छबि,पर तिय चिद्वनिहारि । 
परी सेज प्रीतम सहित, बाळ भरे हग वारि ॥३ ० ३॥ 


मध्या खंडिताका उदाहरण-कबित्त । 


बैठी ब्रजवाल तहां आये नंदठाल भाल, 
शोभित अनूपरेख जावक विशालहे । 
टेढ़े पेंच पाग पीक छीकहू कपोलनपे, 
जेन अळसाने दिये विनगुण मालहे ॥ 
भने अंसकंद ऐसी रचना विचित्र देखि, 
दपेण दिखाय बोली वचन रसालहे । 
हमतो खुशाल भये निरखि तुम्हारों रूप, 

करत निहाल जोपे अधिक निहालहे॥ ३०४ ॥ 

डे 


(९८) रसमोदक। 

दोहा । 
तुमसे प्रीतम पाइके, को न होइ आनंद । 
रूप बनावत नित नयो, करत अनेकनछंद्‌।३०५॥ 

प्रोठाखंडिताका उदाहरण-सवैया । 

तुमप्रीतम प्यारे हमारे सुनोमनभावतीकोनसु 
ऐसी ठगी । चितदे रतिमें हियसों मिलिके रसके 
वशम भली प्रेम पगी॥असकंद भने अति चोगुनी 
चाह, हियेमें करे सब रेन जगी। तुम कोनसे ठाम 
रहे रतियां, बतियां कहिके छतियांसों ठगी ३ ० ६॥ 

दोहा । 
पगी प्रेमवश ठगी तनु, रही तुम्हारे छाल । 
कोन छबीली छेल तुम,ठगी कोन करि जाल३ ०७॥ 
परकीयाखंडिताका उदाहरण-सवैया । 
बनी नीकी हिये बिच माल लसी, ठखिके 
कहादोष लगाइयेजू । यह आपनो भागहे का 


उल्लास १ (९९ ) 


कहिये, तुमको तो नयो रस चाहियेजू ॥ असकद 
भने अब यांही बने हमको नहीं नेक सताइयजू । 
'हितसों मन प्रेम किये अतिही, जितरेन जगे 
तत जाइयेजू ॥ ३०८ ॥ 
दाहा । | 
भळी कपोलनपे लसी, पानपीककी लीक । 
विनगुण माल हिये लसे,गिरे न उरझी ठीक ३े ९ ९॥ 
पुनयंथा-सवया । 
नेइ कियो जबते तबते दिन, ओ निशि नेक 
हमें न सुहायो।छोड़ दियो सब गेहकी कामःसखीन 
समाजमे नाम धरायो ॥ त्यां असकंद भने यह- 
रीति, करी हियहार नयो रसपायो । हेत किया 
इतनो तो कहा, तुमतो अपनो मन कान्दा 
रायो ॥ ३१० ॥ 
| पुनयथा-दाहा । 
हमसो नेह घनो रहे, इतहीको नंदछाळ।. 


(१०० ) रसमोदक । 


सरसप्रेम हियमे सुप्रत, रादविळोकत वाळी ३१ ३॥ 
सर्वया । 
काहेये कहा चूक नदान भय) जे नदान 
सयान गुमान ठय । घर घर कर सुन मान रहा 
रजनी जग ढाळ कर हगये ॥ असकद भन छान 
छाजे भली, तुम आये अबे उरमाळळ्यं । मनद 
इम जांच न साचे भय, तुम साच भय रगराच 
नये ॥ ३०२ ॥ 
दाहा । 


हम मनदे जाँच्यो तुम्हे, तुम रगराचे ओर । . 
पी पर होत न आपने, झूठी मनकी दोर॥ ३१३ ॥ 
गाणका खीडताकाउदाहरण-कावत्त । 
थोखेजिन काहके न रहियो विहारी तुम, 
भारी भ्रम जाल यो कहांते ळेसँवारोहे। 
प्यारी यह सबते नियारो यह बातनसों, 
कोन नीको प्रेम जोन तुम उर धारोहे॥ 


उद्डांस ३. (१०१ ) 


. भने असकंद रूप सरस सम्हारो वेश, 
अति चटकारो तोहि लगत न भारोहे। 
माना यह रीत कद्यो देखिये प्रतीत सुनो, 
नित उठि कल्पवृक्ष मंदिर हमारोहे ॥ ३१४॥ 

दाहा । 

भलो सम्हारो नेहको, वातनसों कर काम। 

कहा तुम्हारो नामे, कल्पवृक्ष मम धाम ॥३१५। 

पुनयथा-सरवया । 
का कहिये छवि नीकी बनी, छुट छूटी 
छटा मुख चंदप्रभातें। सोगुनो रंग चुयोईपरे, 
प्रिय माळती फूळनके गजरातें ॥ त्यां असकद्‌ 
भने हित सों कुछ देन कह्यो, न दियो इतरातें। 
भूलनकीजो कहूं कबह अब होचुकी इयाम सने 
हकी बातें ॥ ११६ ॥ 


दोहा । 


° TS 


आये कित मनदार करि, दे निज तुम मनदार । 


(9१०२) रसमोदक । 
छाये छवि रवि उदित ठो; नागर श्याम मुरार ॥ 
कलहतारतालक्षण-दाहा । 
कलह करे माने नही, हिये गुमान बढाइ । 
फिर पाछे पछिताइ मन, कलहंतरिता गाइ ॥ 
सुग्वा कलहतारताकाउदा०-सवया। 
तवतो ठखिनाह गुमान कियो ओ सयान 
कियो कि बतायो नहीं। गुण एक न जेतेकरे सबरे, 
मन कोन छइके मनायो नहीं ॥ असकंद भने यह 
कीन्ह्यो कहा, क्षणएकहू ताहि लुभायो नहीं । 
अब झोचती काहो सुयेरी भटू, इमसों हँसिवो- 
ङती काहे नहीं ॥ ३१९॥ 
दाहा । 
कहा देखिके श्यामको, मिली न तु भरि अंक । 
अब शोचे पाछे कहा, येरी वदन मयंक ३२० ॥ 
मध्याकलहंतरिता-सवैया । 


व्यक 


कहो का करिये अब येरी भट, अपनी कर- 


उल्लास १ (3०३) 
तूतसे ऐसी घिरी।न भई कछु बात न स्वारथको; 
न रही कछु में मति ऐसी फिरी ॥ असकंद भन 
पिय आये घरे, पर पॉइन ठोटगये सुघरी ॥ अब 
केसे मिले वह प्रेमभरी, रहें तो जसरी ओरहे 
रसरी ॥ ३२१ ॥ 

 दाहा। 
येरी मति बोरी भई, करी कहा अनरीति। 
१ विधि,वहिविधि अब कर प्रीति॥ 
प्रोहाकलहतरिताका उदाहरण- 
कावत्त । 
आये नंदनंद प्राणप्यारी ढिग प्रेम किये, 
सब विधि मनाइगये बोलीहों नचाइके । 
ताही समे आये घन घुमड प्रचंड रही; 
केकिनकी कूक सुने मन पछिताइके ॥ 
भनत अस्कंद अंग अंगन अनंग वाठयो; 
देखत सखी सों कह्यो अति घबराइके । 


(१०४) रसमोदक । 


NENT 


जानतुहें रीत बात मेरिये हहाळो अब, 
वेगही छिआउ प्राणपतिको मनाइके॥३२३॥ 
दाहा। 
पायन परत न रीझती, पीतम प्रीति सराह । 
मान घटावत मान कह, काम बढ़ावत्त चाइ ॥ 
पिया मनायो पाय परि, मानी न कर सयान। 
सखी आपनी चूकलों, आप परयो पछितान ॥ 


परकीया कलहंतरिता-सवैया । 

तजी कुळकान सु रीति सबै, यहप्रीति करी 
सो हिये इमि ठान । परे न विछोह कहूं कबहु, सो 
परयो मति आपनी सो अब आन॥ भने असकंद 
फिरे घनश्याम, परे चलि आये कियो में अयान। 
मनायो न नक लगी पछितान, कहां ले धरो 
ये ढिठाई गुमान ॥ ३२६॥ | 

दाहा। 

धृक्‌ उमंग जो प्रीतिकरि, रीति निबाही नाहिं। 


उल्लास १. (१०५) 
` करत बनी एको नहीं, सो अब किमि सियराहि ॥ 
दाहा। 
मनमनोजकी मोजमें, खोर लगावत कोन । 
करी कछ बनि ना परी, क्‍यों रहिये गहिमोन ॥ 
वरषन नीर लग्यो भट्ट, घन लागे घहरान। 
काम विकट पहरो ठ्ग्यो, हियते छुट्यो सयान ॥ 
गाणका कलहतारता-सवया | 
कहा कहिये वनि नेक परी न, धनी घर आये। 
कियो में गुमान । चलेगये एकह बात करी न, 
फिरी मति ऐसी लगी पछितान ॥ भने असकंद 
सुयेरी भट्ट, तुमहँनहि रोकि कियो सनमान। 
धरापर धूम करी धुरवान, घने घनकारे ठगे 
घहरान॥ ३३०॥ _ 
दाहा! 
कहा कुमति ठानी हिये, कियो धनीसां मान । 
फीको कर विन आरसी, कासो करों सयान ३३ १॥ 


(१०६) रसमोदक । 
विप्रलब्धालक्षण-दोहा । 
केठिसदन पिय विन मिळे,विरहविकळ त्रिय होइ। 
विप्रङन्ध तासों कहें, जे कवि पंडित लोइ ३३२॥ 
सुग्धाविप्रलब्धाको उदाहरण-संवैया । 

बाल सखीनके संग गई, नव कुंजन खेन 
खेळ रहस्यको । देखत इयामबिना वहधाम, रह्यो 
मन नेक न नहकी चस्यको । त्यां असर्कद भने 
कह ओ सुने, दोर इते उतै बोळ अवझ्यको ॥ यों 
कह्य बेठि निकुंजको वा दिना, काटो करीळको 
मापद कस्यको ॥ ३३३ ॥ 
दाहा । 
कोन न आयो कुंजमें, सूनी परत लखाइ। 
धोखेसे इमि कहि उठी, रही सुमन सकृचाइ३३४॥ 


मध्यावप्रलब्धाका उदाहरण-कावत्त । 
कंचन वरण साज भूषण प्रमोद भरी, 


उल्लास १. (१०७) 
` मंदगति सुचलि गयंदगति वारी है । 
चंद्रवत आनन सुछंद मनमोजहीते, 
संगमे सहेली लिये अधिक पियारी हे ॥ 
भने असकेद कुंज मंजुल विभल बीच, 
चाहकर कहत मनोज मतवारीहे। 
हरी हरी ठाठित ठताननिम नाह कहूं, 
नजर करे तू केसी नजर तिहारीहे ॥ ३३५॥ 
दाहा! 
नवयोवन बाला लखो, नवयोवनकर चाह । 
कहूं हरी दुमलतनमे, अरी देखियतु नाह॥३३६॥ 
कुजनमें गुंजन लखे, चञ्चरीकके जाळ। 
बिन हरि विरह विवश भई, कियो काम उरशाळ॥ 
सवेया। 
साजि शगार चली नवळा, मुकतानकी माळ 
दिये सह गुंजन । देखत आननकी छटा छूट, 
सुपेरलई हे चकोरके पुंजन॥ त्यों असर्केद बल्यो. 


(१०८ ) ररामोदक । 
हिय काम, सुने मृदु भोर समूहके गुंजन । मंजु- 


छतासि रही कुम्हळाइ, मिले घनश्याम करीळके 
कुजन ॥ ३३८॥ 

दाहा । 
निरखि कुंज ब्रजवालवह, गुंजत भ्रमर भुढाइ । 
मिले नरग्राप् विरहविवश, रही सुमन पछिताइ॥ 

सवैया । 

ऐसो भयो न कहूं कबहूं.तुप जा छखो आपनि 

आँखिन भूलहे । फूल रह्योहे गुढाबके बीच, 
पंकजको मृदु मंजुळ फूलहे ॥ त्यों असकेद भने 
यह कोतुक, आठहयाम हिये विचझूलहे। गुजरहे 
अलि पुंजके पुंज, सु कुंज अली यह भूल न 
भूलिहे ॥ ३४० ॥ 

दाहा । 


अरी सुहाई कुंज यह, अब न भूलिहे भूल । 
फूलत लख्यो गुलाब विच, पुडरीकको फूल ॥ 


` उल्लास १. (१०९ ) 
विप्रलब्धा प्रोहाका उदाहरण-कवित्त । 


चोप चसकीली भली चाळ ठुमकीली भ॑ डी, 
अति छमकीले पगपरत विशालहे। 
केसी कटिकिकिणिकी घुनि आतिप्यारी होत, 
तरनतरयोना कान अधिक रसालहं ॥ 
भने असकंद भई भेट ना सहेटद में, 
बालकाम्हठानी जसे फूठनका मालह । 
आसु गिरे कुचपे दुइशप चढ़ाये मना, 


NN ar 


हगदल पकजसे मोतिनक जाठई ॥ २४२ ॥ 


दाहा । 
थळ सूनो ढखि छाइ दुख, बहि आसू कुच आइ। 
जळज जाल हग कंजजनुद्ये गिरीश चढाइ३४३ 
| पुनः-कवित्त । 
ठहलह्दी लळित निकुंज द्रुमवेलिनसों, 
छाइ छवि सुदित मनोहर महा मजेज। 


(११० ) रसमोदक । 
तेसी शुभ शीतळ समीर धीर सोरभसों, 
शोभित समोद शीत भानको उजास तेज॥ 
भने असकंद्‌ गई विहसत वेग तहां, 
कामवश सखिन सहेट तज ठाजलेज । 
ह्वेकर रिसोहे तिरछोहे कर तीषे नेन, 


मंद भइ विवश विलोकि सुख सूनो सेन २४४ 
दोहा। - 
फूले अनफूले पुहुप, परे अवनि किहि हेत । 
निपट पाव अनरीतियह,विरह काम दुखदेत ३४५ 
परकाया वप्रलन्धा-सवया । 

रूपवती करके ज्यों शगार खड़ीभई गेहके 
द्रारपे आइके । ताही समे असकंद भने त्रजना- 
रिन संग ठियोहे ठिवाइके ॥ प्रीति बसी हियमें 
चनझ्यामकी, आतुरी सों चली प्रेम बढ़ाइके - 
जाइके देखत कुंजनमें न मिले, पछिताइ रही 
सुरझाइके ॥ ३४६ ॥ 


उद्ठास ३. (१११) 


दाहा । 
खेले खेल सखीन सँग, मन नहि लागत नेक । 
विरह बढ्यो अतिग्रेमवश,भई न मनकी टेक३४७ 
गणिका विप्रलब्धा-सैया । 

प्रमपगी बतियां कहिके, रतियां चितमें अति 
चोप चढ़ायो। सोंह दिवाइ हद्दा करिके हमें कुं ज- 
नकी मग दोरि पढायो ॥ त्यों असकंद भने 
मिलिबो ठहराइ भठो यह नाच नचायो। आयो 
न आप रह्यो कित भूल सु दूसरे हू न मनोरथ 
पायो ॥ ३४८ ॥ 


दोहा! 
अपुनामल्योमातनामल्या,नकरामल्याकछुआज | 
वृथा झुठ बालत ठगा, करआइ सुखसाज॥२४९ ॥ 


|? उक्तालक्षण-दाहा । 
चिता हिय आयो नहीं, किहि कारण पिय आज । 


(११२). रसमोदक। | 
केठिसदन शोचत मने, उक्ता कहि कविराज३५० 
सुग्धाउत्कंठा उदाहरण-कवित्त । 
रजनी व्यतीत युग यामहं न आये पीव, 
प्रकटन छागी यों प्रभात द्युति नीकीहे । 
केथों कोऊ बाळने ठियोहे मन मोहि रहे, 
रसवशहेके करे ताके मनहीकीहे ॥ 
भने असकंद द्वार झाकत सुछाँइ देखि, 
कइत सहेछी सों न बात मतिहीकी हे। 
विरह व्यथाकी कथा गोवत सयानी पर, 
कछु कुम्हिलानी देखि चंद्रप्रभा फीकी हे ३९१ 


दोहा । 
रजनी चारहु यामलों, पिया न आये गेह। 
मन पछितात सखीनसों, प्रगट न करे सनेह३५२ 
झुकत प्रेमवश रुकत नहि, तकत तिरीछे द्वार । 
किहि कारण इग जलजतव,उझकत पलक निवार ३५३ 


उष्ठास १. (११३) 


मध्याउक्ताका उदाहरण-कवित्त । 
पथिक निवास कीन श्रमको विनाशकीन, 
सुजन शिवास कीन कृंजन गळीनभो । 
पक्षिन सु वृक्षठीन कुलटा सुगच्छकीन, 
दीपतन स्वच्छकीन प्रगट अलीनभो॥ 
भने असकंद वेश झिल्ली झनकार कीन, 
चीन्हसमे नितको सु चक्रवाक दीनभो । 
अस्ताचळमध्य विवरविको मुलीन देखि, 
कमळ कलीनभो सु भ्रमर मलीनभो॥३५४॥ 
दाहा । 
दिवस व्यतीत सु याम युग, भयो विवरविमंद । 
परवाह हरि हेसखी, रहे ओर नहिं छंद॥३५५॥ 
पुनःसवैया। | 
कबहूं परयंकपे पोढ़िरहे, कबहूं उठिखोलि 
किंवारे रहे । कबहु इतते उत भोन फिरे, कबहूं 
खड़ी आइ दुवारे रहे ॥ असकंद भने हियमोज 


(११४) रसमोदक । 


बढ़े, तब आपनो गात सम्हारे रहे। मनमोहन प्रम 
पगी कबहु, खिरकी ठगी वाट निहारे रहे॥ ३५६॥ 
दाहा । | 
इंदु परत फीक्यो लख्यो, बाळा मंदिर माहि! 
चरी घरी इत उत चिते,तकत आपनी छाहि३५७ 
प्राटाउक्ता उदाहरण-कावत्त । 
कोन कहां नेकहूं न आवै बनि कासों कहों, 
तो सिवाइ ऐसी हितू ओर न निहारिये॥ 
भने असकंद तूतो चतुर सयानी देख, 
चंदभयो मंद दुख कोनविधि टारिये। 
काम बढ्यो अधिक न चेन परे एकोक्षण, 
नींदहू न आवे जोपे सुरत विसारिये ॥ 
रजनी व्यतीत होत सोतिन प्रतीत करि, 
प्रीतम न आये वीर शकुन विचारिये ॥ 
_दोहा। 
झाकुन विचारि कहाँ सखी, प्रीतमकी रसरीत । 


उद्ठास १. (११५) 


बढ़ीअधिक के छुटी कछुसोतिनकी परतीत२५९ 
न सुखदेन यह, विरहनननकोी आश। 


TO 


ज्यों नभसरके कंजमहं, मधु फासे रह्यो निराश ॥ 
. प्रकोयाउक्ति-कवित्त। 

` ढुँट्फिरी कुंजनकी खोर खोर चारों ओर, 
नेकह न पायो खोज सवरस ळीन्हेंको । 
बेठगई श्रमित सुनेन भरि अंबुजसे, 
पायो फळ कामकी मवास मन दीन्हेंको ॥ 
भने असकेद गइरजनी व्यतीत तापे, 
हिये पछितात बही प्रीतिरीति चीन्हेको । 
मनकी उमंग मेन जाने कित भूछिरद्यो, 
दोष कहा दीजिये सुमन वशकीन्हेंको॥१६१॥ 

दोहा । 

इम आनी उर प्रीति अति, श्याम न मानी नेक । 
रेन गई यहि शोचव,सोतिन करी कुटेक॥३६२॥ 
सरवर अलिवर मंजुकर, वरतर धर पट वार । 


(११६) रसमोदक । 

सुरि अरि हर परखत निडर, भरभर साँस विहार॥ 
गाणिकाउत्काठताका उदाहरण- 
फा 

सवेया । 
कोनके फंद पस्यो प्रियप्रीतम, वीतगई निशि 
एक घरीसी । मोमन हारगयो निरमोहिते, गोहिते 
जोरके यों कहेरीसी ॥ त्यां असकंद मनोजकी 
[रन नेह जँजीर बना जकरीसी । कुंजको 


खोरनि खोरनमें सुभ्रमे, त्रजबाळ भई चक- 
रोसी ॥ ३६४ ॥ 


dl, 


दोहा । 
मो मन हारगयो रह्यो, किह मोहीवश जाइ । 
वार वार सखियानसों, कहे बाळ अनखाइ ॥३६५॥ 
वासकशय्या लक्षण-दोहा । 
निश्चय पिय आवन समुझि, जो त्रिय करत शगार । 
सेज रचे इळसत दिये, बासकशय्या नार॥ १६६॥ 


उल्ठास १. (११७) 


सुग्वावासकशय्याको उदाहरण- 
कावत्त । 

आवन विलोकि चारु समय मिलाय बाल, 

अलि कचकारे लखि मुकुर सुधारे हैं । 

` जेहर पगन श्रुति भूषण सम्हार कटि, 

. किकिणि विशाल करे नेन कजरारे हैं ॥ 

पिय मन फादिवेको नथको फँदासों रोपे, 

भने असकंद सुख अमित विचारेहें । 

मोतिनसों माँग ज्यां सम्हारत सहेली निज, 

बानो तम फारि उये आवत सितारेहे ॥३६७॥ 
दोहा । 

जळज अच्छ करकंजसों, गूँघत माँग संवार । 


०० २५१९७७ 


मनो उअत तम फारिके, तारेबाँधि कतार ॥३६८॥ 
पुनः-सवया । 
साजि शगार सबै तनुमें, मनमें सुखमानिके 


(११८ ) रसमोदक । 


आनँद दीनो । सागर रूप निहारि गुविदको, 

प्रेमप्रवाह सुधारस पीजो ॥ तानि कमानसी भोंह- 

नको भनि, त्यों असकंद यही गुण कीजो । 

बेनन नेनन सेनन ऐन, सुकाम बढाइ वशी करि 

लीजो ॥ ३६९॥ _ | 
दाहा । 


सेज साज आनंद करो, मनसिज हिये बढाइ । 

इमि समुझाइ सखी चतुर) आवन पियहि सुनाइ॥ 
मध्यावासकशय्याका उदाहरण- 

काबत्त । 

सजत शगार पिय आवन विलोकि बाल, 
डीठ दिये मोहनके पियरे पटानपे । 
तेसे श्रुति भूषण प्रभा कचमें दीप्तवान, 
जेसे विज्जुछटा छूट घनन घटानपे ॥ 
भने असकंद मंजु अधरन विबवार, 
अहिके कुमारवारे लटकी बटानपे । 


उल्लास १ (9११९) 


भालंमध्य बंदावान पन्नालाल तापे मनो, 
पंचशुक बेठे नवसुंदर अटानपे ॥ ३७१ ॥ 
बरव । 
तजे शगार नवेली पियहित हेत। 
सहज सखिनसों सरस निकेत ॥ ३७२ ॥ 
पुनःकवित्त । 
ठाढी अटापे नंदनंदनके हेत प्यारी, 
चदसों बदन चारु शोभा अति ताकाहे। 
सोहे सुवेश ठलित होरनके हार गरे, 
ताके बीच बीच एक छर मुकताकीदे॥ 
भने असकेद मणिजटित तरयोना कान, 
भाने प्रकाशमान उपमा न वाकीहे । 
हगन चढाकी लाज काम मद छाकी देखि, 
चंचळता ताकी मंदगति चपठाकीहे॥२०३॥ 
| दाहा।. 
स रस नवेळी समुझ मन, पिय आवत ममहेत । 


(१२०) रसमोदक । 
कारे शुँगार साजत भई, नीकी विधि संकेत ३७४ 
करे 
प्रोटावासकशय्याका उ०-कवित्त । 
रचि रचि करत शगार अलबेली नारि, 
मुखको प्रभाते गयो मंडल प्रभासां भर । 
मोतिनकी माळ उर शोभित विशाळ जाके, 
ठाळशा हियेमें पिय मिलन कन्हाइ पर ॥ 
भने असकंद अति मनमें हुलास करे, 
अंबरतरातरसों बेठी परयंकपर _। 
_भालमध्य बेंदादेत चोंकत चकोर जवे, 
चंद्‌ भयो मंद ओ दिखानलाग्यो प्रभाकर॥ 
दाहा । 
मिलन मनोहर पीयहित, सजे बसन अंग अँग। 
सुदमदंध झूमन ळग्यो,ताको सुमन मतंग३७६॥ 
पुनःकावत्त । 
केचनळतासी में निकासी ओ प्रभासी भासी, 


| | | 
उद्ठास १. (१२१ ) 
मुखछांबे खासी दीप्त दीपत मयंकमे । 
बोळत सुधासी अंग भूषण विछासी साज, 
मांदिर मवासी लसी सहित निशेकर्में ॥ 
भन असकद सुख साहस मनोज भरी, 
आनपरी आनंदसों प्यारी परयंकमें । 
एक कर पाटीतर सरक परयो सो मनो, 
अचरजविशेष भयो पंकजन पंकमें ॥३७७॥ 
दाहा । 
साज परी परयकपे, प्यारी रूपरसाल । 
हियप्रमोद्रतिघनी अति, मिळनचाइ नंदलाल ॥ 
परकाया वातकशय्या-कावत्त । 
तनु सुकुमार मुखछबि अनुहार कियो, 
मेरुके शिखरमं सुवास मनइदुको । 
जामेकर मृदुल मुद्दाइ अरुणाइ वेश, 


कश जडुडुरार वार घन अराबदका ॥ 


YAN RA ४०० 


भने असकंद गुँघी वेणीकी नजीर नाहि, 


(१२२) रसमोदक । 


बटन न पाइ ताते गतिका फॉनदको । 
ठाढीयो अटापे घटाहेत ठसे दामिन ज्यों, 


` > 


चाहकर देखे त्यां उछाहसों गुबिंदको॥२३७९॥ 
दाहा । | 
दामिन घन चाहत जितो, तितो हिये आनंद । 
सजि शँगार डरपत लखत, सुमग गोकुलानद्‌ ॥ 
गणिकावासकशय्याका उदा: 
हरण-सवया। 
सजी जेहर जेब नये विधिकी, पग एक मनो- 
रथ नेम धर्यो। लसती पहुंची करम मनको, 
शुभ भाँतिन हारहिये पहिर्यो ॥ असकंद भने 
डर तेहनिवाह, मनोजके काज शगार करथो । 
जब बेंदा लिलाटमें बाळ धरयो, रावे ज्यां शाशिके 
वृ्ञआनपरयो ॥ ३८१ ॥ 
[a दाह । 
अँग अँग सजे शगार सब, श्रुतिभूषण ययुतिहीन । 


उद्ठास १. (१२३) 
चुंबनठों टखिआइ पिय, देइ मँगाइ नवीन २८२ 
कावत्त । 


आवन विलोकि श्याम साजे तोखँगार सबै) 
आरसी विहीन कियो करहित लेनके । 
अंबर अतर तर सोरभ प्रबंधनके, 
अमित अनूप भूर रतिरस देनके ॥ 
भने असकेद किये कंचुकी हरीमें कुच, 
उदित प्रकाश मनहरन सुमेनके । 
चंदसुख देखि दबे समिट सुकज मनो; 
मंजु मंजु जाय तरे पछव पुरेनके॥३८३॥ 
दाहा । 
मिलन मनोरथलेन घन, सजे सुमन रचि सेज । 
बेठी तनु सोरभ सरस, मंदिर मुदित मजेज २८४ 


स्वाधीनपतिकालक्षण-दोहा । 
जिहिके नायक वशरहे! तन मन धन कर साइ | 


कवि कोविद्‌ सब कहतहे! स्वाधिनपांतका साइ॥ 


(१२४ ) | रसमोदक । 


मुग्वासाधीनपातेका-कावत्त । 
पावसऋतु आई यह अधिक सुहाई बार, 
वैनमृदु बोलत पपीहा सुन हॉक हॉक । 
पंक भयो मगमें निशक छुन दादुरका, 
बादर बिरादरसों आये नभ ढाक ढाक ॥ 
भने असकंद निज ओसर विचार छोटे, 
बुंदवरवान तान इंद्र धनु बाक बाक । 
एसे म॑ विहारी खड़ो तेरे हेत प्यारी अब, 
लखि तू झरोखन हव झुकि झुकि झाँक झाँक॥ 
है दोहा। 

भींजत ठाढ़ो नीरमें, बनवारी तुवहेत । 

कीन्हों वश रसरूपते, दरश न काहे देत॥३८७॥ 

पुनयथा-सवया । 


अबे मानो कही नहि छेंडो हमें फिर केसे 
सुतो जिय धीर धरे । बतियाँ जो कहो मनमोज 


भरी, विनहीके लगे चित केसे भरे। असकंद भने 


/ अ, | 


उद्ठास १ (१२५) 


हमसों न करो तुम ऐसी हँसी इतनो न डरै । कहे 
वॉह की छॉह न पेही चहो, पछितेहों अवे भजि- 


च्य 


जेहो घरे ॥ ३८८ ॥ 
ह दाहा । 
पाँइन आइ परे पिया, नेक न करत प्रतीत। 
तुम्हें कोनने सीख यह, दुई अनोखी रीत३८५९ ॥ 
मध्या स्वाधानपातका उदाहरण- 
संवेया । 
वहा कीन्हों अनंग भरी सकुचान, दबी मुस- 

क्यानको ताकेरहे । छविसिधु कपोलन गाठ्परें 

तिहवार पियासे सुधाके रहे ॥ असकंद भने हग 

वारिजहो हग जोर मलिदसे वाके रहे । सुचंद्र 

प्रभा लखि थाकेरहे त्रजचंद चकोरसे छाके रहे ॥ 
दाहा । 

तुव निजगृह प्रविसत भट्ट, बाहर नंदाकिशोर । 

हिमकरवन[विचा[छपत लाख, जाम पाछतात चकार | ही 


(१२६ ) रसमोदक । 


भि... 


प्रोढा स्वाधीनपतिकाका उदाहरण- 
कवित्त । 
कीन्हीं रति नागर नवेळी नटनागरसों, 
एकनमें एकरूप अमित सहायो । 
बैठे परयंकपे प्रमोद भरे दोऊ आई, 
ट्ट्यो हियहार देखि कोतुक मचायोहे ॥ 
भने असकंद लगि वेगही सुधारनसो 
कारण विचार सखी वचन सुनायोहे । 
तुम जो सुधारो प्रिय प्रीतमकी पागटेढ़ी, | 
नीकी विधि इयाम तोलों सरस बनायोंहे ३९२ 
दोहा । 
सजे ठॉगार बनाइ सब, अंग अंग तुम चाह । 


कक (00. sls 


जावक कान ।दृवाइहा, यहा प्रातम नाह॥३९३॥ 
पुनः-कवित्त । 


~ 


, नागर नवेढी अळवषेलीमें निकासी भासा, 


उल्लास १. (१२७) 


मुसद्युति खासी उपमान मान टारेहे। 
चपल कटाक्षनपां मोहनीसी डारि भारी, 
मृदु छुसक्यानलों अधीन कर डारेहे॥ 
भने असकंद त्रजराज आश जक्त करे, 

सोई मन आश हिय रहत विचारेहे । 
प्रीति चितधारे रहे रूपको निहारे रहे, 
वशामें विहारे रहे निशिदिन वारेहे ॥ ३९४॥ 

दोहा । 
जो अलि चाहे दिवस निशि, वोही चाहे छाल । 
देखि केज ढाजन दवे, नेनमेनक जाळ ॥ ३९५॥ 


परकायास्वाधानपातका का 
उदाहरण-सवया । 


१२ (> की 


` जगजाहिर रीति सनेह बुरे, जो लगे हियमें 
फिर केसे टरे।निशिवासर चेन परे न कछू,विनदेखे 


Le 


जियो किमि धीर धरे । असकंद भने त्रजकी 


( १२८ ) रसमोदक । 


ND ne 


वनिता घरपेर करे मन मेरो डरे। इम नेकहू मानें 

न जाव घरेवृथा कोन तुम्हारी प्रतीत करे॥२९६॥ 
दोहा । 

ज्याम प्रीतिकी रीति यह, कठिन जगत बतरात। 

नगर चवाई मन डरे, तुम्हें कछू दिखात ३९७ 

गणिकास्वाधीनपतिकाकाडदाहरण- 

सवया । 

निशि वासर संग बनोही रहे जित चाहिये दोर 

पठाइये जू । विनमेरे कहें कछु काम करे न, 

सुक्योंकर दोष छगाइयेजू ॥ असकेद भने सुख 

एक बडो जो चहे मन वेगही पाइयेजू। इम मान 


Les 


न वासो करें सजनी, हमें सीख न ऐसी सिखाइयेजू ॥ 
दाहा । 


रहे संग जो चाहिये, वेग देतहे आन। 


| 
कहुसखि ऐसे मीतसों, क्योंकर कीजे मान ३९९ ॥ 


उल्लास १ (१२५९ ) 


अभिसारिकालक्षण-दोहा। 
करि शृंगार विलसन चळे, नायक पह चितचाह । 
के बुलवावे आपडिग, अभिसारिका सराइ॥४००॥ | 
सुग्धाभिसारिकाका उदाहरण-कतित्त । 
__ देखें आज कुंजन में आवो सखी फूछे फूट, 
या कहि लिवाइ गई आपनेही साखसों । 
घेरीगइ कुंजनमें विहंग अनेकनसों, 
फिरत मुख भेट भई मोहन कजाखसों ॥ 
भने असकंद लखे कोतुक अनूप जवे; 
देखो सुख प्यारी तेरो बोडी यों मजाखस्तों । 
इद्र धनु चुकुटासा हृगसा मृगां जाइ, | 
नव्वेजुगवार जवे एंचै पंचशाखसों॥४०१॥ 
दोहा । 
कुजन गई छलिवाइके, आइगयो चितचोर । 
खोलत सुख भ्रमवरा भये, देख दुचंद चकोर ॥ 
५ 


(१९०) रसमोदक । 


पुनयथा-कवित्त। ` 
शोभित अनूप कुंज सागर समेत जहाँ, 
छाल गुणआगर नित आवत मंजहे । 
आभा वहांकी छवि वरणी वनाय केसे, . 
विरह नश्ञाय नेक रहत नरंजहे ॥ 
भने असकेद ऐसो उदित प्रवंध तर्हा 
कोक पिक चातक मयूरगण खंजहे । 
परदा समीर काम सरसत अंग अंग, 
गरजत भोंर रस वरपत कंजहे ॥ ४०३ ॥ 
दाहा । 
रहे इयामपन थकित है, नीर अवनि पर डार । 
अछि गरजत कहि साथळे, वरषत कंज अपार ॥ 
मध्याभिसारिकाकाउदाहरण- 
कवित्त। 
अति अनुरागी बाल इयामके सनेह पागी, 
ङसि निशि प्यारी देखि हीयके भुलाने दंद। 


क्‍ 


| उद्दास १. (१३१ ) 


. जाति चढी आतुरी सों रूपरत चातुरी सों, 
` मति करखातिरी सों मनमें हुलासवृंद ॥ 
. भने असकंद युग तरन तरयोना वेश, 
गिरत मही में एक जान्यो याँ गयोहे छंद। 
कचकोसराइ ठान अतिभयमान मनो, 
रविमें छिपानो जात पूनोको अरथ चद्‌ ॥ 
दोहा । 

जहँ चकोर चोचध मची, खिळे फूल शाशिरात। 
तहे मग मृगनेनीनके,मनहिय जात ठजात४०६॥ 
प्राटाआनभनसारकाका उदाहरण- 
कावत्त । 

अंबर अतर ताम अंबर कराये तर, 
अति रस मोजभरी यों चली सजीरमें । 
| 


विव लजे कोमल सुधाधर अधर देख, 
चोंकत चकोर सुख चंदकी नजीरमं ॥ 


a pee 


भने असकंद्‌ करकंजके छले ते भोर, 


(१३२) रसमोदक । 


_ दोर दोर आवै कहूँ नेकहूँ न हीरमें । 
कुहे कुहे करत कलापी करि राते नेन, 
प्यारी मनमोहनके जुलफ जंजीरमे 8७०७ ॥ | 

दाहा । | 
अंवर कर तर अतरसों, चली सुपियहितहेत । 
रोकी विहंग अनेक यहि? पहुँची तदपि निकेत ॥ 
परकीयाअभिसारिकाका उदाहरण- | 
कवित्त। | 
नवळ सनेह सनी रजनी विठोकि घनी, _ 
गेल छह वृन्दावन कुंजठतकानकी । 
भने असकंद घिरी मोरन चकोरनमें; 
नेकहू न वाको रही खबर सयानकी॥ 
दोरत मर्दंध मतवारेसे मलिद आये, 
पंकज समान रखे छवि करपानकी । 
प्यारी मुख चंदचारु देखिबेते मंद भई, 
दीप चंदमंडलमे षोडश कछानकी॥ ४०९॥ 


उल्ठास १. (१३३) 


दोहा । 
रवि देखे ज्यों दीप द्युति, दीपहि माहे दिखाइ। 
त्यां घुखदेखे चंद द्युति,छिपी चंद महेँ जाइ ४३० 
गणिकाअमिसारिकाका उदाहरण- 
कबित्त । | 
कॅचन सां वरण मृदुबाठा मदनकेसी, 
ओढ्कि दुशाला निज मंदिरते कियोगच्छ। 
जात चढी मगमं गयंदगति मंद मंद, 
देखे मुखचंदकी छिपानी युति परतच्छ ॥ 
भने असकंद मनहरनः मुनीनहके, 
अंबुज अमळदळ लोचन सुहाये अच्छ । 
मोरपक्ष वारे सँग जाइ मिली रेनि प्यारी, 
बातनकी दच्छ ओ, सनेहिनकीकल्पवृच्छ॥ 
दोहा । 
जाइ मिली नंदनंदसों, प्यारी हितहि लगाइ । 


(१३४) रसमोदक । 
हिये इजारनके हरे, ताहि सुलई रिझाइ ॥ ४१२॥ | 
पुनः-सवैया । 

रूप अनूप सर्वोरि खुगारा चली सुख पान 
जमाइ धड़ीनई । जाइके नेक उरोज छिपाइके? 
चोप चढाइ कटाक्ष अड़ीलई ॥ काचहो त्यो 
असकंद भने, पियने कद्यो रेन अवे दोघड़ी गइ । 
चोंकिके चारहुँओर विठोकिके घासकी राशिके 
पास खड़ीभई ॥ ४१३ ॥ | 


दोहा । 
अति सप्रेम पियढिग hs हित डखिमति ठानो 
हीरनको कर हार ग॑हि, खड़ीभइईमतिगानी।४१४॥ 
चंद्राभिसारिकाका उदाहरण- 
' संवेया । | 
करके विचार छागी करन “गार रूप, रति- 
अनुहार प्यारी अतिरस मोजमें । हीरन जड़ित 


उषास १ 


वरभूषण सारि अंग, ओढि श्वत सारी कसि, 
कंचुकी उरोजमें ॥ भने असकंद तेसी कूक 
कोकिलाकी सुनि, धीरना घिरानी भयो मनवश 
मनोजमें । हेके अनंद नंदनंदनसों मिलन चढी 
चंद्रकी विशाल देखि कोमुदी मनोरम ॥ ४१५ ॥ 


salud 
इंदुकोसुदी मंदहे, रही चंदसुख पेख । 
चकित चकोर भये हिये, मगदुचंद अवरेख४१६॥ 


काबत्त । 
मंजनके खंजनते नेननमें अंजनदे, 
सुनिमनरंजन मनोज मतवारी है । 
अंग अंग हीरनके भूषण सवाँरिवेश, 
अलक सुधारि वेणी बनक सँवारी हे ॥ 
भने असकंद हिये अधिक प्रमोद भरी, 


~ 


आला ठानशक सग भार भार भारा है । 


(१३६ ) रसमोदक । 


ओढि नीलसारी तेसी रेनि अंधियारी चली, 
जाति बनवारीपे सुझयाम घटावारी हे ४१७॥ 
दोहा । | 

निरि अँधियारी रेनिमें, प्यारी मदन अधीन । 


Se EEN, 


जात चली आळी सहित, वारारगम छीन ॥ ४१८ ॥ 


 दिवाभिसारिका-कवित्त 

इतनँदनंदनके अधिक अनंदभरी, 
जात चली कुंजनमें हंसिन छखे ठजात। 
वदन अनूप रही छविकी छटासी छूट, 
भूषण प्रकाश ठसे शोभित प्रसन्न गात ॥ 
भने असकंद होत नूपुर मधुरधुनि, 
जेहर जटित माण कोठुक सु यो दिखात। 

रुण विशाळ पग जहे जहेँ धते प्यारी, 
हाथ तीन चारकठों चूनरसा होतजात ॥ 

दाहा । 
मणिनजटिंत जेहर छसे, भलो मिल्यो सतसंग । 


उल्लास १. (१३७) 
धरत अरुण पग जहाँ जहँ, होत चूनरी रंग ॥ 
पुनः-कवित्त । 

प्यारी रसरंगमं विनोद भरी आनंद सों, 
जात चली मानो मत्त गयंद छजातीहे । 
चकित चकोर भोंर अवली सुचारो ओर, 
भन असकंद मुख मोर रुकिजातींहे ॥ 
करन तर्योननकी अमल कपोलनपे, 
द्युतिवरपांति परे अधिक सिरातीहे । 
वरण छिपाइ मनो दिनकर किरण आइ, 
` मंजुळ विमलकंज परस विलातींहे॥ ४२१ ॥ 
दोहा। 
करन तर्योननकी झलक, परत कपोळ र जाहि। 
मनो तरनकी किरण मृदु, पंकज परस सिराहि॥ 
प्रवस्ते प्रेयसी ठक्षण-दोहा । 
सुने गवन पतिकोकिळसि, परदेशहिको जाइ। 
कृहत प्रवर्तक प्रेयसी, होइ विरहदुख ताइ ४२३ 


(१३८) रसमोदक । 


मुग्धा प्रवस्तकको उदाहरण- 
56 कावत्त। 
जबते सुनीहे तुव चढन विदेश बात, 
खानपान हँसन बतानहूँ बिसरिंगो । 
हरिगो प्रमोद सखियान संग खेले जोन, 
भरिगो दृगन वारि वरुणी ठहारेगो ॥ 
भने असकंद्‌ छाज विवश कहे न वेन, 
कामवश वाको मन तेरही वगरिको। 
कान्ह चलिदेखो वह फूलकेप्ती माळवीच, 
गवन तिहारो कामशरसों निकरिगो ॥४२४॥ 
दाहा । 
अरी परी पीरी कहा, पिय न जात सुन बात। 
बीरी सुख साहस भरी, देरी देख लनात॥ ४२५॥ | 
मध्याप्रवस्तक प्र्यसीका उदाहरण- 
fT 
कान्ह चलो चदे द्वारकाको सुनि राधिकाके 


उल्लास १. (१३९) 
उर पीरसी वाढी । भ्रृंठगई समे अंग खुँगार, तरंग 
अनंग उठी अतिगाढी ॥ माढिन ढाइ गुठाबकी 
माल भने असकंद सम्हारके काढी।मेलिदइ पियके 
हियमें चख जोरत मोरत हे रही ठाढी॥ ४२६ ॥ 

दाहा। 
है जबते देख्यो कह्यो, अधिक बढ्यो हेत । 
. नेनन नेन मिळाइके, झोरमोरको देत ॥ ४२७॥ 

गाढाप्रवस्तकप्रयसा-कावत्त । 
वकवर पुंजदेखो उडत अकाइहूँढों, 
विटप पहाड़पे मयूर कूक दरसे । 
पापीयो पपीहा पिय आगम सुनायो आइ, 
बोळ कोकिलाहके सुधासमान सरसे ॥ 
भने असकंद ऐसी पावस प्रबळ देखि, 
निकसे न कोऊ कहूँ आपनेहू घरसै । 
अबतो पयान परदेशको न कोने कंथ, 
मेघमतवारे ये झळापे झळा वरसे ॥ ४२८॥ 


(१४० ) रसमोदक । 


दोहा । 


बोठत मोर पपीहरा, वेन सुअति मदजोर । 


वरसतहें घनघोर ये, चळत समीर झकोर ४२९॥ . 


परकीया प्रवस्तकप्रेयसीका 
उहाहरण-कवित्त । 
अंक भारे पोढ़े परयंकपर दोऊ भाई, 
इंक कर बाल हिये आति सकुचातिहे । 
वक कर सेन ओ निशंक क्षणएकहूना, 
रसवश हेके कछु कछु अलसातिहे ॥ 
भने असकंद देख रजनी व्यतीत पीत, 
पट पियराइ देखि मन पछितातिहे । 
ज्यों ज्यों रविमंडठ प्रकाशमान होत त्यो त्यां; 


प्यारी मुखचंदपे ठडाई होतजातिहे ॥ 


दोहा । 


क ® 


~ 


तजि विदेशको गवन अब, पीरहरण बेपीर ४३१॥ 


।लउठी तिय पोवसो, भरिडग वारिज नीर । 
ज़ 


उल्लास १. (१४१) 
परकीयाप्रवस्तकप्रेयसी-कवित्त । 
आई ऋतु पावसकी अधिक सुहाई चले, 
पवनझकोरे कूक कोकिला सुनावैहे । 
मधुर मयूरनक वचन सुदाये सुनि, 
हिय हुलसात जिय प्रेम सरसावैहे ॥ 
नेहको ठगाइके विदेशको न कीजे गोन, 
भने असकंद दूददादुर मचावेंहे। 
झुम छागी सुदित धरापे घुरवान भूम, 
उमड़ घुमड़ घन घुमड़त आविंहे ॥ ४३२ ॥ 
दोहा । 
तुव पिय जात विदेशको, क्यों नहिरोकति बाळ। 
पावसऋतु आवत भट्ट, मदन करेगो शाल ४३३ 
पृनःसंतैया । 
प्रोषित एक पियाहित छागिके धावन वेग 
विदेश पठायो । फूलकली धरी पत्रिकामें, रसरूप 


(१४२) रसमोदक । 
वसंतको ताहि जतायो॥ त्यों असकंद भने ब्रजमें, 
वृनितानके मोद दिये अति आयो। हेसि परो- 
सिनकी सबले, सुपरोसिन एक वृथा दुख पायो ॥ 
टीकादीहा। 
भेजे जाहि विदेशको, तासां नेह नवीन। 
ताके विरहविछोइते, भई परोसिन दीन॥ ४३५॥ 
गणका प्रवर्तक प्रयसी उदाहरण- 
सवया 
कहा कहिके समुझेये तुम्हें रसरीतिको जानत . 
मानते देन । मिले करमें करतो कहे यों परदेशको 
गोन करे अरे तेन॥ भने असकंद सुएक घडी 
कहूँ तोविन मोहि परे नहि चेन । रही मनकी 
मनमें सुके, न मिलाइ रही त्रिय नेनसों नेन ॥ 
_ दोहा । 
प्रीतम जात विदेशको, कब ऐहो सुखदेन । 
मनको मनही में रही, काहे कर सोहे नेन ४३७॥ 


उल्लास १. (१४३) 


आगत पतिकाका ठक्षण-दोहा । 
याति आवै परदेशते, खुशी होइ अँग अंग। 
आगतपातिका नायिका, ताहि कहे रसरंग2३८॥ 


मध्या आगतपतिका का उदाहरण- 
कवित्त । | 


आवन सुनि आठी वृषभानुकी दुलारी ढिग, 
आइ कह्यो आये सुन प्रीतम तिहारेंहें । 
तोलों जुरिआई ब्रजगाँवकी छुगाई ओर, 
वेऊ चल ताही छिन आनिके विहारेहें ॥ 
भने असकेद झ्यामा ससिन समाज बीच, 
जाके मन आमित मनोरथ सिहारेहें । 
कछु कछु ळाजभरी चाह करे देसे मुख, 
जेसे निशि होत भार पंकज निहारेहें॥४३९॥ 
दोहा । 
नवळवधू पिय आगमन, चरचा सुन सुन कान । 


(१४४) रसमोदक । 
हिय हरपत परखतं नंमन,परखत सुमन कमान॥ 
बरवे । | 
सावनमं मनभावन आवनकीन । 
गावन लगी सुहेलिनि ठखो प्रवीन ॥ ४४१ ॥ 
मुग्धा आगतपातकाका उदाहरण- 
सवैया । | 
रहे खेङत संग सखीनके आइ कहूं यह बात 
सुनाइ दई। चलिआये विदेशते वेन सुने निज- | 
मंदिर वेगही दोरिगई ॥ असकंद भने कछु चातु- 
रासो, पटकीकारे ओट प्रमोदमई । पियको सुख | 
देखत बाल नई भय छाज भरी सकुचात भई॥ 
दोहा । " 
पति आयो _परदेशते, चढी भोनबिच आइ । 
पटहि ओट देखत सुखहि, धरकन हिये समाइ ॥ - 


उद्ठास १. (१४५) 


प्रोठ़ा आगतपतिकाका उदाहरण- 
SIRT टु 
धावन पठायो पिय आवन सुनायो आई, 
निज कर लेख दियो काहि सुख चाइके । 
लखिके मृदुठमंजु कंजते नवीन पान, 
ताते गहिलीन्ही आतिप्रेम सरसाइकै ॥ 
भने असकंद शुभ शकुन पुनीत मानि, 
मंदिर में छायो चोक मोतिन पुराइके । 
प्रफलित गात भये उन्नत उरोज दुवो, 
पत्रीको पढ्त अलि मृदु मुसक्याइके ॥ ४४४॥ 
डे ___ दोही 
पिय आवनकी खबर शुभ, बाँची चतुर सयान । 
बाहर मोद सुचोगुनो, दिये सोगुनो आन ॥ ४४५ ॥ 
परकीयाआगतपतिकाका उदाहरण- 
हि क न 
आये घनश्याम द्वारकाते ब्रजगोकुलमें, 


(१४६ ) रसमोदक । 


छायो वृषभानु भोन आनंद महारी हे । 
इत उत गोपीगण दोरेफिरें खोर खोर, 
मोतिनसों एक एक भरि भरि थारी है ॥ 
भने अप्तकंद तहाँ एक ब्रजवाल लिये, 
कंचनकलश भई सबते अगारी है । 
पगपे बढ़तजात ५५, द्युति आननकी, 
राधाते अधिक ताके उर सुख भारी हे॥४४६॥ 
लकण दोहा हद हि 
आयो पीव विदेशते, कोउ आपने गेह । 
कहूँ कोनहुँ वाळके, बढ्यो चोगुनो नेह॥ ४४७ ॥ 
ब्रव । 
मनभावनको आवन सुनि शिरनाइ । 
रही शोचवश सजनी सखिन छिपाइ॥ ४४८ ॥ 
गणिका आगतपृतिकाका उदाहरण- 
सवया । 


चह कर =+ 


हि करे कई हे सुनियो सुषि होत कहूँ कबहूँ 


उल्लास १. (१४७) 
सुख पाये । कंज पतमान नये नये पान, सुपीत 
भये किहि नीत सुहाये ॥ त्यां असकंद भने 
बतियाँ, कहो चीज प्रवीण कहा इत ढाये । जोन 
दिनाते गये परदेश, सुकोनसी ठोर कहाँ हेकै 
आये ॥ ४४९ ॥ 

आयो मित्र विदेशते, आनंद उर न समाय। 
मोतिनमाळ उतारिके, मिठी न सुख कहिजाय॥ 
त्रिविध कहीं ये नायिका, जे कवि चतुर प्रवीन । 
प्रथम उत्तमा, मध्यमाःअरु अधमा गुणदीन ४५ १॥ 
नाइ करे अनहित तऊ, आप करे हित नार। 
ताहिउत्तमा कहत हैं ने कबि बुथि आगार॥४५२॥ 
उत्तमालक्षण उदाहरण-कबित्त। 
रजनी व्यतीत होत आये घनश्याम जहाँ, . 
परत्रिय संग सोई नवलकिशोरी हे । 


PNA 


आनँदकरि लीन्हों अति प्रेमकी तरंगनसों, 


(१४८ ) रसमोदक । 
कामकी उमंग बढ़ी देखि छबि भोरी है ॥ 
भने असकंद दियो अंबर अतर तर, 
बोडी पिय पोंछो तो कपोलरेख रोरी हे । 
पोढ़ि परयंक श्रम खोवो क्षण एक कल, 
मेन अलसाने रही रेन अब थोरी है ॥ ४५३॥ 
दाहा । 
बसेवाम अनुरागवश, खोवनदे श्रम जोर 
हाहा सखी न जाइयो, इयाम बड़ेही भोर ॥ ४५४ ॥ 
मध्यमा लक्षण-दाहा । 
पिय हितकर हित जो करे, अनहित करे गुमान । 
ताहि मध्यमा कहत हैं, जे कबि बुद्धिनिधान 2५५) । 
सध्यमाका उदाहरण-कावत्त । 
आये रसरंगमें विनोद करे घनश्याम, 
हरष विलोकि बाळ तिरछी चितेरही । 
सोइ करि बातनतों लीन्हों हे मनाइ कान्ह, 


CN ९ 


कामद्वातवशमान मतिका वितरहा ॥ 


उल्लास १. ( १४९) 
भने असकंद जोरि सोहें टगवारिबुँद, 
तवे प्रमुदित घन वरष रितेरही । 
भोहें चढी उतरनिचोही भई प्रेमभरी, 

छान वकोही जुरि हितमें हितेरही ॥४५६॥ 
दाहा । 
प्राणपियाके मोहके, सुनि सुनि वचन अमोल । 
रूप द्रश आधीन भे, हग अळगरजी लोळ ॥ 
नायकके हितहूं करे, करे गुमान जुवाम । 
ताको अधमा कहतहें, जे कवि रस अभिराम ॥ 
अधमाका उदाहरण-कवित्त । 

तेरी सोंह मोसों यों कहायो जो सुहायो लगें, 
दीजो कहि येरी प्रीति करिके नशाहने । 
तुव सुखचंदको चकोर मन मेरो रहे, 
सघुझ इतेक ओर नेकहुं सलाइने॥ 
भने असकंद कहे मुदित रिसों हे वेन, 


तोको का परीहे मोहि अपनी निबाहने । 


(१५०) रसमोदक । 
` सोतविन पाँइन परेह जो मिलेगी आइ, ! 
एक वेर येरी फिर दूजी वेर नाहिने॥ ४५९॥ | 
दोहा। | 
पिय आये हित अति करयो, गरे ठगाय लगाय। 
तदपि कहे रूखे वचन, नेनन पनसकुचाइ ॥ 
अथनायकछक्षण-दाहा । 
मोहिजाइ त्रेलोक छखि, जासु रूप आगार । 
कावित गीतरस लीन जो, नायक कह्यो विचार ॥ 
नायकका उदाहरण-क वित्त । 
सोदे शीशकीट वारों मारतेड मंडळको, 
वारों पट पीत विज्जु मुक्ता रदनपे । 
कुंडल कपोलनपे समरनिझान वारों, 
अधरन बिष वारों पल्लव पदनपे ॥ 
भने असकंद अंग अंगपे मदन वारों, 
मेचक सुधन वारों रूपके सदनपे । 


उद्ठास १. (१५१) 
अलक मलिद्‌ वारों हग अरविंद वारों, 
इंदु वारों कोटिन गुविद्के वदनपे ॥ ४६२ ॥ 

दाहा । 

रूपसिधु पनश्यामको, वनितनकी मनमीन। | 
केलि करत निशिदिन रहें, त्यों असकंद प्रवीन ॥ 
. पतिनायकका लक्षण-दोहा । 
विधिसां व्याद्यो पति समुझि,उपपति परत्रियचाह। 
'वैसिकहित गणिकानसों, नायक त्रेकविनाह ४६४ 
पतिनायककीउदाहरण-कवित्त । 
जादिनते व्याह भयो राधिका नवेली सँग, 
तादिनते गेहद्वार देहरी लखीनहीं । 
` भीतरही भोनके सनेइवश आठो याम, 
. करत प्रमोद देख वदन मर्यकही ॥ 
भन असकद धर सुरणं अधर नाइ, 
 घगजहं धत प्यारी मनसां धरे तहा । 


(१५२) रसमोदक। 
जैसे अरविदको मलिद मतवारो रहे, 
तैसही गुविद चाइ करत निशंकही ॥४६५॥ - 
दाहा । 
जादिनते गोनो भयो, तादिन ते नँदलाळ। 
भूलगये लखि रूप तुव, ग्वाळबाळ वनमाळ ॥ 
सोपति कहिये चारविध, अनुकूलहि सुवखान । 
दक्षिण धृष्ठ सुझ़ठ कह्यो, चारभांति यहिवान ॥ 
अनुकूलपातलक्षण-दाहा । 
सुवश आपनी तीयके, जोपिय रहत हमेशा । 
ताहि कहतअनुकूलहें,कवि असकेदनरेश॥४६८॥ 
अनुकूल पतिकाकोउदाहरण-कवित्त । 
हसि अनुकूल शुभ शोभित सुहोदकूल, 
हेमन मोहित मृदुवातन सुदूनो दूनो । 
कंजकर कालित सनाळ पद्मदेखे दुवो, 
हार उरमोतिनको प्रसित सुदूनो दूनो ॥ 
भने असकंद ब्रजचंद सुखमोद भरे, 


उद्स्‍ास १ ( १५३ ) 


नितप्राते ध्यानधरे रहत सुदूनो दूनो । 
मुखसा कलानिधिसों खरवत सुधारप्तप्ों, 
सुमित चकोर नेह करत सुदूनो दूनो॥४६९॥ 


दाहा । 
दूनो दूनों करत नित, नेह नवीनो नाह। 
वदन सुधाधर ठखिरहे,हे चकोर चितजाह४७०॥ 
दक्षिणलक्षण-दोहा । 
बहुत तियन सों होइ जो, एक रीति सम प्रीत। 
तासां दक्षिण कहतहें, जे कवि सुपति पुनीत ॥ 
दक्षिणकाउदाहरण-कवित्त । 

खेलनको होरी जरि आई ब्रजगोरी सबै, 
भोरी छविदेख डारयो अतनुसुफंदहे । 
देखत कुसुमरंग अतर गुलाब घोरि, 
करि सरबोर दियो आनँदक कंदहे,॥ 
भने अप्तकंद नेन सेन सबही पे करि, 
झोरिन गुढाळ फॅकि कारि छल छंदहे । 


( १५४) रसमोदक । 
गोपिनके वृंद वीच सोहे त्रजचंद जेसे, 


सुमन कुमोदिनीमें समुदित चंदहे ॥ ४७२ ॥ 


2 


दाहा । | 
चंदमुखी हुढसी हिये, भई प्रेमसरवोर । 
एकनजरहे लखि रहे, श्रीत्रजचँद चकोर ॥४७३॥ 
पुनयथा-कावत्त । 
राँची रसरंग भरी रासकेलि मंडलमें, 
प्रतिप्रति आनंदर्सों होतफिरे वारियाँ। 
वेऊ अति मदन मदेध मतवारेघने, 
इत उत देखत चलावत नजारियाँ । 
भने असकंद वैसी प्रेमकी तरंगनिमें, 
टूटे फूलहार देखि तन फुलवारियाँ । 
वीनों कहि सुभन सुहाये मनभाये समे, 
हरष हलादई कदंमकी डगारियाँ ॥ ४७४ ॥ 
00 sgl 
उतर सुमन लेकर गुधे, एकडोर नंदलाल | 


उल्ठास १. ( १५५) 
पाहिरावे त्रजवधुनको, बनक बनाई माठ॥४७५॥ 
घृठठलक्षण-दाहा । 
नक नमान दोष करि, शंका लाज करेन । 
पृष्ठ आपने कामम, धीरजनेक घरेन ॥ ४७६॥ 
सवया । 

माने न नेक कहूँ विध सो में, हजारक बेर 
रहाहा मनेकर । तापर येती कुटेक न लाज, धरे 
हियमे तू रहे तिय सोंपर ॥ त्यां असकंद भने 
उतजाव, जहाँ तुम नीको सनेह रहे कर, ऐसो 


निशंक दयो झझकार इते कह बातपे अंक 
लियो भर ॥ ४७७ ॥ 


दोहा । 
रमिआयो परतीयसों, घर आयो किहि राह । 
कोन काम इमि वेन सुन,अंक भरथो करचाइ४७८ 


शठलक्षण-दोहा। 
अपन कारजक लय, कह रसाढ वेन । 


(१५६ ) रसमोदक । 
निपट कपट युत शठ सही, वणेत काव बुध एन॥ 
सवया। 
इंदु ठसे मुखकॅज कपो पे, वेनन फूल झरें 
मृदुवानसों । मान करे असकंद भने, तुम कापर 
तानती भोंह कमानसों ॥ में कब येतो कियो 
अपराध सुबूझळे तू सखा ओ सखियानसां । हाहा 
is सुनि देखि, सुनेक मनोज भरी अंखि- 
यानसों ॥ ४८० ॥ 
दाहा । 
कव कोन्हो अपराध में, बोठत बोळ रिसाइ । 

पार हियेके होतहे, मदन बाणसम आइ ॥ ४८१॥ 
उपपातळक्षण-दाहा । 
परनारीको रूप लखि, वश्य होइ अँग अंग । | 
उपपाति तासा कहतहे, कविजन सहित उमंग ४८२ | 


उपपतिका उदाहरण-कबित्त। | 
मेरे फाँदिवेके मणिफंदाही बनायराखे, 


क 


उद्धास ३. (१५७) 


हिय हुलसावे सदा नेहकी निशाकरे । 
प्रेमकी पगीहे रसरंगकी रंगीहे जाइ, 
श्रवन ठगी है रतिरणकी सलाकरे ॥ 
भने असकंद यंत्र मंत्रकी पढी हे किधों, 
अधरसुधारसके कारण झुकाकरे । 
ज्यों ज्यों प्राणप्यारी मुदु हुँसति बताति त्यों त्या, 
डोलती अमोल ये कपोलनपे साकरे ॥ ४८३॥ 


दोहा । 


ह्वेकपोल पे डोळती, हँसत साँकरे वेश । 
अधर सुधारसको झुरके, काम दियो उपदेश ४८४ 
वेसिकलक्षण-दोहा । 
जो चाहे आतिप्रेम सों, वारवधून विछास। 
ताको वैसिक कहतहें, कविमत सरस हुलास॥ 
वासकका उदाहरण-सरवया । 


Lan 


भूषण अंग विशाळ बने, बहुरंग घने अति 


( १५८ ) . रसमोदक । 
चातुरी बानसा। रागहिडोळ अलाप रहो, सुन 
मोहन मोहिगये वहि तानसा. ॥ त्यां असकेद 
भने लखि योवन, तीक्षण नेन लगे ठलचानसों । 
वारदियो मन ओधन धाम, धनीबन वाखधूनकी 
आनसों ॥ ४८६॥ 
FN MN, र्र दाहा | | क ~ 
तेरे देखत अंग अग, मन अनग बाढ्जात । 
बारविळासिन धन्य तुव, चपल चातुरी बात ॥ 
तीन प्रकार विचार कर, नायक ओर उचार । 
मानी वचन चतुर कहे, क्रिया चतुर निरधार ॥ 
»  मानालक्षण-दाहा । 
तिय सयानि ढखि मान जो, नायक करे गमान। 
मानी नायक कहतहें, कवि जे बुद्धि निधान॥ 

मानाउदाहरण-सवेया । 
कहे मानिये मान कहाँछों रहे, यह छोड़ि 


उद्औास १ CRISS, 


कुटेक कही गहीदे । तुम ओरनकी परतीत करी, 
उन कोनसी बात नहीं सहीहे। असकंद भने सुखस 
लहिये, रजनी अबतो घरी द्वेरहीहे । तुव आनन 
स्वच्छ कलानिधि सां, ठाखेवेको चकोरसी 


हेरहीहे ॥ ४९० ॥ र 

| दाहा । 

मान कालो मानेये, सुनिये झ्यामकिशोर । 
र न दूजो मानको, रहे तिहारी ओर ॥४९१॥ 

पुनः कवित्त । 

नेन मतवारे मृगनेनवारे वारे सुनि, 
अंजन लगाये होत सजन निनाताके । 
वंशीधर वेग कर पगको धरापे धर, 
अधर धरा धरि यो सुधर सुधा जाके ॥ 
भने असकंद चोप चोगुणी चकोरनके) 
सांगुणी कठानिधिसों मुखकी प्रुभाताके। 
चल तज छंद होइ अधिक प्रमोद तोहि, 

_ कोटिन कटत बाधा नाम लिये राधाके४९२॥ 


(१६० ) रसमोदक ॥ 


दोहा। 
सुख समूह शोभा अमित, नेन मनोभवफंद । 
तज चलिये छढछंदको, चंद उदित ब्रजचंद ॥ 
कवित्त। 
चल ब्रजचंद प्यारे प्यारीने बुलाये तोहि, 
मोहि मन लीजे पे न कीजे मान हीको है । 
जीको सुख आमित विचार अबनीको भलो, 
फीको परयो इंदु भयो याम रजनीको है॥ 
भने असर्केद चाह चोगुनी विछोके बढ़े, 
अधर सुवास जाके रहत अमीको हे । 
सोत मदगंजन सुनीन मनरंजन, 
सुनेननको अंजन विशाळ कामिनीको है९४. 
दोहा। 
तोहि मनावत हीगई. याम यामिनी बीत । 


४४४७७ ३३ 


मान तहाँढो कीजिये, करे न दूजो नीत॥४९५॥ 


उषास १. (१६१) 


प॒नयंथा-कवित्त। 
मंदिर सुधाको प्रेम जीव वसुधाको भूप, 
कुदकालकाको रूप तमकी प्रभाकोहे। . 
हरत व्यथाको भाषि सकत कथाको जाके, 
गुणनगथाको शेष कहि कहि थाकोहे ॥ 
भने असकंद्‌ कोकनदकी समाको स्वच्छ, 
सरस कताको ताकी विधि कविताकोहे । 
प्रण कलाको ऋद्धि सिद्धि संपदाको धाम, 
कारांतसुताका चद्रमासा सुखताकोइ ४९६॥ 
वचनचतुरठक्षण-दाहा। 
वचननकी रचनानसों, जो तियवश करिलेइ । 
वचन चतुर नायक कहे, ताको कवि मत सेइ ॥ 
बचन चतुर नायकका उदाहरण- 
| कवित्त। 
- बोळत मयूर मतवारे पुंज पुंज जहाँ, 


(१६२) रसमोदक । 


सघन 00: लाखे आनॅद सदरमें । 
झुमिझुमि रही ठता कदम डगारनमें, 
घूम घूम रही भूमि चूमकर ढरमें ॥ 
भने असकंद देखि चोंचद छगत तहां, 
मेरे साथ जात सोतो नेकहू न भरमै । 
करमें विचित्र काम रेसमको डोरिनसों, 
डारयोदे दिडोरा कोक चातकवगरमें॥४९८॥ 
दोहा । 
हों प्यासो हों देरको, तूचंचल पनिहार । 
द्वे गागर भरदे हमें, धरदे घरके द्वार ॥ ४९९ ॥ 
क्रियाचतुरनायक लक्षण-दोहा । 
जहाँ कानहू क्रिया मिस, देखत वशके नाह। 
चतुराई करि तिय मिले, क्रिया चतुर कहिताह ॥ 
 क्रियाचतुरउदाहरण-सवैया । 
एक समे वनिता सब आइ चला झिवपूज- 
नहेतु ठिवाइके । पाइके अवसर पूरो भलो तहो, 


उँठ्ठास १ (१६३) 
आश्गये हरि होरी मचाइके ॥ धाय गद्यो करसों 
करजाय,भने असकंद सुभागी छुड़ाइके । आनन 
पं कच आनिपरे मनो इ्यामघटामें छिप्यो 
शशि जाइके ॥ ५०१ ॥ 


दोहा 
रोरीकर धाये हरी, गोपीगण विच बाळ । 
मृदुळ अमोल कपोळपे, मल्यो गुढाछ गुपाळ ॥ 
पुनः-सवया । 

ब्रजवालको सुंदर रूप अमोळ, विलछोकतही 
विनमोळ बिक्यो । छळसों नंदछाळ अबीर ठये 
मुसक्याइ गह्यो नहिं नेक रुक्यो ॥ गवाही लई 
सुखमींजियेको असकंद भने ज्यों प्रैवीन झुक्यो । 
बरजोरी छुड़ाइभगी सो मनो शशिमंदिर भीतर 
जाय छुक्यो॥ ५०३ ॥ 


|| दीह | 
छे अबीर नँदनंदने, कर गहि लीन्चों धाय। 


(१६४ ) रसमोदक । 
चद्यो ठगावन वदन पर, राधा भगी छुड्राई५०४ 
प्राषितपातकाका की लक्षण । 
पुनयथा-कावतत॥ 7 
मंडल रहस रच्यो इयामा श्याम मोद मान, 
गोपीगण बीच मानो मदन सुरतहे । 
बाढत सरस रस सबहीके अंगनम), 
प्रमके तरंगनमे आनंद जुरतहे 
भने असकंद खेलमहि चन चोर रच्यो, 
मूंद रग एक छिप भागत तुरतहे। 
छूवत परस्पर हेरहेर कुजनमें, | 
चोर करे राधिकाको सबामेठ दुरतहे ॥५ ०५॥ 
दोहा । 
बार बार राधा बने; चोर कर घनश्याम. 
हमें छुवननहिपाइ ही, तुम अति चंचल वा ५०६ 
प्रोषितपतिकाका लक्षण नायक-दोहा । 
जोविदेशमें विरहवश, नायक होय अधीन। 


उषास” (१६५) 
नायकप्रोषित सोइकइ, जे पंडित परवीन॥« ०७॥ 
उदाहरण-कवित्त । 
कारे कारे घन पहरान छागे मंडलमें, 
होनलागी, मोरनकी कूके ये चहुँघा ओर । 
झिल्ली झनकार छागे दादुर पुकार लागे, 
घुरवा धुकार छागे करन मचाये शोर ॥ 

असकंद ऐसे समय लताननमें, 

 डारिके हिडोरा अरु गोपीगण ढेतोजोर । 

झुळतो प्रमोद भरो जो पे मानिलेतो कहो, 
जातो ना विदेश तो न विरह बढ़ातो जोर& ०८ 


दोहा 
भेरेई मन भावती, इकटक निकट निझंक। 
इगचकोर कब देखिहों, राधावदन मयंक ॥५०९॥ 
अनभिज्ञनायकलक्षण-दोहा । 
चाहे जो न त्रियानकी, प्रेमकरी रसरीत। 


(१६६) ` रसमोइक।ः 
ताहि कइत अनमिक्ञहें, राखे मनकी जीत५१ *॥ 
अनभिज्ञकाउदाहरण-कवित्त । 
इव उत आय देत वीरिहू खवाय वेश, . 
मृदु सुसक्याय बातें रसकी करयोकरे । 
मन युसक्याय नेन सेनन चलाय ऱ्याम, 
भने असकंद छाती छुवत गह्योकरे ॥ 
हाव भाव जेते त्रजबाळ करे देखि देखि, 
हिय ठलचाय चाय निकट रह्यो करें। 

राधिका नवेळी कोन जाको पति एसो मिल्यो, 
रतिको न बुझे ओर आनंद चह्यो कृरे॥५११॥ 
दाहा । 
जतनकियो बहुविधि भटू, सरस मिलनके काज। 
तऊ न बुझे बात वइ, केसो हे त्रजराज ॥५१२॥ 
दरशन निरूप्यते-दोहा। ` 
श्रवण चित्र अरु स्वप्न कहि,प्रगट प्रत्यक्ष विचार । 
आळंबन शुंगारते, दरशन चार प्रकार॥५१ ३ ॥ 


उल्लास १. (१६७) 


श्रवणदरशनलक्षण-दोहा । 
कानन पुन मन होतहे, जाको भान समान। 
ताह श्रवण दरशन कहत, आलंवित रसखान ॥ 


स्थमद्रशनकाउदाहरण-कवित्त । 


तनु घनश्याम कान कुंडड दिपत भान, 
मुख शशि चारु काम फवनि फवे रह्यो ॥ 
भायो मनमोर मोर चंदहू चकोर ऐप्तो, 
रतसमहेके उर आनंद मढे रद्यो । 
भन असकद्‌ त्रजराजको सछोनो रूप, 
सरस अनूप जाल छबनि बढ़े रद्यो। 
तेरे मृदुवैन मेरे श्रवण सुधासे परे, !. 
वरवश आप दोरि हगनि हिते रहयो ॥०१०॥ 

_ दोहा । 
मृदुळ मनोइरतनु सुधन, श्रवण परत तव वैन । 
मदन कदन मन कर दियो, टग छाई छावे ऐन ॥ 


( १६८ ) रसमोदक । 


चित्रदरशनलक्षण-दोहा। 
नो चित्रहि ठखि सुख करत, विरह करत वा छाज। 
चित्रदरश ताको कहत, जे प्रवीण काविराज&१७॥ 
चित्रदरशनकाउदाहरण-सवथा । 
बेठिरही हगसो हग जोरि, मनोज भरी हिय 
आनंद ताके । वेन कहे न सखीनसों एक, परी 
यह टेक सनेहकी वाके ॥ त्यां असकद्‌ भने 
लखिये वो भई वश तेरेइ रूप मजाक । चित्रम 
आनन इंदु विछोकि, चकोरसी हेरददी रूप सुधाके 
दोहा । 
चित्र विळोकत राधिका, बाढ़ी मेंनमरोर । 
देखिरहीं इकटक वही, मुखसम चंदचकोरी|८३८॥ 
स्वमदशंनलक्षण-दोहा । 
सोवत बिच लखि नाइको, होत हिये आनंद । 
स्वम्रदरश ताको कहें,कविने सुखे कंद॥५१९॥ 


उद्ठांस १. ( १६% ) 


स्वमदरशनकाउदाहरण-कवित्त। 


आज वह सघनलतान वन केंजनमें, 
निपट अकेली सपनेहुमें गईहोंरी । 
प्रफुलित सुमन विठोकि अति नीके भले; 
माळती जुहीके तिन्है टोरन नईहदोरी ॥ 
भन असकेद तहां आय वनमाडी आठी, 
कर गहि लीन्हों अंक भरनदइहोंरी । 
झझकत चॉकपरी धरक न ही समाय, 
कहत न वात बने चकित भइदोरी ॥ ५२०॥ 


दोहा । 
सपनेकी सुन बात यह, गई कुंज बिच आज। 
आय गद्यो कर श्यामने, खुळी आँख दुख ठाज॥ 
प्रत्यक्षदरशन ठक्षण-दोहा । 
जो निश्चय मञुहारके, मोहिजात लखि रूप । 
सो प्रत्यक्ष दरशन कहत, जे कवि रसिक अनूप ॥ 


(१७० ) रसमोदक । 


प्रत्यक्षररशनका उदाहरण-कवित्त । 
मंजनकरि ठाढी अटापर सुखाऊ केश, 
वीणको बजाय इहि खोरहो निकरिगो । 
धुनि सुनि नजर निगोड़ी परी वापे दोरि, 
जुल्फफँदामें जाय मेरो मन ठरिगो ॥ 
भन असकंद जोडों रूपको हटाऊ तोलों, 
रूप वह प्यारा मर ननन छुभारगा | 
कळ विनदेखे परे नेकटूँ न येरी भटू, 


हेरियों इमारो सो हमारे गरे परिगो ॥ ५२३ ॥ 


दोहा। 
मंद मंद मुसक्यानि वह, ढखि भागे सबदंद। 
बिसरत नाइन एकक्षण, अरी गोकुला चंद<२४॥ 
इति श्रीशिवसुत षोडशनाम प्रताप अनुभारतीज्ञ श्रीमन्म- | 
इाराजकुमार श्रीमत्कुँवर स्केदगिरिविरचिते रसमो- 
दकाभिघे काव्ये श्रीमहाराज राधाकृष्ण विहारे 
कविजन हृदयानंददायिने आछंबन विभाव 
प्रकरणं नाम प्रथमोछ्ासः ॥ १॥ | 


अथ 
द्वितीयोछासः २ 
koto 
अथडउद्दीपनविभाव लक्षण-दोहा । 
चंद चाँदनी वन सघन, उपवन बाग विहार । 
चंदन अतर समीर अरु, पटऋतु सरस निहार५२५ 
इनईते जो होत हे, उद्दीपित रसभाव । 
ताको कविजन कइत हैं, उद्दीपन सविभाव&२६॥ 
सखा सखी जेती सबै, रसके ओर शगार । 
वरणत उद्दीपन हिमं, पण्डित सुमति विचार ५२७ 
उद्दीपनका उदाहरण-कबित्त । 
वृन्दावन सघन ठतान वन कुंजनमें 
मालती जुही सो रही चहुंदिशि फूल हे । 
तेसी चंद चाँदनी चकोरनकी चुहल वेसी, 
देखिश्याम गायतान वंशी सुर मूल है ॥ 
भने अप्तकंद परी श्रवण नवेछिनके, 


(१७२) रसमोदक। 


सुधि बुधि भूलि उठी मनसिज हूल है । 

विरह सताई दोरि दोरे उठि धाई सबै, 
नेकहू सम्हारयो नहीं वदन दुकूछ है॥६२८॥ 

दाहा । 

वैशीधुनि सुनि मदनवश, दोरीं सब ब्रजवाल । 
देखि चंदकी चाँदनी, आनद भरी बहाल ॥५२९॥ 
प्रथम कहे जे भेद सब, नायकके बहुरीति । 
तिनके चारों सखा अब,वर्णतहों करि प्रीतिश३०॥ 
सचिव सखा कहि चारविधि,पीठमदे १पहिचान। 
विट२ चेटक ३सुविदूषकहु४) वरणे कवि बुधवान॥ | 
पीठमद्‌ ठक्षण्‌-दोहा । 
मानवतीके मानको, मोचे कहि मृदुवैन । | 
कवि गुण ताको कहत हैं, पीठमदें सो ऐन॥५३२॥ | 
पीठमदंका उदाहरण-कवित्त । 
सघन घुमड़ि घन घोर करिजोर आये, 
शोरको मचाये पठबाये दे दे वोळजस्न । 


उद्ठास २. (१७३ ) 
` ताते में निकट तिहारे दोरि आयो वीर 
अधिक प्रमोद भरयामनम विचार प्रश्न ॥ 
भन असकेद चल वृन्दावनकुजन में, 
देखा घनश्याम होइ पूरण हियेकी उस्र। 
अब॒तो इतेक फेर चरित अनेक करों, 
सारेमित्रगांवदंद लागत सुपक्षकृस्न ॥५३३॥ 
दोहा । 
सनत वचन मृदु सखाके, इरष न हिये समानि। 
छोड़ि मान आठी चली, गजगाति सहित गुमानि॥ 
चटक ढक्षण-दाहा। 
वचन चतुरई कारे सखा, दुहुन मिळावे आइ । 
छंद फंद करके बहुत, चटक काहिये ताइ॥५३५॥ 
च्छ ज 
चेटकका उदाहरण-सवेया । 
` साँवरेको सजिके उतहीं, इत दै रिक आयो 
गुवालिनही पर। देखतही कह्यो बेठी कहा, यक 


(१७४ ) रसमोदक । 
झा. होत विशाळतहींपर । त्यो असकेद भने 
वहिकुंजमेझलत टूटपरी मुकताठर।होंडखिआयो 
मयूरन पुंजमें प्रेम भरे धनइयाम महीपर॥«३६॥ 


दोहा । 
सखा चतुर घनइ्यामको, सखी स्वरूप बनाइ । 
सुमन विनन मिस कंजमें, राधे दई मिठाइ ५३७॥ 
विट लक्षण-दोहा । 
मिठिबो सकल कळान कर, रचे चातुरी तौन। 
ताहि कहत विट सखाहें, जे पंडित बुधभोन॥ 
विट उदाहरण-संवेया। 
माधवकी मति काम विलोकिके, बाळसखा यों 
विचार कियो मन। दादुर शोर मयूरन बोट, 
सुचातक टेरसी टेर दई तन । मानवती ढिग जाय 
कह्या, असकंद भने लखि पावसके वन।धूमरे धूमरे 
ये घुरवा परा,चूमरदे उमडे झुमड़े घन॥ ५२९ ॥ 


उंछास २, (१७५) 
दोहा । 
सखा कूक कोयळ ठगी, मदन हृकसी आइ । 
मिली राधिका श्यामको, ज्यों चपळा घनपाइ॥ 
विदूषक लक्षण-दोहा । 
जोरे प्रथम समाजको, रचे स्वाँग बहुआन । 
सकळ हेतावे जुगतसों, वहे विदूषक ठान५४१ ॥ 


विदृषकका उदाहरण-कवित्त। 


` त्रिविध समीर सीरी बहत झकोरनसों, 
फैली चारु चाँदनी सुचंदके प्रकाशसां। 
वृन्दावन कुंजनमें सखिन समेत श्याम, 
दीन्ह्योहे मिलाइ राधे सरस हुलास सों॥ 
भने असकंद फेरि करिके उपाय जांय, 
स्वाँग बनिआयो करे बात इकलातसों । 
भइन चढाय नेन मुख मटकाय दीन्द्यों, 

` सबन हँसाय नाचि कूदत बिलाससा ॥५४२॥ 


~ 


( १७६) रसमोदक । 


दोहा । 

उठत कहूँ बेठत कहूँ, फिरत इलावत पोंद।. 
रचत सवांग बहुभांतिके, विहसावत कर मोद५ ४ ३ 

अथसखीलक्षण-दोहा । 
राखे नायक नायिका, जिनसे कछु न दुराव। 
सखी चतुर तासां कहें; चार भांति कविराव ९४४ 
चारांक गुण थेकहें, मंडन झिक्षाठान । 
उपालभ परिहास कहि, भाषत बुद्धिनिधान ॥ 
मंडन लक्षण-दोहा । 
अंग अंग भूषण सजे, त्रियके सखी बनाइ । | 
मंडन कहिये ताहिको, विधिसो सरस जताइ॥ 
मंडनका उदाइरण-सवेया। 
मञुपद्‌ जावक लगाइ पाहिराइवेश, जेइर 
सुज्याति जगी किंकिणि सुलंकपे । कंचुकी उरो- | 
जनपे हीरनके हार हिये, साजे बहुभांति मंद 


2 


उल्लास २. (१७७) 


नखत दमंकपे॥ भने असकंद श्रुतिभूषण विशाळ 
तेसे, रतिप्ती बनाइ बेठाइ परयंकपे। मोतिन 
विरूषे केश तारन समेत मनो, रजनी सवाँरि 
_ बाँधी पूरण मयंकपे ॥ ५४७॥ 
दोहा । 
अंग अंग भूषण सजे, अरु शगार सबलेख। 
भूलगई बीरी अळी, अधर ठलाई देख ॥ ५४८ ॥ 
शक्षालक्षण-दाहा । 
देत सीख जो नायकहि) नानाविध समुझाइ । 
शिक्षासखी बखानहीं, कोवे पंडित सुख पाइ५४९ 
शिक्षासखीका उदाहरण-कवित्त । 
रूप गुण आगरी न चीन्हें रसरीति कळू, 
चतुर सयानी कहूँ काम मत ढीने ना । 
बार बार आवै वह बगर मेझार बात, 
मोहिं काहे आवे सुन सीख हठ कीजे ना ॥ 
भने अक्षकंद यह रीति जग जाहिरहे, 


(१७८ ) रसमोदक । 
ढइट ठगाबे फेरि नेकहूँ पतीजे टक ना । 
बानि कुकानिकी बचायो चहे जोपे बीर, 
सावरे सळाने हाथ भूळ मन दीजे ना॥०५५ ०॥ 
दोहा । 


तु अख्वेळी त्रजबधू, सीखो नहीं सयान । 
नेह न कीजो इयाम सँग, जो चाहो कुछकान ॥ 
पुनः-कबवित्त । 

रूप रस सागर अनूप छसे तेरो यह, 
पावत न मेनिकाकी द्युति छबि छूटीको । 
जोपे छखि नागरनट मन अटकावे कहूँ, 
जोरत सुकोन फेर कुछकानि टूटीको ॥ 
भने असकंद तेसे ब्रजके चवाई लोग, 
सांच बरजोरी करे निपट सुझूटीको । 
यमुना तट विकट सुनीर भरिवेको कहि, 
बार बार रोके चंद्रकेशी या वधूटीको।५५२॥ 


उद्दास २, (१७९) 


दोहा। 
तू न जाइये भूलिकहुँ, काठिन्दीके तीर । 
भटकावे मनको कहुँ, नागरनट बलबीर॥«५३॥ 
कवित्त। 
करि बरजोरी नित जाते कलिंदी तीर, 
आवे उत कान्ह बजा वंशी वसवो करे । 
राग तान गायकर निपट, रिझायकर, 
नेरे आय बातें करि करि हँसिवों करे॥ 
भने असकंद करे कोनहुँ कळारी ऐसी, 
सुकुट विशाळ छबि दिय ठसिबो करे। 
हाथहू नरहे मन देखे वह रूप जाल, 
साँवरो सळोनो ठाल ब्रज बसिबोकरे॥५५४॥ 
दोहा। 
तू यमुनातट जाति नित, हटक न मानति नेक। 
कान्ह सुतित बसबोकरे, भरी छोंड़ यह टेक 


(१८०) रसमोदक। 
उपालंभ सखीलक्षण-दोहा । 


च PNT LOR VEE “OH FS 


यापियपे त्रियके ठिगे, यापियपे त्रिय कोइ । 
देइ उरहनो आनके, उपालंभ कहि सोइ॥५५६॥ 


उपालंभका उदाहरण-कवित्त । 
खायो नहीं पान दूध दाधिकी कहे को बान, 
वृन्दावनहुँ न कहूँ बाँपुरी बजाई हे । 
मकराकृत कुंडल उतार धरे कानन सों, 
मुकुट सवाँरो नहीं छकुट सुहाइ हे ॥ 
भने असकंद इयाम वेठे-ठीक वाही ठोर, 
आइ जहाँ देखि करे अति निटुराई हे । 


PS NP 


चाहय न ताइ एसा काठन कठारताइ, 


९ ७३ 


विधिकी बनाई नेह छगन लगाई है ॥९५७॥ : 
नेन मिठाइ फॅसाइ मन, केते नाच नचाइ। | 
निठुराई कोउ करतहे,तुमसी छगन ठगाइ ५९८ 


उल्लास २. (१८१) 


परिहास लक्षण-दोहा । 
करे नायिकासां हंसी, रतिकी देश लजाह । 
ताहि कहत परिहासहें, रसग्रंथनमें गाइ॥५५९॥ 


परिहासका उदाहरण-संवैया । 

यह रातकी बात जतावो कडू, किहिभाँ- 
तिसों केसे प्रमोद ठये । उन गोल कपोलनके 
मृदुचुम्पन केसे ठये अरु केसे .दये ॥ असकंद 
भने रसके वमे कुचके मसके रग ज्यों उतये। 
बलि साँची कहो इतनी हमसों, विपरीतरतीसों 
वे जीतलये ॥ ५६० ॥ 

दोहा। 
सुनत वचन परिहासके, अळी रही शिरनाइ। 
सखी कह्यो ससक्याइके, करिह कहा ठजाइ॥ 
दतीनिरूपणं-दोहा । 

प्रथम कही उत्तम द्रितिय,मध्यम अधम तृतीय ॥ 


(१८२) रसमोदक । 
निपुण दूतपनमें सु ये, दूती कहें कवीय॥५६२॥ 
उत्तम दृती लक्षण-दोहा । 

वचन निकारत अमी सम, मोहिलेत मन जोन । 

कवि जन वणेत प्रीति सों, उत्तम दूतीतोन॥ «५६ ३॥ 
उत्तमदतीका उदाहरण-कवित्त । 
खोल सुख चंद ताके द्युतिको प्रबंध वधे, 
माती मन मदरसा तुव शोभा करनहे। 
सुभग सुहाये बने तरन तराना वेश, 
केश घुघुरारे रूप रतिकी हरनहे ॥ 
भने असकेद आन कान कहा येरी वीर, 
मानि मतियेरी तू ननदी सुघरनहे। 
देखि नँदनंद ऐसो ओसर कितेरी वीर, | 
चतुर चितेरी चारु चंपक वरनहे ॥ ५६४॥ 

दाहा । 
सीख सुनो त्रजचंद छि, त्रिविध सुगंध समीर । 
सुखद मोहिनी रूपको, तू अति गुणन गँभीर ॥ 


उल्लास २, (१८३) 


पुनः कवित्त। 
केचन वरण बढि नूतनी विशाठसोे, 
बैठी निज मंदिरमें आनेँदकी केद्दै । 
सोरह शगार सजे बारह अभूषणको, 
छखि मनमोहि परे अतनु सुफंदहे ॥ 
भने असकंद कोटि युति रति वारे होत, 
दहन बिलोकि चंचछाकी गम मंदहै । 
चलि ब्रजचंद प्यारे कर तू अनंदजेसो, 
छसत सुखारविद उदित न चंदहे ॥ ५६६ ॥ 

दोहा। 
कोटिन रति दाते वारिये, खहु सृचछि त्रजचद्‌ | 
मुदित वालि सुख देखिये, ऐपो उदित न चंद ॥ 
पुनयंथा-कवित्त । 

मंदिर सुधाको प्रेम जीव वसुधाको भूप, 
कुंदकिकाको रूप तमको प्रभाको हे । 


(१८४) रसमोदक। 


हरत व्यथाको भाषि सकत कथाको कोन, 
` गुणन गथाको शेष कहि कहि थाको हे ॥ 
भने असकंद कोकनदकी समाको स्वच्छ, 
अमळ अनूपताको विध कविताकोहे । 
पूरण कलाको ऋद्धि सिद्धि संपदाको सूळ, 
कीरति सुताको चंद्रमासों सुखताको है ५६८॥ 
मध्यम दूती लक्षण-दोहा । 
कहे वचन मीठे कछू, सीठे देश मिळाय। 
मध्यम दूती जानिये, भाषे जुगुति बनाय ॥५६९॥ 
मध्यम दूतीका उदाहरण-कवित्त । 
पंकजके वरनसोहे मीन मृग खंजनसे, 
अंजन कठित अति छविके छटासे ये। | 
भरत अनंग मन" हरत सुनीनहुँके, . 
करन कलोल छोळ नटके वटासे ये॥ 
भने असकंद चारु हेरत मयूषे परे, 
फेरत सुचारो ओर चोमृखपटासे ये। . 


उल्लास २ ( १८५) 
हेतो कजरारे हग कजल न देइ प्यारी, 
ठरत वटाइनसां करत कटासे ये ॥ ५७० ॥ 


, दाहा। 
त शगार इत, उत न सोति मिलजाय। 
ह कमानकी,फिर कमनेती जाय॥५७१॥ 
पुनः-कवित्त । 
कान्ह चि सुतट कलिदी केलि कुंजनमें, 
सुखको विचार साजि बैठी परयेकपे। 
मणिके जटित अंग भूषण विशाळ सोरे 
हीरनके हार मंद नखत दमंकपे॥ 
भने असकंद्‌ एक कोतुक अनूप बने, 
भाषत न देखो मिलि मृदित सुअंकपे । 
वदन पियारीके अमोल तिल सोहे वेश, 
बेव्योहे निशंक मानो मधुप मयंकपे ॥५ ७२॥ 
दाहा । 
सोहे वदन मर्यकपे, विदु इयाम रंग वेश । 


तूतो 
री 


क्‌ 
तेरी भो 


(१८६ ) रसमोदक । 
ममी हेतु मानो भवर, बेव्यो छे उपदेश ॥५७३॥ 
अधमा दता ठक्षण-दाहा । 

कहे वचन अनशाइके, चाहे बात बनेन । 

छक्षण दृती अधमके, वरणत कवि बुध ऐन ॥ 
अधमादती उदाहरण-कवित्त । 
जोन मनमोहनसों पुख चाहो आठोयाम, 
तोन मनमोहनसों केसी अनखाती हो। 
जानती न भूल कळू ऐसी रिस ठानतीशे, 
मानती न मेरी सीख फेर पछितातीहो । 
भने असकंद यह मनमें विचारि देखो, 
तरफ निहारो सुनो सोतिन सिंराती हो । 
चळ उठ देख प्यारी शीतळसुपोन चळे, _ 
मोन गहि बेठी तुम कोन रंगरातीहो ॥५७०५॥ 


 दोहा। 
मिठ मोइनसों वेग चछि, वेठी कहा रिसाय। 
उत सुनकै सोते सजे, फिर न बने पछिताय« 9६॥ 


उदास २, (१८७) 


. विरहनिवेदनलक्षण-दोहा । 
दुविधभाँति दूतीनके, कहे काज कविराज । 
विरह निवेदन एक फिरःसंघट्टन सुखससाज॥५७७॥ 

विरहनिवेदनका उदाहरण-सवैया । 

कानपरी जबते धुनि आन) भरे रहें वारिज 
नेनन आसुरी । चित्रलिखीसी भई वह सूरति, 
अंगदह्यो विरहानल तासुरी ॥ ताहिभने असकेदे 
सप्रेमसों, जाय निकार सनेहकी फॉसुरी । साँसपे 
सांस भरे ब्रजवाल, सुनी जबते विसवासिन 
बाँसुरी ॥ ५७८ ॥ र 

दाहा । 

खानपान भूषण वसन, नेक न भावे वाहि। 
तळफे सेज परी विकल)जो छौं मिले न ताहि ९७९॥ 


संघटन लक्षण-दोहा । 
देय मिठाइ दुहूंनको, करि चतुराई जोन । 


(१८८) रसमोदक। 


संघट्टन दती कहें, ताको कवि मतिभोन॥५८७०॥ 

_ संघटनकाउदाहरण-कवित्त। 
फैलिरहीं फूलिरही झूलिरहीं झूमिरदी, 
लूमि रही चूमि ठता छालित छुनाई हे पर। 
भने असकंद वारे बाग अमरावतीके, 
वारे महताब खिलि सरस जुन्हाई पर॥ | 
एसो कहि नवळाकिशोरीको लियाइ तहा; 
वारिये का वाकीसो अनूप चतुराई पर । 

इत उत सुमन दिखाइ पहिराइ जाइ, 
दीन्हों हे मिठाई जाय कुँवरकन्हाई पर ॥ 


दोहा । 
पिक चकोर चातक घने, बोलिरहे सुख पाय । 
तहा ठेगई राधिके, दीन्हों श्याम मिलाय ५८२॥ 
अपने कारजको करे, दृतपनो जो आप । 
स्वयं दूतिका जानिये, चतुराई कर थाप॥«८३॥ 


. उल्लास २ (१८२९) 
र्यदातकाका उदाहरण- 
कावत्त । 


सवार . उड़ानी दिनद्वेकते नगरबीच, 
बाँधे फिरे डगर ठगोरिनके सोहिया । 
राने अंधियारी दिन जात सांझहोनिवारी, 
कुसति विचारी कोन सूझति न तोहिया ॥ 
भने अतकद थोरी थोरी गोरी गोरी भोरी, 
तरी ढांख प्यारी छवि तरसत मोहिया । 
भ्रमत कहां धो फिरे याते आज मेरे ठाम, 
हही वप्तमानवात सरसवटोहिया।५८४॥ 


दोहा । 
जोलों तू उत जायगो, तोलों की सुन बात। 
रेनपरे मगमें कहूं, दिनकर अब छिपजात॥«५ ८५॥ 
. पुनर्यथा-कबित्त । 
सरस निवास करि आतिदी विठास कारे, 


| ( १९७ ) रसमोदक | 


क्षीण होतजाती प्रभा रविके किरनकी । 
मारग विकट भूलि पथिक छुट्योहै एक, 
खबरि उड़ानी कहाँ सोइ विरनकी ॥ 
भने असकंद कहि अहित न माने यह, 
भस्म तन कौन भई तृष्णा हिरनको । 
उँचीदै उँचाई ताते परत लखाई सुनो, 
दूर दूरताई सुपताइमंदिरनकी ॥ ५८६॥ 
दोहा । 
घन घुमेड वरषन चइत, अधिक अँधेरी रेन ॥ 
रहो हमारे गेहमें, पथिक पाइहो चेन ॥ ५८७ ॥ 
अथ षट्ऋतु निरूप्यते। 
| 0000 या 
र © 
हेमन्तऋतु वर्णन-काबित्त । 
याम युग ग्रीषमकों दिवस व्यतीत होत, 
चार हिम दिन रेन दीह दरसतदे । 


उल्लास २, (१९१ ) 


सहज बयारे सीरी चठति झकोरन सों, 
अंग अंग छुइ तनु कंप सरसतहे ॥ 
भन असकंद ऐसी सरस हिमंतऋतु, 
भुज भरि प्यारी पिय अंक परसतहे । 
वाट घाट ओषट दिशान दिशि चारों ओर, 
सम घनसारक तुषार बरसतई ॥ ५८८ ॥ 
दोहा। 
सरस दिगंत हिमंतक्रतु, बरसत बरफ फुहार। 
दंपति जे जन रसिक ते, प्रमुदित करत विहार ॥ 
पुनःकवित्त । 

मोद मदमाती ठखि प्रबळ हिमंत शीत, 
सजि रतिमंदिर अमोल रुचि प्यारीसों । 
चोगिद चिराग झाड़ हीरनके जगमगात, 
दीपमाठिकासी करी ओप चित्रसारी सां॥ 
भने असकंद डारिझरफ दुवारनपे, 
गिळम गळीचे बिछे ओप अनियारीतो । 


(१९९) रसमोदक । 


अंवर अतर तर सुपर तमोठ खाय! 
पोढ़ी परयंक जाय सरस विहारीसों ॥ ५९०॥ 
दाहा। 
नवत्रजवधू हिमंतञऋतु, शीत पाय सुखचेन । 
अंक भरे परयंक पर, पियते क्षणक छुटेन ॥ 
शाशारऋतु वणन-्कावत्त। | 
देख ऋतु शिशिर अवाइ यह मेरी वीर, 
झरखनहूते शीत भीतर भरयो परे। 
ओढे ऊन अंबर तरातर सुगंधनसों, 
फरश गढीचनपे प्रगट अश्यो परे ॥ 
भने असकेद पिये अमळ अनेक जेवे, 
नजर बचाय आप पाइन खसापरै । 
सरस समंद सीरी चळत बयार ज्योंही, : 
चहुदिशिवरफ फुहारन झर्यो परे ॥ ५९२ ॥ 
दोहा । | 
शिशिरशीत आये भटू, बरफ परे चहुंओर । 


ज् 
जुँ 
ड 


उट्ठास २. (१९३ ) 
दंपति जे वे रस छके, तिनते चलत न जोर ५९३ 
पुनयथा-सवैया। 
मदिर सुंदर सेज मजे जमे बैठे, दुहू रसळो रस भीने। 
चारहूंओर चिकें कर द्वारपे, दीप घने तम छेस- 
कहीने। सोरभ पुंज भने असकंद सुशीतको भीत 
निरादर कीने । प्याले प्रमोदके ढीन्दै दुई कर, 
पागे महामद नेह नवीने ॥ ५९४ ॥ 
| दोहा। 
शिशिरशीत व्यापक जगत, भावै अंबर तूळ । 
दंपति सुखको देते, रासिकनकी मनमूळ ५९५॥ 
वसंतऋतुवणेन-कबित्त । 
कुंजनव बागनम विपिन विभागन में, 
सजल तड़ागनमें नदी नद झरमें । 
खोर खोर ग्रामनमें मोर मोर आमनमें, 
मंद मृदु गावनमें तंतकार करम ॥ 
\9 


(१९४) रसमोदक । 
भने असकेद जुही दावदी चमेलिनम, 
अवली मदंध दोर भोर भर भरमं । 
केत सुखभामिन प्रमोद वनवानिकळी, 
आज दरशंतयों वसंत घर घरमे ॥ ५९६ ॥ 

दोहा । 
फूठिरहीं फुलवारिया, मधुकर अवळी गुंज । 
पुंज पुंज वनितानके, खेल वंत निकुंज ॥ ५ ९७॥ 
पुनः-कबित्त । 

रूपगुण आगरी अनूपरस सागरी है, 
गुणन उजागरी प्रमोद झळक्योपरे । 
मदन उछाह इयाम नेह चितचाह भरी, 
वेन मृदुहास प्रेम नेम ललक्योपरे ॥ 
भने असकंद देत उपमा लजात मन, 
कोरतिकिशोरी संग रंग इळक्योपरे । 
पुज ब्रजवालनिके खेलत इकत नव, | 
चोळिनते चपळ वसंत छलक्योपरे॥ ५९८ ॥ 


उल्लास २, (१९५ ) 


क दीक 
आई प्रगट वसंतक्रतु, मधुकर भये मर्दध । 
झोरन मोर रसाल भे, मधुर माधवी गंध ॥ ५९९ ॥ 


ग्रीमऋतुवणन-कबित्त । 
खासे खसबोइन खजाने खसखाने खूब, 
खोले दर द्वार दीह हरफ दरीचें ये । 
चोसे चारुचंद्र कलियाय चोक चंदन सों. 
शीतळ पटीन शीत सोरभन सीचे ये ॥ 
भने असकंद बुंद परत फुहारनसां, 
सलिल गुलाब अळी सुखसों उळींच ये । 
ताहपे प्रचंड ऋतु ग्रीषम अखंड भूमि, 
तापित करत मारतंडकी मरीचं थे॥ ६००॥ 


दाहा । 
प्रगट तेज रविविच अधिक, पवन चले झकझोर। 
ग्रीषमक्रतु नीको अढी,खसखाने चहुओर६०१॥ 


(१९६ ) रसमोदक । 


पुनःकवित्त । | 
शीतळ समूह खसवीजनी बयार वेश, 
शीतल प्रसून सेज शीतळ महल हे । 
शीतळ सरोजदळ अमल गुठाव आब, 
शीतल चहंहा चोक शीतल चहल हे ॥ 
भने असकंद तहा सरस फुहारनकी, 
फरस फवी हे शीत शीतळ सहल हे । 
शीतल सुगंध शुभ शीतळ महीतलपे, 
तीखन तिहँपे ऋतु ग्रीषम कहल है ॥ ६०२॥ 
. दांहा। 
अली भूमि तापित यदपि, ग्रीषमक्रत करदीन । 
तदापे कुजगलियानकी, शोभा शिशिर प्रवीन॥ 
वषऋतुवणन-कीवत्त । 
चाह भरे चंचळ चहूहा झपि झूमि झूमि, 
झंझा झोक छोक्षिति अनेक छबि छायेरी । 
तसी दोह दामिन दमंकाते दिशान देश, 


उल्ठास २. (१९७ ) 


झपकि झलान धूम धुरवा मचायेरी ॥ 
भने असकंद तेसी लहर लजाननपे, 
छहर छटान बुंद बुंदन सुहायेरी । 
पालक पुनीत प्रजा पावस संयोग पाय, 
पुंज पुंज वारिध विळंद उठधायेरी ॥ ६०४ ॥ 


दाहा । 
घन घमंड चहु ओरते, फिरत मचाये दोर । 
पावसऋतु ठखिकर उठे, पिक मयूरहू शीर ॥ 
पुनःसवया । 

[ठह याम न देखिपरेरबि, यों घन घेर 
रहे नभ मृळें। पोन चले झकझोरनसाँ, सुषि 
कामकी एकह काम न भूलें ॥ त्यां असकंद 
भने सुरवानके, वेन सुने सुख होत अतूळें । 


सावनमें मनभावन संग में प्यारी हिडोलना 
मोजसे झूळें ॥ ६०६ ॥ 


(१९८) रसमोदक। ._ 
बरवे । 
सावन सारत सुहावन आवन कीन। 
वन उपवन हरियाने अधिक नवीन ॥ ६०७ ॥ 
पुनः सवया । 
भादों घने घने घूमिरहे, चपला चमके चहु- 
ओर सुहाई। फूले प्रसून सवै वनके, अवनी पे हरी 
हरी सेज बिछाई ॥ त्यों असकंद भने त्रजगोपिन, 
साँवरेसां रसरीति बढ़ाई । झूळे सबै मिलि कुंज 
कर्देवपे) डारि हिडोलना घूम मचाई ॥ ६०८ ॥ 
बरवे । 
जितदेखो तित वरषत घन घइराय । 
पावसकऋतुको आवन ठेत छुभाइ॥ ६०९ ॥ 
शरदऋतुवणन-कवित्त । 
अमळ अकाश ओप अंबर अनूपतन्द, 
उजळ अमंद चारु चादनी प्रकासहे । 
सोरभ समीर त्याही मंजुळ प्रसून पाय, 


उल्लास २. (१९९ ) 
गुंजत मलिद पुंज बेसर सरासहे ॥ 
भने असकेंद्‌ उर प्रमुद विलोकें ऋतु, 
सरस सुहायो शीतभानको उजासहे । 
दंपति अनेक सुख संपाति समूह लिये, 
गोपिन समेत कंज कुजन विलाप्तहे ॥६१०॥ 
दोहा । | 
अमल अकाश शरदनिशा,हिमकर विमळविकास। 
वृन्दावन वंशी बजत, हेतु सरस रसरास ॥६१ १॥ 


_ _ कवित्त। 
फेठी चारु चादनी ये शरदसुधाकरकी, 
चारों ओर कीन्ह्यो निज चंदछाबे जाढको । 
फूली मेज़ माठती सरोजवन तोर तोर, 
गुँध गध गेरे गरे इयामहिय मालको ॥ 
भने असकंद मोद मंदिर मनोज भरी, 
मिलि गळ्यांही करे सरस खियालकों । 


(२०० ) रसमोदक । 


राखे रसरहस रिझाय ब्रजगोपिकान, 
गुण गरबीळी गुण आगर गुपाढको॥६१२॥ 


दाहा । 
प्रफुलित पुहुप प्रकाश शशिडोठत त्रिविध समीर! 
मिलि बिहरत रमणी रमण, तरन तनूजा तीर॥ 
इति श्रीशिवसुत षोडश नाम प्रतापअनुभारतीज्ञः 
श्रीमन्महाराजकुमार श्रीमत्कुँवर स्कंदगिरि विरचिते 
रसमोद्काभिषेकाव्ये श्रीमहाराजाधिराज राधाकृ- 
ष्णविहारे कविजन हदयप्रमोददायिने ' 
उद्दीपन विभाव प्रकरण नाम 
द्वितीयोछ्लासः ॥ २ ॥ 


_ त॒तीयोछासः ३. 
अनुभाव-दोहा । 
अनुभवजिनते होतहे, चितमें रातिको भाव। 
कहे तेइ अनुभावहे) रस शृङ्गार बनाव ॥६१४॥ 
नेन वेन मृदुहास अरू, अंग विकाश विनोद । 


क्‍ उल्लास ३. (२०१) 
साकभाव सुहाव वृत! इनहींते रतमोद ॥ ६१५ ॥ 


अनुभावका ३दाहरण-कवित्त । 
जाति चली आली निजमारगमें मंदिरको, 
देखतही इयाम अरी कोन कहि टोंक्योहे। 
समुद उमंग भरे आइकर पास छागे, 
करन ठिठोली दियो कर गादै झाक्यो हे ॥ 
भने असकंद छै छुड़ाइ सकुचानी वेश, 
सरस ठजाय हग जोर अवलोक्यो हे । 
लीविहसोंहें चितचोरयोहे निशाकारिके, 

हॉकरिके ना करिके वरवस रांक्योह॥ ६१६॥ 

दोहा । 
नेह नझानेनानि करे, वेननि करे सुटेक। 
इरषत चळत सुलेत मन, ठहर जाति क्षण एक ॥ 
अथ भाव नाम-छप्पय । 
प्रथम कहत अस्तम्भ द्वितिय शुभ स्वेद कहावत । 


(२०२) रसमोदक । 


तृतिय कहत रोमाँच चोथ सुरभंगन गावत ॥ 
पंचम कहियतु कम्प षष्ठ वेवण बखानत । 
सप्तम आँसू कहिय प्रलय अष्टम कहि गानत ॥ 
इमि भनत नृपति असकेद्गिरि, जम्भा नवम 
बखानिकर ॥ छि अंतर्गत अनु भावके, आठहु 
सातक भाव पर ॥ ६१८॥ 
स्तभ छक्षण-दाहा। 
थे अंग जब लाजते, भय अरु हषे समेत। 
ताहि कहे अस्तंभ हैं,पंड़ित बुद्ध निकेत॥६१९॥ | 
स्तंभका उदाहरण-सवेया । 
चल फागके ओसरलों घनश्याम, गये वृष- 
भानकि भोन गढी । पकरे गये यूथ सहेलिनमें, 
वह राधिका मूठ गुछाळ घली ॥ असकेद भने 
फिरतो भई घूम, घला घीमें गई थाकि थली । 
बलि वेसही ठाढी कहें सिगरी, अबत भये श्याम 
ललाते छठी ॥ ६२०॥ 


इद्वा ३... (२०३) 


दोहा। 
रंग रंगपे चढ़िंगयो, प्रेमतरंगी रंग। 
नेननेनसो मिलि थके, श्याम राधिका संग॥६२१॥ 
पुनः-सवया। 

साज शगार नई त्रजनार, खड़ी निजमंदिर 
द्वार सयानसो । आय अचानकही निकरे, हियमें 
वनमाठ परी अति आनसों॥ ताहि पड़ी सों 
भने असकंद, मिली न अली सँगकी सखियान 
[॥ इयामको रूप विशाळ थकी ठि, प्यारि 

मनोज भरी अँसियानसो ॥ ६२२ ॥ 


| दाहा । 

ठखे रूप रंग सांवरो, परत न मग पग एक । 

धरे न धीरज हरष कछु, लाज तजे नहि टेक ॥ 
स्वेद टक्षण-दोहा। 

मोद सुश्रम दुर लाजते, कोप आदिते होय । 


(२०४ ) रसमोदक । 
अंग अंग प्रगटे सलिल, स्वेद कहावत सोय ६२४ 
स्वेदका उदाहरण-कावत्त । 
मोद मदमाती अनुराग भरी मोहनपे, 
हंसत हंसत गई खेठनको होरीहे । 
धूम मची तहाँ रंग केसर अबीरहको, 
उडिगो गुळाल भूर झोरिनकी झोरोइ । 
भने असकंद देख ग्वाठनकी भीर भार, 
ठोटत अड़त वृषभानुकी किशोरीहे । 
कढन न पाई श्रमबुंद पर आननपे, 
ठाजभरी तेसी कछुराष भरी थोरीहे । 
दाहा । 
इंदुवदन पर परत जे, श्रमके बुंद विशाळ । 
रफ गुळाळते होत ते, गजसुकताहळ लाळ ॥ 
रोमांच लक्षण-दोहा । 
हिय हुलासके डर कळू, जाड़ेहके त्रास । 
उठे रोम अँगअंगरमें, सो रोमांच वेठास ॥६२७॥ 


उद्दास ३. (२०५) 
` रोमाँचका उदाहरण-सवैया । 
जेठी सखीनके सड़में बाल, प्रमोद भरी विहसे 
सुलजातन । होनळगी चरचा पियके जब, आवः 
नकी रसरीतिके बातन ॥ त्यों असकंद भने 
सुनिके तनके तन रोम उठे सकुचातन । त्यो 
हरी कंचकीमे छतियाँ मनो, काटे उठे जल 
जातके पातन ॥ ६२८॥ 
दोहा । 
श्रावण सुन छतियाँ तनी, कळू कंचुकी तान । 
उठे रोम तनुके घने, हिये न सकुच समान॥६२९॥ 
सुर भंग लक्षण-दोहा । 
सुखमद उर घिसियाटते, वेन ओरही रूप। 
कहत ताहि सुरभंगहें,जे कवि सुमति अनूप ६३० 
सुरभग भावका उदाहरण-सवया । 
आवतती निन मेदिरिको) मग रोंकिके सावरे 


(२०६ ) रसमोदक । 

चोप चढ़ाई। आइ घरे कह्यो सास कहाँ रही, 
कोनसि ठाम विलंब लगाई ॥ त्यों असकेद भने 
सुनके, करी रोष छिपावनकी चतुराई ॥ नेन सों. 
नेन मिलाइरही, सुगरो भरि एकहू बात 
न आई॥ ६३१॥ _ 
दाहा । | 
ननद कह्यो जानत अरी, लखत कहा तुव वान । 
ताते वेन कहे दबे, आधेई अखरान ॥ ६३२॥ 
कंप लक्षण-दाहा । 
कोप प्रमोद सु अमहुते, भयते प्रगट दिखाइ। . 
गात अंग थर थर कॅफे, कंप सरस कहि गाइ॥ 

कंपका उदाहरण-कवित्त । 
आये नंदनंदन सहेलरी अढीकी बन, 
देखतही बाळ सखी अति सुख पायोहे। 
जाय ताके पास बातें रसकी बतानलागे, 


Lan 


छुवत उरोजनके रोप चढ़िआयोहे॥ | 


छु 


उद्दास ३. (२०७) 


भने असकेद वेग वातन तिरीछी ताक, 
करे पहिचान कळू भ्रम हिय छायोहे । 
कान्ह दिव चाहके निशंक भरि अंकलीन्ह्या 
झुझुकि मयंकसुखी वदन कॅपायोहे ॥६३४॥ 
दाहा । | 
झझक कछू ठाढी भई, प्यारी कंपित गात। 
ज्यों समीरके पराते, डोलत पीपरपात।६३९॥ | 
> ha 
वैवर्ण लक्षण-दोहा । 
` मोहभीत अनिष्पराटते, वरन वेवरनहोय । 


कर 


इ हे वेवणे वह, भाषत हैं कविलोय ॥ ६३६ ॥ 
वेवणका उदाहरण-कवित्त । 
गोनहाई आई एक सरस नवेली बाट) 
देख मुख जाकी प्रभा चंदहूकी हटजात । 
संगकी सहेली ठेके गृहमें प्रवेश कियो, 
सोतिनको मान ओ गुमान सबै वटजात ॥ 


(२०८) रसमोदक । 
भने असकंद तहाँ आये नंदनंद प्यारे, 
देखि अतिप्रेम बढ्यो रोक्योपे न हठजात । 
हियमें लगावतही बाल सकुचानी इमि, 
जेसे निशिआवतही पंकज समिट जात६३७ 
दाहा । 
दियो लगायो इयाम ज्यों, बाम रही सकुचाय। 
इंदुवदन नव तासु को, पीरो परो सकाय॥६३८॥ 
आसू दक्षण-दाहा । 
मोद क्रोध डर दुखहुते, जळ भरि आवे नेन। . 
अश्च कइतहँ तासुको, पंडित कवि बुध ऐन ॥ 
आँसूका उदाहरण-कबित्त । 
होतो चलिआई आज वृन्दावन कुंजनमें, 
चातक चकोरनको माच्यो जहाँ शोर हे । 
वश करिबेको रसवाँसुरी बजाई आइ, 
भूळी सुधि मोहि उठी प्रमकी झकोर हे ॥ 
भने असकंद छान डरते न बोली कछु, 


उद्ठास ३. (२०९ ) 


अवशा चुराइ लयो चित्त चित्तचोर हे । 
नेननमें लागी झरझरन झलान केसी, 
पेठ्यो घनश्याम हये नंदको किशोरहे६४०॥ 
दाहा । 
ड्याम अग्रकुचपे गिरत, आँसू हगते टूट । 
मनहुँ कंज अलिजानिके, बरसत रसाहे अटूट ॥ 
प्रय छक्षण-दोहा । 
अंग अंग व्याकुळ सबै) तन मन कीन सम्हार । 
प्रय कहतहें ताहिको, जे कवि बुद्धि उदार ॥ 
प्रलयका उदाहरण-कवित्त । 
जा छिनते देखी मनमोहनी छबीली छवि, 
ताछिनते कीरति किशोरिका तरंगमं । 
डबिगई प्रेमके पयोनिधिमें वाकी मति, 
हृळत विरहरह्यो मनहू न संगमे ॥ 
भनत अस्कंद अंग अंग दुति छाई वही, 


(२१०) रसमोदक । 
कोन चतुराई करे नेहके प्रसंगमें । 
डोठत न नेक बेन बोलत न खोले हग; 
व्याकुल परीहे खरी मदन उमंगमें ॥ ६४३ ॥ 
दाह । 
मिलत दोउ व्याकुल भये, परे नेहवश आन । 
नेनबाण इनके लगे,उनके मुदु मुसक्यान॥६४४॥ 
जम्भा लक्षण-दोहा । 
जो मिलाप विछुरन विषे, आलसके जमुहाइ । 
जुम्भा ताहि बखानहीं, रसिक कविनके राइ६४५. 
जम्भाका उदाहरण-सवैया 
प्यारी जगी रतिमं रतिया अंखियाँ बड़े भार 
रही अळस्याइकें । आइके बेठी सखीन समाजमें, 
ठाजभरी न हियें सकुचाइके ॥ त्यां अरुकंद भने 
बतियाँ, रसकी जवे बुझे सबै सुसक्याइके । 
कयां न कहो अपनी अपनी, यों कहे अकराइ 
कळू जमुहाइके ॥ ६४६ ॥ 


उस. ३. (२११ ) 


FD 
जब जब प्यारी नीदवश, आळस सों जमुहात । 
तब मानहु छबि सिधुम, केज विकश सुदजात ॥ 
सात्विकभाववणून लक्षण । 
अथहाव-दाहा । 
लीलादिक जे हावे ते अलुभावाहे जान । 
कहि संयोगशगार में, भाषत बुद्धि निधान६४८॥ 
जे सुभाव नारीनके, रस आगारके हेत । 
प्रगट दावमे चोपकर, वरणत बुद्धिनिकेत ६४९॥ 
छप्पय। 
लीला प्रथमविलास द्वितिय भाषत कवि बुधवर। 
तृतिय कहत विक्षिप्त चोथ विभ्रमहवरनकर ॥ 
किळकिचित कहि वान ठलित गावतहें षष्टम। 
सप्तम मोटाजान कहत विध या कहे अएम॥ 
` इमि भनत कुवर अस्कंद गिर) नवम विहत 
मन आनिये । पुनि रस अँगारके भाव विच दशम 
कुट्टमित जानिये ॥ ६५० ॥ 


(२१२) रसमोदक । 


लीला लक्षण-दोहा । 
प्रीतमके भूषन वसन, आकृत रचे जु बाल । 
तियके पिय अपने सजे, लीला हाव रसाल ॥ 
लीला उदाहरण-कवित्त । 
आति मदमाते रस रंगमें विनोद भरे, 
दोइुँनपे दोहुँनकी प्रीति अति भारी है । 
वोढ़ो पटपीत प्यारी उनहू विचारो मन, 
सारी जरतारीकी किनारी दार धारी हे ॥ 
भनत असकंद ऐसो चरित विचित्र करे, 
मोहि मन होत एक एकनपे वारी हे । 
कीरति कुमारी सम राजत विहारीसम, 
कीरति कुमारी इमि राजत विहारी है॥६५२॥ 
दोहा । 
चितचकोर छाके रहें, दोइँनके सुख चंद । 
माते राचे प्रेममें, इयामा श्याम अनंद ॥ ६५३ ॥ 
सजत पाग विहसत वदन, मुरठीधर अधरान । 


उद्दॉस २. (२१३) 
राधा श्याम सुनावही, मधुर माधुरी तान ॥६५४॥ 
विलास लक्षण-दोहा। 
नानाहाव सुभाव करि, लेह रजायसु नाइ । 
सोई हावविळास यह, वरणत सुकविस॒राह॥९००%॥ 
विलासका उदाहरण-संवैया । 

वोढि दुकूल कसी कुचकंचुकी वेनी गुही शुभ 
माठती फूळन । त्यों असकंद जवाहिरके सजि 
भूषण अंग बने मखतूलन॥ ईस गयंद ठजाव- 
तही चली, श्यामके संग हिंडोलना झूलन । टोहि 
लियो हियरा हॅसिके मन मोहिलियो हग सैनकी 
हुळन ॥ ६५६ ॥ 

ETE ततर 
देखतही हगजोरि त्रिय, कीन्ह्यो वचन बिलास । 
हों झूळन आई इते, इयाम तिहारे पास ॥ ६५७॥ 

पुनयंथा-कवित्त। _ 
विमल प्रकाश रूप रदन विशाल सोई, 


(२१४ ) रसंमोदक । 

ढखत कलानिधि निज आभाकमत्तसे । 
अमल कपोळ सोहे दुति महतावकेसी, 
नेन मनो खंजन छके हें मदमतसे ॥ . 
भनत अस्कंद यों अनंद नंद नंदुनके, 
रदन अनूप वीज दाडिम समतसे । 
वारा रहा कान गुण भाषत सु आज तर, 
देख करकंज भोर भूळत रमतसे॥ ६५८ ॥ 


दाहा । 
तुव आलि मृदु युसक्यानमं, छबि दरशतहे ऐन । 
श्याम सनेही मद भरे, अधिक रसीले नेन। ।६५९॥ 
वाक्षत लक्षण-दाहा । 
थोरेही श्ृंगारमें, जो अनूप दरशाह । 
ताहि विक्षिप्त सुहाव कहि, वरणत कवि सुख पाइ ॥ | 
विक्षिप्तका उदाहरण-कवित्त । 
चंद्रवत आनन यों कोतुक अनूप कियो, 
तारागण गोलबिव रंगसों बधायो हे । 


उल्लास ३. (२१५) 


केषां मन भरिवेको मित्रन चकोरनको, 
येत्रवत प्रेम हिय हुङसि बढ़ायो है ॥ 
भने अस्कंद किधौं गुरुजन बनायो याहि 
हां अरु नहीको गुणसागर पढायो हे । 
मदन महीप आज अधर बसो हे किधों, 
लटकनछत्र वीर अटक चढायो है॥ ६६१॥ 
दोहा । 
मदन नृपति अधरन बस्यो, रति सलाह कारे ऐन। 
नथ डॉडी लटकन मनो, छत्र चढायो नन ॥ 
विश्रमळक्षण-दोहा । 
उछटे भूषण वसन जहे, ओर कामको ओर । 
हरवराइ विश्रम कहें,जे कविता शिरमोर॥६६०३॥ 
विश्रमका उदाहरण-कबित्त । 
काहू सखी आइ कह्यो आये श्याम याहीमग 
सुनत तरंग उठी नेहकी लहरिके । 
तुरत मनोज बढ्आयो अंग अंगनम 


(२१६ ) रसमोदक । 
हियेमें रहीना मति नेक टूँढ़ हरिके ॥ 
भनत अस्कंद सानि वेंदाको करण मध्य, 
आपने तो जान भली भाँति सों सिहरिके । 
दोरि चली देखनको कंचुकी कॅंधापे डारि, 
पग अँगुरीन बीच आरसी पहिरिके ॥६६४॥ 
दाहा । 
कर पहुंची पगमे सजी, पग जेहर कर साज। 
आतुर ह इहिविषि गई देखनको ब्रजराज ॥ 
किलकिचित्‌ लक्षण-दोहा। 
क्रोध हास श्रम त्रास रस, हरष गभे अभिलास । 
एकवारही होतहे|कलाकाचत इम भाष॥६६६॥ 
किलर्किचितृका उदाहरण- 
. कृवित्त। 
हर्षित हँसत गई देखन सुमन वाटी, 
रूप मदमाती सुनि बतियाँ सहेलीकी । 
ह्यांदी छखि मदन उमंग बढी अंगनमें, 


उंट्ठांस ३. (२१७) 
श्रम सों कढीही लागी तोडून चमे ठीकी॥ 
भनत अस्कंद चोप चढ़ नंदनंद आइ, 
कर गहि चाही रीति सरस अकेलीकी । 
रोष करि झझक छुड़ाइ डर मान हियो; 
घरकन लाग्या तनी छतियों नवेडीकी॥६६०७॥ 

दोहा । 
छुवत रोषकर हरष हिय, डरवश श्रम तनु छाइ। 
देख आपनी ओर काहि, सरस टगन मुसक्याइ ॥ 
ललित लक्षण-दांहा । 
चलन आभरण अंग छवि, सरस चितोन वसान । 
ललित हाव तासां कहत, कवि पंडित बुधवान ॥ 
ललितका उदाइरण-कवित्त। 
जटित जवाहिर मणि किरण सुदीप्तवान, 
विधने बनाइ रचे सुंदर सुढारके । 
राजत कपोळनमें छाजत छबीडी छवि, 
लाजत तिमिर गति भाजत निहारके ॥ 


(२१८ ) रसमोदक | 
भनत अस्कंद ज्यों गयंद मतवारो चढे, 
त्योंही पग धते बाळ मगमें सिहारके । 
कारण विशाल तामें शोभित करणफूल, 
नेन अरविद्‌ रहे तरन विचारके ॥ ६७० ॥ 
पुनयथा-कवित्त । 
जात चली बंदावन मगमें नवेछी बाळ, : 
चकित चकोर भये अधिक करें हिते । 
छार मळे तनुमें सुभोंर दोर दोर पग, 
पंकज उठाइदेत महिको जिते रिते ॥ 
भनत अस्कंद तेसे नासिका विछोके कीर, 
कुंजकी रतान में न जानिये दुरे किते। 
स्वच्छ सह अच्छताके मुखकी प्रभाके रसे, 
े्रमें छिपानी जात चाँदनी चिते चिते ॥ 
दोरा! 
मिळन चली नंदनंदको, हैके अधिक अनंद ।. 
खि आनन दुति चोगुनी, भई चाँदनी मंद६७२ 


उल्लास ३ (२१९ ) 


मोटाइत लक्षण-दोहा । 

प्रथम बात बिगरत कछू, पुनि मिठापकी चाह । 
होत भावती कथा सुनि, मोटाइत काहि ताइ ॥ 

मोटाइतका उदाहरण-सवेया । 

एक समे रसहास रहंसमें, कोउ सखी सुनहे- 
रही त्यारी। सो सुनि बोळ मयूरनके, पिकके 
घनघोर घटा ठखि कारी ॥ धीरज नेक धरथो 
न हिये, असकंद भने रसरीति विचारी।भाँवरीसी 
भरे देखनको छवि, इयामको सावरी कुंजन प्यारी॥ 

पुनर्यथा-संवेया । 

जबते सुनो छेळ छबीटो वहे, तबते या दशा 
सुनो ताकी रहे । रहे ध्यान धरे निशिवासर 
श्याम, सनेइकी चाह सदाकी रहे ॥ अस्कंद 
भने वही वेननमें, अरु नेननमें वही झाकी रहे। 
चितमं जियमें तनमे मनम मृदुमूरति मोहनी 
_छाका रह ॥ ६७५ ॥ 


(२२० ) रसमोदक । 


दोहा । | 
परयो आन ऊपर सुने, श्‍याम काम छबिजाठ। 
दिय इरपत पुलकित वदन, मिलन चाह करिवाल। 
बिब्बोक लक्षण दोहा । 

करे निरादर पीवको, त्रियकर हृदय गुमान । 
ताहि कहत बिब्बोकहें, नृप अस्कंद बखान ॥ 
बिब्बोकका उदाहरण-सवेया। _ 
आये इते अधरान धरे यह, बाँसकी वॉसुरीमें 
कछ गावत । मोह सुनाय रिझाइबेको चित, 
चोप चढे यह प्रेम बढ़ावत । त्यों अस्केद भने 
रसके वश में कछ तो दिये लाज न आवत। में 


वृषभानुकी हों तनया, तू अहीरको पूत जो 


गाय चरावत ॥ ६७८॥ 
 दोहा। _ 
तमक बजावत वासुरा, रस वरसावत आन । 


$ 


जानत जात न आपनी, हमसां करत सयान ॥ 


५ 
५ 


| 
| 
5 
७ 


उल्लास ३. (२२१ ) 


विहतलक्षण-दोहा । 
लाज विवश त्रिय पीवसां, जो कछु वैन कहेन । 
पूरण अभिलाषान सों, विहत हाव काहि ऐन ॥ 
विहतका उदाहरण-कवित्त । 

बैठी मणिमंदिरमें नव ब्रज बाल जहां, 
आये नंदलाठ देखि हियमें सुहरपात । 
ठाजवश येकह न आये काहे वेन भई, 
छुवत छराको छोर अतिही प्रसन्न गात ॥ 
भनत अस्कंद बढी मेनकी तरंगनमें, 
प्रशत अंग पट पूँघट उषरजात। 
ऊपर परत डीठि तनु चनश्यामजूके) 
अचरज विशेष चंचठासी चमक जात ६८१॥ 


दोहा। 
पिय परत तनु मनहि मन, हरपत कहत न वेन । 
बदन विठोकत चतुरई, करकर बाक नेन॥६८२॥ 


(२२२) रसमोदक | 


कुट्टमित लक्षण-दोहा । 
सुखमें दुख झुठ रोषको, दरशावत जो भाव । 
पियके मिल तनुमं अली, सुई कुट्टामित हाव ॥ 


ट्रमितका उदाहरण-कवित्त। 
ठी राजमंदिरमें राजत किशोरी भोरी, 


२ 


बेसवर थोरी हारे आयो करि हेतहे । 
त गळाहीं कडे मुखते सुनाही नाहा, 
पट करि वोट चाह चुबन न देतहे ॥ 
भनत अस्कंद दोऊ करसां दुरावे कुच, 
आनंद बढ़ावे नेह रसके समेतहे। 
कछु झझकारत सुनेन भरि कॅज ऐसे, 
छलबल लालबाल वशकरि ठेतहे ॥ ६८४ ॥ 


दाहा । 
मुख फेरत हेरत हरे, गरे ठगावत छाल। 
मिळत नेह दूनो करत, नाही करत रसाळ ६८५॥ 


> 


उँद्लौस ३. (२२३ ) 


हेला रक्षण-दोहा। 
पियसों करे विछास जो, बाळ ढिठाई संग । 


हेडा हाव सुग्यारहो, नेही मदन तरंग ॥ ६८६॥ 
हेलाका उदाहरण-सबैया । 
पीतपटी ढकुटी ल्इ छीन, सु रासमें ञ्यामहि 
नारि बनावती । अंजन आजि उढाइके चूनरी, 
नेन नचाइ करे मनभावती ॥ त्यां अस्कंद भने 
मुसक्याइ! रिझाइक गेहकी राह बतावती । भेद 
न पावत शेष महेश गुवाठिंन ताहिये नाच 
नचावती ॥ ६८७॥ 
| दाहा । 
नवलकिशोरी ढाठको, केते नाच नचाइ। 
दोर दोर छोंडत गहत, इसत हँसावत जाइ ६८८॥ 
बोधक लक्षण-दोहा। 
पिय त्रिय वोधित भाव कछ, करत क्रिया जहँठान। 


(२२४ ) रसमोदक । 
सो बोधक लक्षण कहे, द्रादश हाव बसान ६८९ 


बोधकका उदाहरण-सवैया । 
दुओगये झूलिबिको नवकुंज हिंडोलनापेचढ़ 
एकही संगाचटावत पेग बढ़ावत में मिलिजात हुहु 
नके अंगसों अंग ॥ भने अस्कंद बढ़े हियमें, रति 
प्रमपयोनिध केसी तरंग । त्रियासुखते वनमाळ 

गहो, पिय चुंबन लेत झरे रसरंग ॥ ६९० ॥ 


दोहा। 
ठगत पवन पटउडतकुच,खुलत गहत ठखिलाल। 
पकरलेत वनमाळ तब) टोरनको त्रजबाळ ६९१॥ 


दीत श्रीशिवसुत षोडशनाम परताप अनुभारतीज्ञः श्रीमन्महा- _ 
राजकुमार श्रीमत्कुँवर स्कंदगिरि विरचिते रसमोदकाभिधे 
काव्ये श्रीराधाकृष्णविहारे कविजञनरसिक हृ दयानं- 
ददायने अनुभावमकरणं तृतीयोछासः ॥ ३ ॥ 


चतुर्थोल्लासः ४ 


IO ७ 0 छी 


अथ सचारा भाव-दोहा | 
थायीभावनमें रहत, रसथिर घूटत आव । 
नोऊ रसमें संचरत, सो संचारी भाव ॥ ६९२॥ 

| दाहा। 

याते प्रथमहि कहतहों, संचारिनके भेद । 
इनके पाछू वराणिहो, थायी भाव निवेद ६९३ ॥ 

संचारिनके नाम-छंद । 
निरवेद कहत गालनि शंका ओ असूया जानिये। 
मदश्रमहुषृ तआठस्य ओर विषाद यों मति मानिये 
चिता सु मोह सुस्वप्र ओर वियोध स्मृतिको कहे । 
पान काहे अमष सुगते उतसुक तासु अविहित्तहि 
कहे ॥ कहि दीनता अरु इरष वीडा उग्रता निद्रा 
सुनो । अरु व्याधि मरण न अपसमारहि गाइ 


(२२६) रसमोदक । 


आवे गहि गुनो॥ पुनि त्रास अरु उनमाद्‌ जड़ता 
चपळता वेतकेहे । ये नामसंचार्रानके तेंतीसहू 
इहिविधि कहे ॥ ६९४ ॥ 
निवेदन लक्षण-दोहा । 

विपति ईरपा ज्ञान हिय, खेद पाइ जो होत । 
निमनिदा फिर उनहिते, निर्वेदा सु उदोत॥६९५॥ 
निर्वेदहिते भाव ये, प्रगट होइ निजगात । 
अश्च ये वरण दीनता, अति उसांसकी बात ॥ 


निर्वेदका उदाइरण-सवैया । 
छोड़ि सबै इरिको चरचा यह नेहकी राइ 
निबाह रही में। सो अब एकह आई न काम वृथा 
मतिमंद भईरी सही में ॥ त्यों अस्कंद भने 
मनके वश, गेहकी लाज न एक गदी में । पीरी 
परी नही सीरी परी कोऊ, सीरी परी जो हिथे 
न ची में ॥ ६९७॥ 


उल्लास ४. (२२७ ) 


दोहा । 
पगी प्रेमवश में रही, छोड़ सबै ग़हकाज । 
भजे न गोकुठचंदको, अब आई हिय लाज ॥ 
ग्लानि लक्षण-दोहा। 

भूख प्यास रति श्रमहुते, विहवळ अंग सुभाव ॥ 

होत कंप सुरभंगहू, ये गछानिके भाव ॥६९९ ॥ 
ग्लानिका उदाहरण-कवित्त । 
रति विपरीत रची मोहन विहारी संग, 
वारी मतवारी रतकारीही ठलकहे । . 
भनत स्कंद केलि कालित कढान ठान, 
बेठी रतमान आन कंपत पलकहै ॥ 
टूटे हिय हार वार विथुरे विराजतरहें, 
शिथिल सुगात भये आँचल पुलकहे। 

` द्रश रसीले परे नेहमें रंगीळे ऐन, 
नेनन झलक पंचशरकी छलकहे ॥ ७०० ॥ 


(२२८) रसमोदक । 


दोहा । 
थकित भई रातेरंगमे, प्यारी कॅपित गात । 
आँगनमें बेठी कढे, सुखते लहरत वात ॥७०१॥ 

शेकालक्षण-दाहा । 
दुवन क्रूरता मानिके, अपनीही अनरीत । 
ताहीते शोचत हिये, सोशंकाका प्रीत ॥७०२॥ 
शंकाका उदाहरण-सवया । 

टोरिगयो हियको हरवा, अरु मोरिगयो 
नथकी नथगूंझहे। खोरगयो नवसेज बनी, ओ 
विथोरिगयो यह माँग अवृझहे ॥ त्यां असकंद 
भने यां:दशा,ळखि का कहोगी कोऊ कारण बूझ 
हे। छोर छराके छुटे अगिया फटी टूटी तनी 
ननदीको न सुझहे ॥ ७०३ ॥ | 
दाहा। 
नींदभरी अँखियाँ ढखै, तेसे अरुण कपोल। 


चड 


कोन बूझिदे ज्वाब यइ,कद्दा देउगी बोछ॥७०४॥ 


उल्लास ४. (२२९ ) 


असूयालक्षण-दोहा । 
जो सुख हने ओरको, हियमें येही ठान । 
दुःख दुष्टता क्रोध कर,यही असूयाजान॥७०५॥ 
सवया। 
परी हे धुन कानन बाँसुरीकी, विरहानठ 
झूकनसों भरी है। भरी हे विषसे या विसासिनरी 
अधरान धरी तिहको हरी है ॥ हरी है वश याके 
फिरे वनमें, अस्कंद भने यह का करी है । करी 
है जिन प्रीति सु वोछिनकी, तिन प्रीतम सों 
हमें का परीहे ॥ ७०६॥ 
दोहा। 
कारेनकी येही दशा, भछिलो देखे कूर । 
रस चाहे जाने हिये, काठ सजीवन मूर ॥७०७॥ 
मद लक्षण-दाहा । 
के मिहदी के पानके, धन योवन के रूप । 
भाव छदे मदको तहां, सो मद कहत अनूप ॥ 


(२३०) रसमोदक । 


मद उदाहरण-कवित्त । 
देपति सुरति रची विरह अनंद >. 
नेहकी तरंगनके बढ़त तरोरेहे. । 
झुकि झुकि झूम रहे अधर सुधारसको, 
अति मदमाते करें लाजहू किनारेहे ॥ 
भनत अस्कंद ध्यान एकनको एक धरे, 
इयामा उर श्याम श्याम श्यामा उर धारेहें। 
पीवत छकेदै छवि यकटक देखि देखि, 
रसकी गुलेगुठाब दुइ मतवारहें॥ ७०९ ॥ 
पुनयथा-कावत्त । 
बनि बनि बैठे मतवारे रसमंदिरमे, 
झुमत झुकत करें बातन गहरको । 
छिन छिन चोप चाह चोगुनी चढ़त बाल, 
` मिइदी रचाये पानबीरी दई हरको ॥ 
भनत अस्कंद तेसी युगल किशोर वेस, 
चतुर चवाइनके छोड़छाड़ डरको । 


उल्ठास ४ (२३१) 


रूपमद्‌ छाके दुवो रतकी उमंग ठान, 
प्यारी खे आनन पियारो लखे करको ॥ 


दाहा। 
डोठ तार केचन अगिन, मदन सुहाग सनेह । 
जुरत जुरा छूट न छबि) मद पीवत कर तेह७११॥ 


श्रम लक्षण-दाहा । 
कै रत के गतते हिये, खेद होइ श्रम जान । 
ताहीमें द्वे भाव ये, स्वेद उसासहिमान ॥ ७१२ ॥ 
श्रमका उदाहरण-सवया 

खेलिके आइ थकी थिर हे परयंकपे पोढ़िरही 
सुखसानसे । प्रीतम आइ जगाइदियो मुख, बैन 
कढ़े न कळू अलप्तानसे ॥ त्यो असकंद लई 
भरि अंक, इसाइ रिझाइ कछूक सयानसे। लेत 
उसास मयंकसुखी बढ़, स्वेदके बुंद चुर्वे मुक- 
तानसे ॥ ७१३॥ 


(९३९) रसमोदक । 
दोहा 
स्वेद गिरत बढि वदनते, अठकन ऊपर वृंद । 
मनहुँ कंजते झरत हे,मधुकर हित मकरंद॥७3४॥ 
धृत लक्षण-दोहा । 
साहसते के ज्ञानते, के सुसंगते वित्त । 
धरे धीरता धृत कहें, जे कवि रचत कवित्त॥9१५॥ 
धतका उदाहरण-सवैया । 
धीरज राख हिये मन तू, विन धीरज काम न 
क सरे है । काहु दिना मनमोहनजू फिर, मेरहि 
द्वार सवीण बने हे । त्यां असकेंद भने यह राति) 
सुनीति बने पे कुनीति नरेहे॥ जाने दियो सखम | 
दुखद, सु वही दुखमें सुख वेगाहे देहे ॥ ७१६ ॥ 
पुनयथा-कवित्त । | 
बाँचे पट पीत मोरमुकुट सवेरे शीश, | 
डारे वनमाळ आनि बाँसुरी बजावैगे । | 

उल्लास ४. (२३३) 


झुकि झुकि श्याम यही सघन लताननमें, 
मधुर मनोहर सुतान रस गावैंगे ॥ 
भनत अस्कंद कोक चातक मयूर शोर, 
उपवन बाग नदी नदहू सुहविंगे ! 
विधने रच्यो हे जोपे परम सनेह तोपे, 
धीरज हिये तू राख वेई दिन अविंगे॥७१७॥ 
दाहा। 
नेम निवाहत जगतको, रततिकनको सरदार । 


LT 


याही ते जग विदित हे, नाम जगत आधार॥७१८॥ 
आछलसळक्षण-दाहा । 

रतिरणते के जगनते, जो उपजे अलसान । 

आळस ताहीको कहत, जे कवि सुमति सुजान॥ 


आलसका उदाहरण-कवित्त । 
वृंदावन वीथिनमें रहस मचायो श्याम, 
यामा अनुराग भरी छबि द्रशत हे । 


जागी प्रीतिरीतिमें छकी हे छबि अंगनमें, 


(२३४ ) रसमोदक । 
प्रेमकी तरंगन अनंग सरसत हे ॥ 
भनत अस्कंद सुधानिधिसों वदन देखि, 
कुवँर किशोरहो चकोर परशत हे । 
देह भरी आल्ससाँ नेहभरी डीठि से, 


१२. FN 


नीदभरी आखिनसां रस बरसत है ॥ ७२०॥ 
दाहा | 
` पिय परात तनु हरषमन, अतिहि प्रफुछित गात । 
नींद भरी अंखियानसां, प्यारी कछु अलसात ॥ 
विषाद लक्षण-दोहा । 
चले न एक उपाइ जहे, शोच बढ़े हिय आन । 
सो विषाद भाषत रसिक, जे कवि वुद्धि निधानी। 


विषादका उदाहरण-सवेया । 


सहेटमें ज्यों घनहे । नदिया बढी पंक भई मगमें | 
झलाझाकन सा बरसा घनह ॥ अस्कंद भन 


उल्ठास ४. (२३५) 


तरु नीचे खड़ी, हिये शोचत बात कहावन हे । 
मनमोहनको मिलिबोहु गयो, ननदीके उराह- 
नेको सुनहे ॥ ७२३ ॥ 
द्हि।। 
होत न मन अभिलाष कछु,सुमति कुमति ह्वेजात। 
अरे नेह धीरज धरे, विधिसो नही बप्तात ॥७२४॥ 
पुनयथा-सवैया । 

लखो चारहू ओर दिशा विदिशा; वगरो योव- 
संत पसारो किये । पिक मोर चकोर न मानें 
कह्यो, चळे आवत भोर दरारे दिये ॥ अस्कंद 
भने तुम ऊधो सुनो, किहिभाँति सों धीरज 


धारे हिये। हम तो त्रजकी वनवासी भई वे अनंद 
भये इक दासी ढिये ॥ ७२५ ॥ 
पुनथथा-कवित्त । 
नवत्रजवाल नंदळाळको ढेआई गहि, 
यशुदा हमारे चोर माखन चुरायो इन । 


“9 


(२३६) रसमोदक । 


भनत अस्कंद सुनि दोरि आई मंदिरते, 
ताही क्षण रूपनाह ग्वाळनीको धरो तिन॥ 
बूझत कहाँहे कोन ठामदे कितेहे गयो; 
कोमको गहेहै कहा तू तोरी बतावे किन । 
देखतही वैसही ठगीसी रही ठाढ़ी ठोर, 
बोडी वह चोर मेरी आंखिन समानो इन9२६ 
दाहा। ँ 
कढत न कोनो यतनसे, देती तुम्हें दिखाइ । 
छिप्यो श्याम पुतरीन में, वदद साँवरो आइ ॥ 
माते लक्षण-दाहा । 
उपजे हिये विचारवर, नीति निगमते आन । 
ताही को मति कहतहँ) तृप अस्कंद बखान ॥ | 
मतिका उदाहरण-सवथा । 
वह दीनदयालु कृपा करिदे, छिन एकको 
ध्यान सुभारियोना । चितको वशम कार चोप | 
चढाइ, मनोरथ ओर सम्हारयोना ॥ स्कंद 


उल्ठास ४. ( २३४ ) 


भने अपने मनसो, इतनी मति तो तुम टारियो 

ना। करियो सब काज भले जगके, इक रामको 

नाम विसारियों ना ॥ ७२९ ॥ 

दाहा! 
रसना रस चाख्यो बहुत, रामनाम रस चाख। 
चाख चाख विधने करे, वेद भागवत शाख७३०॥ 
चिता लक्षण-दोहा। 
चिता कोनिहु भाँतिकी, अपने चितम होत । 
ताहीको चिता कहत, रसिक जननके गोत॥ 
चिताका उदाहरण-कवित्त । 

गोकुलकी गेल में बनायो घर ऊंचो करि, 
गुरुजन लोगनको नाम कहा धरिये। 
आवे इत बासुरी बजावे मृदुताननसों, 
कानन सों रेहे बची जोडों हिय डरिये ॥ 
भनत अरुकंद चोप चोगुनी चढ़ावे अंग, 
मदन बढ़ावे क्यों न नेह वश परिये । 


(२३८) रसमोदंक । 


प्रीतम न आवै रैनि कितहुँ बितावे इयाम, 
सखिन मिळावे सो उपाइ कोन करिये॥७३२॥ 


दोहा । 


टरत न कोनो भातिसां, चळत न अपनी नीत। 
मोको जानी जातदै, होत सॉवरो मीत ॥७३३॥ 
मोह लक्षण-दोहा । 
जवे आपनी देहको, ज्ञान आपुही जाइ । 
चिता अरु दुख विरहको, मोह कइत कविराइ ॥ 
मोहका उदाइरण-सवेया । 

मची फाग छली सँग खेळें सबै, वहा आगयो 
श्याम कहू वनसां। तहा नेननही की घलाघटीमं 
नजरें जुरी दोहुँनकी तनसों । स्कंद भने सुधि 
नेक रही न खडे रहे दोउ सँकोचनसों। 
मनमोहन मोहि प्रयासों रहे, प्रिया ”#| 
पनमाहनसा ॥ ७३५ ॥ | 


उद्ठास ४. (२३५) 


दोहा । 
लागी लगन सनेहकी, मदन भयो बिचवान। 
मोहिगये मन दुहुनके, डीठ करी पहिचान ७३६ 
स्वप्रलक्षण-दोहा । 
जो सोवत सुखनींदमें, स्वप्र विलोकत ऐन । 
सोइ स्वप्न विचार कर, कवि भाषत मन चेन ॥ 
` स्वप्रउदाहरण-सवेया । 
प्यारी परी परयंकपे सोवति, रूप झढाझ- 
लकी झळकेहे। देखरही मनमोहनको, अनुसार- 
तबेन मळे पलकेहे ॥ त्यां अस्कॅद भने पट 
वोढ़त, वोट करे छतियां लळकेद्दे । चोक परी 
सली भेंटतहीं, मुखचंदपे छूटपरीं अलकेहे ७३८ 
दाहा । 
जगत कहत सखियानसां, सुख सपनेकी बात। 
मेरो मन इरिने लियो, हिय खाली अळसात ०३९ 


| (२४०) रसमोदक । 


विबोध लक्षण-दोहा । 
जगत नींद श्रम खोइके, जो हियमें अटसात । 
सोविवोध वणेत सुकवि, अतिहीं प्रफुलित गांत ॥ 
विबोधका उदाहरण-कवित्त । 
प्रातसमे प्यारी उठि बेठी परयंकही पे, 
. नींदभरी आँखिनसों हिय अळसाइके । 
पीक भरी पळकें त्यां अमळ कपोळनपे, 
काजरकी रेख फबी अतिसुख पाइके ॥ 
झाँक्रत झरोखे छ्टि अळक छिपायो मुख, 
भनत अस्कंद लियो कर सुरझाइके । 
संधि पाइ मानो शशि ग्रसित कियो हे राइ, 
तजिके विरोध ठीन्ह्यों कमळ छुड़ाइके ॥ 
दोहा। 
लपटानी पियसां अळी, मनमानी जगभोर ।. 
ज्यों डूबत एंचत गहत, पावत चंद चकोर ७४२ 

स्मृतिलक्षण-दोहा । 
सुमिरण बीती वातको, करत हियेमें जोन । 
ताहीको स्मृति कहत; जे कवि रसके भोन७४३ 
स्मृतिका उदाइरण-कवित्त। 

बाँसुरी बजाइबो रिझाइबो सुगाइबोई, 
नेह सरसाइबो निकुंज सुखसारीके । 
रहस रसमंडलमं नाचिवो नचाइबोरी, 
खेलिबो खिलाइबो अनंद अधिकारीके ॥ 
भनत अस्कंद मढ़ी चित्तम इमेश रहे, 
प्रीतिकी प्रतीतिवारी छबि मतवारीके। 
भूळत न एकोक्षण झुलत सदाहीरहे, 
नेननमें मनमें चरित्र गिरिधारीके ॥ ७४४ ॥ 


दोहा । 
झुकि झुकि कदमलतान तर'वंशी धरि अधरान। 
कान्ह बजावत तान जब, कोनमिळेतजि मान ॥ 


(२४२) रसमोदक । 


` पुनर्यथा-सवैया । 
लाल गुळाळ वलाहकते, वरसे झरी झोंकन 
केसर रंगकी। त्यों अस्कंद छटा छविकी, चमके 
चपलाप्ती मनोहर अंगकी ॥ ले गढबाँही अनंद 
कियो, वरणों का दशा वह मेन उमंगकी । भूळे 
नहींइमको कबहुँ वह फागकी खेळन सावरे संगकी। 
दाहा । वि. 
का फूठतती केतकी, का गुजतते भोर। 
का झुळतते मिलि सबै, अबका कहिये ओर॥ 
अमे लक्षण-दोहा । 
दूजे को अभिमान जब) मेटब चाहत ऐन। 
सो अमषे वरणत सुकविं, करत हिये महेँ चेन ॥ 
अमषकाउदाहरण-सवेया । 
कर कजन रजन खजनके मन, अजन नन 
लगावतिहे। मुख खोलते बोळति वेन सुधासम, ! 
कोकिळ चंद्‌ लजावतिहे ॥ स्कंद भने अलिकी 


उल्लास ४. (२४३) 


अवली, अलकें छुटकाइ दिखावतिहे । मद भंजन 

सोतिनके हियको, पियको तिय बोलि पठावतिदे॥ 
दाहा । 

नथ पाहिरत लाखे कीर तनु, मेटनको अभिमान । 


GST Te 


पान खाइ फळ विवपे, फेकत पीक स॒जान।७५०॥ 
गर्वलक्षण-दोहा । 
जह बळ विद्यारूपते, प्रगट गुमान दिखाइ। 
गवे कहत ताको सुकवि, नेह हिये सरसाइ ॥७५१॥ 
गर्वका उदाहरण-कवित्त । 

पकरलिआऊंना गुविदको निकुंजनते, 
इन कर कंजन ते छूटिबो छुड़ाऊंना। 
चरित दिखाडंना अनेक बहुभौतिनके, 
वैननते रसकी उमंग जो बढ़ाऊना ॥ 
भनत अस्केद नेन सेनन वशी करके, 
अळकन बीच इच मन उरझाऊंना। 


(२४४ ) रसमोदक । 


मेचनके मोरनके चंदके चकोरनके, 
गुणना कराऊं तो में ग्वालिन कहाऊंना ॥ 
दाहा। 

मेरेही आये इते, चखन चकोरन कान । 

प्रफुलित भई कमोदनी, पंकज भये कलीन७५२॥ 

उत्सुकताका लक्षण-दोहा। | 

जहाँ मित्रके मिलनको, सहि नहि सकतविळंब । 

उत्सुकता ताहों कहत, जे कबिमति अवलंब ॥ 
उत्सुकताका उदाहरण-कवित्त। 
ज्योंही रविमंडळ छिप्योहे मेरुमंडळ में, 
त्याँही मन अधिक अनंद भयो प्यारीको । 
मिलन चछीहै अति आतुर उमंग ठान, 
भूळगये भूषण मनोज मतवारीको ॥ 
भनत अस्कंद मोर सुवश चकोर करें, 
वदन प्रभाते मंद चंद उजियारीको । 
कुंजनविहारीको मिळीहे अनुराग वारी ॥ 

कौतुक कारी चंचलासी घटा कारीको ७५% 
दोहा! f 
मिलन चली आतुर अली, मग पग धरत न धीर। 
जेंसे कड़ी कमान ते, छूट जातहे तीर ७५६ ॥ 
` अविहित लक्षण-दोहा । 

चतुराई करि आपनी, दशा दुरावति जोन । 

भाव वतावति ताप तजि,अविहित क हिये तोन ॥ 
भै उदाहरण-संवैया । 

ज्यांही गई का कुंजनमें, लखि बोलकुहे 

कुह शोर छयेहें। चोंच चलाई कपोलनपे, मुख 

फेरत वेणी विथोर गयेहँ॥त्यों अस्कंद भने दशा 

ओर कहे हग आवत ये उनयेहे । भागत भाग 

बची हो भटू, वन लागन मोर चकोर भयेहें ॥ 
काह 

त्रिय पिय छखत मनोजवश, ठाढ़ी कंपित गात । 

बूझे सिसकत दाबि कुच, कहे शीत दरशात ॥ 


(२४६ ) रसमोदक । 


पुनर्यथा-सवैया । 
ऐसी घनी घमसान मची, अधाधुंध गुठाङकी 
धूमर छाई । होह गई धॅसि ज्योंही वहाँ विछलो 
पग रंगमें नीचही आई ॥ त्यां अस्कंद भने सरा- 
घोर, भई मनमें अतिही अकुलाई। का कहाँ आज 
दबीती तहा, पर मोहन वेगही मोहि उठाई ७६०॥ 

दाहा । 

सुधि आई पियकी तिये, भरिलाई युग नेन। 
कहत सखिन सों देखियो,कहूँ दव्यो त्रसरेन७६१॥ 
दीनता लक्षण-दोहा। | 
दीन परे जो विरहते, या दुखहीते कोइ । 
ताहि रसिक मन मथन कर, कहें दीनता सोइ ॥ | 
दानताका उदाहरण-सवया । 
_ आग्‌ लगावत है तनुमें, विरहानलकी चित | 
चित घनेरी । चोप चढ़ाइ चकोरनको, मुखफेर 
करे फिर रोने अँधेरी ॥ त्यां अस्कंद भने कळू | 


उल्लास ४. (२४७ ) 


एक, उपाय चले न बने सुन मेरी । जोलों विदे- 
शते आवे न कंत; हहा विधि मेटिदे चंद्‌उजेरी ॥ 
दोहा । 
हिमकर अमर विशेषहों, सुधारूप सरसाइ । 
पे न काइवे मारिके, फिर तुम दियो जिवाइ ॥ 
पुनयथा-सवया । 
प्राणनते हियते मनते ससि, तोसों न राखत 
नेक जुदाई । तापे इतेक करी विनती में, हहालों 
कहा पे दया नहि आई ॥ येती कठोरता मोसों 
कहा, अस्कंद भने तुम्हें कोन सिखाई । वा 
सुरळी सुरठीधरकी, मिस कोनहुँ एकहूबार 
न ढाई ॥ ७६५ ॥ | 
दाहा । 
तेरेई करमें रहत, मेरे चितकी बात । 
पेन करत मनकी कहूँ, बेदरदिन द्रशात ७६६॥ 


(२४८ ) रसमोदक । | 
गरजी अरजी करत हे, वरजी रहत न नेक । 


चस हन 


परघररेनि विताइबो,इयामत गो यह टेक॥9६७॥ 
हषलक्षण-्दाहा। | 
होइ अधिक आनंद हिय, जहाँ कोनहू भाँति । 
प्रफलित गात हरष यही, वरणो कविन जमाति॥ 
हर्षका उदाहरण-कवित्त। 
सरस रँगीढी सरसीली नेह रातनकी, 
वंशी धुनि कान परी चोप चटकारकी । 
मुदित भयोंहे मुख उदित भयो ज्यों चंद, 
अधिक अनंद भरी प्रीति उर धारेकी ॥ 
भनत अस्कंद हिये हरषित गात भइ, 
आवन विचार कर प्रीतिपटवारेकी । 
हगन ढसीहै अंग अंगन गसी हे आइ, 
चित्तमें बसीहे सुसक्यान प्राणप्यारेकी ॥ 
दाहा। 
सजन सजन हित ही लगी, तनु शगार ब्रजवाळ। 


उषास ४ (२४९) 


मजन लजन आपुहि लगी, आये तिम नंदलाल ॥ 
पुनयंथा-सवैया । 
बैठी जहाँ हिरकी खिरकी, निरखे अपनो 
्रजबाळ हियोहे । पल्लव फूल गुळाबके संग, सुमा- 
लिन मोर रसाल दियोहें॥ देखतही अस्कंद भने, 
अति आतुरसों कार हषे छियोहे । दूनी बढ़ी 
दाति आननको, मनो पूरण चंद प्रकाश 
कियो है ॥ ७७१ ॥ 
हनु दोहा । 
रविको छिपत कुमोदनी, ज्यों पावत सुख चेन । 
त्यो इरपित प्यारी भई, लख अंधियारी रेन ॥ 
वीड़ा लक्षण-दोहा । 
लाज दिये अतिही बढे, कोनहु कारण पाइ । 
वीड़ा ताहि वखानही, जे प्रवीण कविराइ ॥ 
वीडा उदाहरण-कबित्त। 
कुंदनते सरस अंग द्रशत भूषण हैं, 


(२५०) रसमोदक | 


जटित जवाहिरके बेंदाठाळ भालहे । 
अलक विरुंध मोती जाल सों कपोलनपे, 
जरीकी किनारी श्रेतसारी वोढ़ी बालहे ॥ 
भनत अस्कंद नंदलाठको विलोकतही, 
लाजवश पैँघट कर वदन रसालह । 
मानौ मारतंड मंड उतर अकाशहीते, 
तारन समेत चंद गंगमें विशालहे ॥ ७9४ ॥ 


दाहा । 
नेन मिलाय रिझायले, कत लजाय करि चाह। 
क्षणक छबीलेको छुवन, देत नाहिने छॉह ॥ 


पुनयथा-सवया । | 
तुमसी नहीं देखी कहूँ अबला, पे अनीति 
ठखे कहि आवतहे । मिले मोहनसां रतिकी 
बतिया, करि क्यों नहीं चोप चढ़ावतहे॥ अस्कंद 
भनें यह योवन रंग, सदा सखि जोर जनावतहे । 
प्र प्रीति प्रतीतिमें लाज कहा, जो घरी फिरि फेर 
न आवतहे ॥ ७७६ ॥ 


उल्लास ४. (२५१) 
दोहा । 


सुनत सहेलिनसों जवे, पिय मिलिबेकी बान। 
रहत बाळ शिरनाइके, दावि कपोळन पान ॥ 
उग्रता लक्षण-दाहा । 
कइत उग्रतातासुको, निरदयपन नहिहोइ । 
रसग्रंथनमें वरणिके, कवि कोविद सव कोइ७७८॥ 
उग्रताका उदाहरण-सवया । 
बजी हे सुनेको सुचेत रहे, यह तीक्षणकामके 
बाण सजी है। सजी हे कहा वश आपनो री, 
कुलकानि तो याही सनेह तजी है ॥ तजी हे यहू 
नेहसे वसके, असकंद भने रसरंग मजी हे । 
मजी हे कठोर रजी विषसां, विसवासिन वाँसुरी 
फेर बजी है ॥ ७७९॥ 
दोहा । | 
रे विसवासी भोंर तू, इत कत आवत दोर । ` 
क्यों रोवतसां फिरत दे, मोहि रुवावत ओर७८०॥ 


( २५२) रसमोदक । 


पुनर्यथा-कवित्त । 
आवे घनघोर जोर दिशन दबाये दोर, 
घुरवा धुकार करे नीर वर झिरके । 
चातक चकोर मोर दादुर मचाये शोर, 
चंचला चमंकिरहे नेकहू ना थिरके 
भने असकंद करी विधिने कठोरताई, 
पावस पठाइ रहे केसे धीर धरके । 
बोले अधरात जात कोकिला कसाइनसी, 
कूक देत करत करेजिनकी किरके ॥७८१॥ 
दोहा । | 
मनमानी आनी हिये, करि विदेशर्मे प्रीत । 
निरदेपन हमसों कियो, अरी साँवरेमीत ॥७८२॥ 
निद्राळक्षण-दोहा । 
कहत सोइबो सुपनको, सोई निद्रा जान । 
जव अपात नाड़ी चढे) सो कवि करत वखान७८३ 


उल्लास ४. (२५३) 


निद्राका उदाहरण-कवित्त। 
सुमन छरीसी है परीसी परी सोवे बाल, 
स्वेदकण जाल वार मुक्ताहठ वृंद वंद । 
मुकुर कपोल गोठ अधर अमोल विव; 
नेन अरविद वार अलक फणिद नंद ॥ 
भने असकंद वार डारिये निकाई कोटि, 
रतिकी छुनाई ओ लुनाई उपमा अमंद । 
गातको गुराई पे ललाई वार कुँदनकी, 
सुख प्रतिबिबपे सुवार वार डारे चंद॥ ७८४ ` 
दाहा । | 
बाळ परी परयंक पर, सोवत अधिक अनंद । 
कुच पकरत चुम्बन करत, हिय हरषित नंदनंद॥ 

पुनर्यथा-कवित्त । 

कंचनपलेंग पाये जडित जवाहिरके, 

तापर सुमनसेज साजि मखमलटकी । 

सोवति अनंदसों निझांकित मयंकमुखी, 


(२५४ ) रसमोदक । 


अंग अंग उड़त तरंग परमलकी ॥ 
भने असकंद तनु शोभित प्रस्वेद बुंद, 
जलज समेत यों प्रभा हे कंजदछकी । 
चकित चकोर रहें मोहि चितचोर रहें, 
मंद भई चांदनी सुचंद निरमलकी ॥७८६॥ 
दोहा । 
अमल कपोठनकी प्रभा, कमळ अरुणसम जान। 
चञ्चरीक गुंजत फिरें, पुंज पुज सुखमान ॥७८७॥ 
व्याधि ठक्षण-दोहा । 

` कामविरहते होत जहे, तनु संतापित आइ । 

व्याधि कहत ताको सुकवि, रसग्रेथनमं गाइ०८८॥ 
व्याधिका उदाहरण-कवित्त। 
सदन विसेज परी वदन भयो है मंद, 
मदन बढाइ ज्वाल अनिल अकूतरी । 
छिनछिन आह रहे तुव चितचाह (रहे, 


न्य 


देखतही राह रहे चित्रकेसी: पूतरी ॥ 


उल्लास ४. (२५५) 
भनत अस्कंद बैन चातक सुनेते बाळ, 
उझक परे हे झाक झरफन सूतरी । 
विरह व्यथाकी कथा वरणी न जात मोपे, 
लोटिलोटिनात जेसे लोटन कबूतरी ॥७८९॥ 

दोहा । 

दूनी दूनी बढ़ति हे, छिन छिन विरह बलाइ । 

दरश नीर पाये विना, सो अब किमि सियराइ७९० 

पुनयेथा-कवित्त । 

रहत सुप्राण ताके रावरी विळोके वाट, 
सुमन कमान आन हूक सरसत हे । 
हिय इहरात ठेत विरह उसासहीते, 
परत प्रकाश चंद गात झुरसत हे ॥ 
भनत अस्केंद चारु चंदन गुलाबनीर, 
अतर गेभीर सीर नाहि परशतहे । 
बरसत मेह जोर झठन झलान तऊ, 
वाके गेह ग्रीषमकी ज्वाल दरशत हे ॥७९१॥ 


(२५६) रसमोदक। 


दोहा । 
वाके विरह वियोगकी, दशा कही नहि जाइ । 
चंद चाँदनीम परी, खरी त्रिया विलठाइ॥ ७९२॥ 


अपस्मारळक्षण-दाहा। 
इवास बढ़े गृहदुःखते, गिरे कंप महिन । 
फेन कढे मुखते वही, अपस्मारकी वान ॥ ७९३॥ 
_ अपस्मारकाउदाहरण-कवित्त। 
` वंशीधर वांसुरी बजावतही जाइ कदे, . 
झाकत झरोखा रही सुधोही सुभावरी। 
ताहीतन हेर शर ऐसे नेनसेननसों, 
. भनत अस्कंद्‌ भई विकल सुसावरी ॥ > 
झूमिगिरी घूमि नेन झुखते सुफेन बहे, 
कंपित सुगात वात कहत न बावरी । 
ताक्षणते सेजपे परीहे चिंत्रकीसीलिखी, | 
. . जञाक्षणते मूठसी छगीहे डीठरावरी॥७९४॥ | 


उल्ठास ४. (२५७) 


` दोहा। | 
छेत उसास घरी घरी, परी विकळ अकुलाइ। 
मदनतीर तीखे छगे, घाव न परतलखाइ॥ ७९५ ॥ 


| पुनयथा-सवया 
- काहू समे वृषभानुकी नंदनी द्रारपे ठाढी 
हती सुखपाइके। श्याम कढ़े तितही जुरे नेन 
लगी हिय डीठ सुबाणसी आइके ॥ त्यां अस्कद 
भने वशमेनके, चेन परी न रही मुरझाइफै । 
' कंपितगात गिरी महिमें, हियघायठती मनमें 
अकुलाइईके ॥ ७९६ ॥ 
दोहा । 
कहा भयो केसो भयो, खड़ी कहे अजनार । 
` प्रीतिरीति जाने नही, कोटिन करे विचार ॥ ७९७ | 
आवेग टक्षण-दोहा । 

चाहत वेग जु नेहते, या डरहीते मान। 

सुकावि कहत आविगहे, ताको करत वखान॥७९८॥ 
ह... ५ 


(२५८) रसमोदक । 


आवेगका उदाहरण-संवैया । 
देखी शिषा सखियानकी वान, शगार बनाइ 
वेकी मनमानी । बेठि अकेली सवारत केश लगी 
हिय चाहकी राह दिखानी ॥ त्यों अस्कंद भने 
इतनेमें, सुनी मनभावतेकी मृदुवानी। आरसी 
वोढनी काकडे छोड,छुटीननदीके गरे ठपटानी ॥ 
दाहा । 
सुनत इयाम मग सखि वचन, छटपटाइ उठि धाइ । 
अटा चढ़ी झांकतझरफ, चट कपाट खटकाइ ॥ 
पुनयथा-कावत्त । 
आज इयाम निकरो अचानक इ मारगहो, 
वासुरी बजाय गाय मधुर मळार्हे। 
कीरतिकिशोरी भोरी भनत अस्कंद भई, 
गोकुळ के चंदको चकोर अनुहारहे ॥ 
इत उत देखि चले मग पग ट्रेक रही, 
तन मनहीको सुधिबुधि ना सम्हारहे। | 


उल्लास ४. (२५९ ) 


हीसी फिरत ठगोरी कर रुयाढ ढोना, 

नंदको ठिढोना पट टोना गयो डारहे ॥८०१॥ 
ढदाहा। र 

उठिधाई सुनि बाँसुरी, आइ घोर । 


ap 


पात पात टूढ़त फिरे, सुमनहेतु जिमि भोर 
_  आसलक्षण-दोहा। 

आहत कानहूते जहाँ, भय विशेष हिय होइ। 

काइको कितहूँ कळू, त्रास कहावत सोइ ॥ ८०३ ॥ 

नासका उदाहरण-कावत्त। 

बेठी सखियानमें सुमान हिय ठान त्योंही, 
गरव गुमान भरी भोंहन चढाइके । 
त्याही घन घुमड़त उमड़त आये दोरि, 
बरसत जोर नीर झठन झपाइके॥ 

_ भनत अस्कंद भई चंचला चमंक तेसी, 
तड़के तड़ाक घोर सुनिउठि धाइके । 
ताजिक सयान भइ आते भइ मान प्यारी, 


(२६०) रसमोदक । 
पियको मिलीहे अंक हियसों ठगाइके॥८ ९ ४॥ 
चतुर चयाइनके डरन, होत दूबरी देह । 
मिलि न सकत नँदनंदको, हिय गुरुजनकी तेह॥ 
पुनर्यथा-कवित्त । 
झुलत हिडोरे नवठाडुली सखीन मध्य, 
प्रफुठित कुंजनमं अधिक अनदहै 
मोर करें शोर घनघोर मृदु पोन जोर, 
वरसत मेह यों फुहारनके वंदहे ॥ | 
भनत अस्कंद लाल सेनदे बुळायो आई, 
डरवहा ज्वाब बाळ आवत न छंदहे 
चद ऐसो वदन विलोकि नंदनदनको, | 
ताको भयो तुरत सुखारविद मंदहै ॥ ८०६॥ | 
दोहा। | | 
मधुर वचन भाष्यो सखी, ये आये घनश्याम । | 
सडर सुनत ताही हिये, लपटानी वह वाम ८०७७ 


उल्लास ४. (२६१ ) 


उन्माद लक्षण-दोहा । 
वचन विरथ रोदन हँसन, सुरत भ्रूलिवों जान । 
कहत ताहि उनमादहें, जे कविजन बुधवान ॥ 
उन्मादका उदाहरण-सवैया । 
पागी हिये पर पूरण प्रीति सुराधिके लागी 
रहे धुनि श्यामकी । रोवे हँसे करे आपुही मान 
सुनेइरमेंहू वही रट नामकी ॥ साजत सेज भने 
अस्कंद, सुभेटै न चीन्हें सखी निज धामकी । 
मोन रहे क्षण बोळे कळूक कछूकी कळू यों 
व्यथा बढ़ी कामकी ॥ ८०९॥ 
hee 
यो मंदिर व्रषभानुको, इत न कुंज घनइयाम । 
छाज न आवत नेकहू, टेरत ले छे नाम ॥८१०॥ 
जडता लक्षण-दोहा । 
ज्ञान आचरण नामको, रहे सामरथ नाहि । 
सुने रखे हित ओ न हित, कहिये जडता ताहि॥ 


(२६२) रसमोदक । | 


जड़ताका उदाहरण-कवित्त । 
देखनके काज त्रजराजको नवेठी वाम, 
ठाढ़ी रही मगमं मृगीसी पल मारेना । 
ताही समे वंशीधर बाँसुरी बजाई आय, 
मधुर मळार गाइ लाज उर धारेना ॥ 
भूळी गोन ज्ञान सुपि गेहकी न वाहि कछ, 
भने अस्कंद ओर कारज विचारेना । 
यकटक टारे नाहि सखिन निहारे नाहि, 
छूटत छराके छोर एकहू सम्हारेना ॥८१२॥ 


दाहा । 


छबि छाके वाके ठगे, हग अनियारे जोर | 


दोहुनको दोहू लखें, जेसे चंद चकोर ॥ ८१३ ॥ 

चपदता लक्षण-दाहा । 
थिर हे अनुरागादिते, रहे न मन इकठाम । 
चाहे चित आचरणको, सोइ चपलता नाम ॥ 


| ! 


उछ्ठास ९ ( २६३ ) 
चपलताका उदाहरण-कावत्त । 
लगन ठगीहे हिय मगन मनोज वारी, 
सरस विहारी संग चाहत अनंदको । 
भनत अस्कद रूप रतिकी हरणवारी, 
मोज मतवारी छोड़ सब दुखद्रंदको ॥ 
भोरनकी अवळी निवारत चकोरनकी, 
खोलि मुख टॉप खोलि करि छलछंदको। 
विकल निकुंजनमें टेंढत फिरत एसो, 

 भरमत भारि जैसे कज मकरंदको ॥ ८१५॥ 

| दाहा । 

| उत फिरत मनोजवश, झकत झरोखन ऐन । 

परां आन [पजर मनो, तूती नवळ नचेन ८१६॥ 
वितर्क लक्षण-दोहा । | 

[जे जहा विचार मन, उर उपजत संदेह। 

सो विकते कविजन कहत, रप्तग्रंथनके नेह ॥ 


वितकका उदाहरण-कावत्त । 


hehe 


[ता चाळआाई जळ यघुना अन्हाइबेका, 


(२६४ ) रसमोदक । 
सखिन अकेली भी सूधेही सुभाईहे। 
नजर न आवे वन सघन सिवाइ; कछू, 
इत चली आवे देख अति सुख पाइहे ॥ 
भनत अस्कंद झूठी मुठी अनूठी रूठी, 
यतन अनेक कोन सुमति वचाइहे । 
अरुण कपोल गोल लोळ अति मोल बोळ, 
नेन सेन मदन उमंगको छिपाइहे॥ ८१८॥ 


दोहा । 
कितहु रम्यो केसो भयो, कहाँ गयो किहि ठोर । 
काननलों कानन परी, नमन बाँसुरी दोर८१९॥ 
' इति श्रीशिवसुत पोडशनाम मताप अनुभारतीज्ञः श्रीमन्महा- . 
राजकुमार श्रीमत्कुँवर स्कंदगिरि विरचिते रसमोदकाभिधे 


काव्ये श्रीराधाकृष्णविहारे कविजनरसिक दृ दयानं- 
ददायने अनुभावमरकरणं चतुर्था्लासः ॥ ४ ॥ 


पंचमोलासः ५. 
—D-Or FeO 
अथ स्थायीमाव-दोहा । 
उर उपजत अनुकूल रस, ह्वे परिपूरण आइ । 
हे सब भावनते शिरे, ते स्थायी भाइ ॥ ८२० ॥ 
रति कहिये पहिले द्वितिय, दासी तीजे शोक । 
क्रोध कह्यो उत्साह पुनि, भय गळानि अवछोक॥ 
फिर अचरज अरु खेद कहि, थायी भाव प्रमान । 
नोऊ रसके नो इते व्रणे कवि बुधवान ८२२ 
रतिलक्षण-दोहा । 
पूरण हियमें होत जह, प्रीति आपनीं चाह। 
सो प्रवीण राति कहतहें, जे पंडित कविनाइ८२३ 
रतिका उदाहरण-कवित्त । 
इत उत नजरे बचाइ गुरुछोगनकी, 
सजत शगार अंग भूषण सिद्दारिके । 


( २६६ ) रसमोदक । 


बढ़त उमंग मेन सरस तरंग रूप, 
दरशत प्रीति रीति रसवश डारि के ॥. 
चाह करि मिलन मनोरथ हियेमें ठानि, 
भनत अस्कंद सेज साजति सुधारिके । 
सांवरी सलोनी वह मूरति मनोहरकी, 
छवि छाकेरहत प्रमोदित निहारिके ॥ ८२४॥ 
दोहा । 
करन लगी उर चाह पिय, धरन लगी मन धीर । 
परन लगी तीखी नजर, डरन कामकी पीर ॥ 


पुनयथा-सवेया । । 
सखियानके संग कहूँ कबहुँ, विहसे रसकी 
बतियाँसो करे । मनमंदिर वेडी अकेली 2 
सजिअँग शगार प्रमोद भरे ॥ अस्कंद भने 
हियचाह बढ़ी, मिलिबेको करे मन छोडि डरे। 
मनमोहन मूरति मोहनीपे, अँखियानते रंग चुवोई 
पर ॥ ८२६ ॥ 


उल्लास ५. (२६७ ) 


दोहा । 
पेमळता पूरण हिये, बोई मदन जमाइ। 
ञ्यामरूप तुव अमी विन,कहुँ नजाय कम्हिलाइ॥ 


हास लक्षण-दोहा । 
बने बनाये रूप अरु, कछु कछु भीत प्रकास । 
इसन होत तासों प्रगट, सो काहे हासविठास ॥ 


हासका उदाहरण-कवित्त। 
धरिके सखीको रूप एक समे नंदलाल, 
निकरे करि ख्याल बरसानेकी खोरीहे । 
तहा ललताने बात राधिके जनाई जाइ, 
उन बुलवायों गई भीतरले भोरीहे॥ 
भनत अस्कंद पाहिंचानके विशाखहूने, 
पद्म बतायो छखे चरित बड़ोरीहे । 
हसि इठलाइ रहे गोपिनके वृंद बूंद, 


मृदु मुसक्याइ रर्ह(कीरति किशोरीहे॥८२९॥ 


(२६८ ) रसमोदक । 
क दोहा! 
विहसति कहे कीन्द्यो भलो, ऐसी चरित विचार । 
कोन मारिहे कंसको, तुम तो भये सुनार ॥ 
हासपुनयथा-कवित्त। 
कीरतिकिशोरी छरीदारको बनाये वेष, 
श्याम ढिग आइ क्यो भोंहनि चढ़ाइके । 
लूटि ळूटि खायो दपि कोनके कहेते यहा, 
मरम नपायो अब पायो वरियाइके ॥ 
कंसने बुलायो तोहि भनत अस्कंद लियो, 

_ कर गहि जाइ अलि मृदु सुसक्याइके । 
डर हिय मान कळू फिर पहिचान प्यारी, | 
हंसत लगायो अंक अति सुख पाइके॥८३१॥ 

दोहा । 
मिळत ढख्यो सखियाननेविहसि कही यह साँच। 
चोपदारका राति यह, प्रथम ठेतहे छांच॥८३२॥ 


उद्ठास ५. (२६५ ) 
शोक लक्षण-दोहा । 


दुख प्रगटे हित हानिते, आहेत लाभते आइ। 
सो स्थायीभाव में, शोक कहत कविराइ॥८३३॥ 
शोक उदाहरण-कवित्त। 
येतोहें न सोच कळू ऐसे गढ़ लेकहीको, 
मेघनाद आदि जोपे निश्चर भयेहें छार। 
करि पदप्रीति रीति सुमति विचारनते, 
पायो जो विभींषणनेराजकाजहीको भार ॥ 
भनत अस्कंद एक रावण अतंकी विन, 
कापर करोंगी सजि अंग अंगन शँगार। 
हित हिय जानि वेन विरह मंदोदरीके, 
करूणानिधान करी करुणा कळू विचार ८३४ 
दाहा । 
पिय आयो परदेशते, गयो परोसी यार । 
व्यभिचारिण व्याकुल भईपतिसों कियो बिगार॥ 


(२७० ) रसमोदक । 


क्रोध लक्षण-दोहा। 
शंजुनके अपमानते, चित विकार कछु होइ। 
अहित हियेके इषेको, क्रोधकहावत सोइ ८३६॥ 
क्रोधका उदाहरण-कवित्त । 
आये भृगुराज कान परत अवाज कह्यो, 
नृपगण देखयो जमाव जिन जोरयो हे ॥ 
भनत अस्कंद नेन अरुण कराळ करि, 
ठोकि भुजदंड कंध परशामरोरयो हे ॥ 
फारिडारा तुरत विदारि डारो अंग अंग, | 
भूमिप पछारडारा शड वह मारयो ह। 
खोलि खोलि परथकबताव नतो मारो सब) 
बोळ जड़ जनक पिनाक जिन टोरयो हे ॥ 
दाहा । 
क्रोध देखि भगुराजको, भागी सकळ समाज | 
ज्यों समूह गजराजके, पर्यो आइ मृगराज ॥ 


उद्ठास ५ (२७१ ) 


उत्साह दक्षण-दाहा । 
लखत महाभट प्रत सुभट, चोव बढ़े चितचाह। 
सहरष अनहित वीरको, सो कहिये उत्साह ८३८॥ 

उदाहरण-कवित्त | _ 
एक समे बाणासुर केद अनिरुद्धे कियो, 
ताही समे कृष्ण द्वारकासे उठिधाये हैं । 
करि करि कोप वीर दोरत दुटू दलसे, 
प्रबळ प्रचंड चोप चोपन चढायेहे ॥ 
भनत अस्कंद अनी विचळी निशाचरको, 
करुणा कर टेर दीन वचन सुनायहें। 
लेकर त्रिशुल नन अरुण कराल करें, 

 हरष हियेमें हर बेल चढ़ि धायेदें॥ ८३९ ॥ 

| दोहा । 
दोऊ दल बाजे बजे, हषे बढ़े हिय वीर | 
उत कोटिन यादव चमू, इत भूतनकी भीर८४०॥ 


शक 


( २७२ ) रसमोदक । 


भयलक्षण-दोहा । 
नेही करतव्यते, हिय करिडर अकुलाइ । 
हीको भय कहत कवि, लक्षण लक्ष बनाइ ॥ 


भयका उदाहरण-कवित्त । 

विष रस सूळ जान हियमें प्रमोद ठान, 
आयोहे सुरेशभेष मुनिगण वानोहे । 
तारापति पीछे होके तमचुर बोल बोल्यो, 
गोतम न जानो वह कपट विहानोहे ॥ 
परशत अंग कोप दरशत देख आये; 
भनत अस्कंद देन शाप उर ठानोहे । 
इंद्र गयो सूख छंद वंद भूछलगयों सबै, | 
चंद भयो मंद हिये अति अकुलानोंहे ८४२॥ | 
दाहा । | 

इत उत मोहन चक्र चित, डरके वश अकुळाइ । | 
ग्वालिनके घरमें घुसे, एचि एचि दधि खाइ ॥ 


उल्लास ५. (२७३ ) 
ग्लानि-लक्षण । 
सुमार परश मन समुझ जह, चीज़ [घनाहा दख । 
घन उपजे कावे कहत है,ताह गठान विशेख॥ 
ग्लानेका उदाहरण-सवथा। | 
काहू सम मदपान किये, दशशीश गया चाल 
सधु किनार । न्हात विद्याक जिया सुरका, 
अस्कंद भन हांम वेन उचारे ॥ जाय कहा 
अपन अपने, पांतेसा चला वेगाहे संग हमार । 
ताप्तां उड़ा दरगांध महा, सुखफर रहा सगरा 
मनहारे॥ ८४५॥ _ 
दाहा । 


Ss र La 


नभवाणा सान [दज सव, मनम रह [वनाई । 


र 


भाउ प्रताप अयानको, शाप दई रिसियाइ ॥ 
आश्वय लक्षण-दाहा । 

देखत अजब चरित्र वा, मिळत सुमिर सुनि कान। 

विस्मय होइ हिये कछू,सो आश्चयं बखान ॥८४७॥ 


(२७४ ) रसमोदक । 


आश्चयका उदाहरण-कावत्त । 
दुम कदलीके युग्म शोभित तड़ाग तापे; 
श्रीफल फरेहें कोन पावत प्रभाकोहे । . 
तापर कपोळ राजे झुक पिक मोद मान, 
चद्रांवं संयुत विराजत समाकाह ॥ 
भनत अस्कंद कंजकलित घटापनकी, 
_तारेहें समूह तापे सकत छिपाकोहे । 
ढाळ चलि देखो यह कोतुक अनू प ख्याल, 
परम मनोहर विचित्र रचनाकोहे ॥ ८४८ ॥ 
दाहा! 
छु गजगतिके आहटन, क्षीणहोत सृगराज । 
सुनत वचन इमि सखीके, चकित भये ब्रजराज॥ 
पुनयंथा-कवित्त । 
सजिके शगार ओ सवार माँग मोतिनसों, 
भाळ लाल बेंदाचारु भूषण सधारेंहे । 
धरकर आनन विचित्र चित्रसारी बीच, 


उल्लास ५ (२७५) 
सोवत विशाळ बाल रति छबिवारेहे ॥ 
भनत असकंद त्रजराज आज देखो चलि, 
चकित रहोगे उपमा न मानवारेहे । 
प्रफुलित कंजपे सुचंदहे प्रमोदमान, 


चंद्‌प सुभानु उये घनप सुतारहे ॥ ८५० ॥ 
दाहा । 

नववर कचनळता पर, चक्रवाक युग आइ । 

ठे करत प्रमोदको,शोभा सरस दिखाइ॥८५१॥ 


निवेंद लक्षण-दोहा । | 
वेश्यारतक कामके, श्रमते मन पछिताव । 
उपजे हिय निवेद काहे, समरसथायी भाव८५२॥ 


निर्वेदका उदाहरण-संवेया । 
नहा ज्ञानहु प्यान सुजाना कछ, कार हतु 


La 


भलो तप कीन्ह्यो नहीं। नहि छोडि विषयरसकी 


Le 


चर्चा, पदपंकजमें चित दान्द्या नहीं ॥ नहि 


(२७६ ) रसमोदक । 
गायो गुविदके गीतनको, अस्कंद भने प्रभु 
चान्ह्या नही । मन कोन्ह्यो कहा इतना करिके 
जुप रामको नाम सुडीन्ह्यो नही ॥ ८५३ ॥ 
दाहा । 
सरसाविनोद निशिदिन करत,चित लगाइचितहार। 
रामनाम मन एक क्षण, कयां नाहे लेत गेंवार ॥ 
6 a 
पुनयथा-कवित्त । 
छलल ओर काज निरस प्रसूननमें, 
चित्तको लगाइ फेर इत उत टारे ना। 
फिर पछताइ आइ कठिन कठोर होम) 
गुजत रहत नेक सुमति विचारे ना ॥ 
भनत अस्कंद तू अनंदकर प्रेत ठान, 
बात सब तेरे हाथ क्यों अब सुधारेना । 
अमत कहाथों फिरे छोड़ मकरंदमूल, 
भोर मन हांभु केज पदन बिसारेना ॥ ८५८॥ | 


उल्लास ६. (२७७) 
दोहा। 


he NNR, Lo ०० 
पग्यो रहे निशिदिन सदा, विषरसहीको मान । 
चालू ® a ध॒ 
कर एकद क्षण न मन, शभु उमाको प्यान ८५६॥ 
इते श्री शिवसुत षोडशनाम प्रताप अनुभारतीज्ञः 
श्रीमन्महाराज कुमार श्रीमछँवर स्कंदगिरिविर- 
चिते रसमोदकाऽभिधेकाव्ये औओमहाराजा- 
धिराज श्रीराधाकृष्णविहारे कविजनर- 
सिक हद्यानंददायिने स्थायीभावमक- 
रणं _ पचमोछ्लासः ॥ ` ॥५॥ 


षष्ठमाघासः &. 
अथारसनिरूपणम-दोहा । | 
मिल विभाव अवुभावके, हाव भाव सब आइ। 
संचारिनके वृंदमय, रस पूरण थिर भाइ॥ 
ज्यों विकार हेमंतक्रतु, नीर बरफ दरशाइ। 
रसस्वरूपथिरभाव तिमि,परनित कहि कविगाइ।। 


(२७८ ) रसमोदक । 
काहि संयोग वियोगरस, सो शगार पुनिहास । 


करुण रोटर पुनि वीरको, चार प्रकार विलास ॥ 
भय बिभत्स अद्भुत कहे, शांत सरस रस रूप । 
नवरसके ये नामें, लक्षण लक्ष अनूप ॥ ८६० ॥ 
शृंगारलक्षण-दोहा। 
स्थायी रत भावे, जाको सो शगार । 
संचारी अनुभाव मिलि, अनुविभाव सुखपार ॥ 
प्रीति अपर पर जाइ जो, रति मन लगन सुजान । 
थायि भाव शृंगारको, वरणत कवि बुधवान ॥ 


सो शँगाररस भाव थिर, पूरण रत जह होइ । 


आठंवन अरु दूसरो, उद्दीपन काहे सोइ॥ ८६३ ॥ 
आठंवनके नायिका, नायक तहाविचार। 
सखी सखा वन वाग ऋतु,उद्दी पन निरधारी।८६४॥ 
मृदुसुसक्यान विनोदयुत, हाव भाव तहं मान। 
है शगार अनु भावके, वरणत सुकवि सुजान ॥ 

न्मादादिक भाव जे, संचारिनकें छाइ । 


३ 
६ 


उषास ६ (२७९ ) 


इयाम देवता श्याम रंग, सो शगाररस गाइ ८६६॥ 
सोद्रे भाँति बखानहीं, मिलन शगार सँयोग । 
अटक मिळनकी होत कछु, सो शगार वियोग ॥ 
संयोग श्रंगार-सवेया । 
हरे हसि जोरत नेननको, रसरंग भरी बतियाँ 
कारे चाहि । सजे इक एकके अंबर अंग, घरी 
सुवरीकि सराहि सराहि॥ भने अरुकंद छके 
में, बढ़े मेन तरंग उमंग अथाहि। करे नित 
मोद प्रमोदित होत, दुवो रितिप्रीति निबाहि 
बाहि ॥ ८६८॥ 2 
दोहा । 
प्रेम पयोनिधिके भये, युगल मीनसम मोद । 
सरस रूप रतिकामते, देपति करत विनोद ॥ 
पुनयथा-कावत्त । 
सकळ शगार सानि देखि रतिमेन ढाज, 
वेद बढ़ सीकरत प्रीतिरति रातेहें। 


(२८० ) रसंमोंदक । 
विहरत मोदमान कोटिन कलान ठानि, 
मृदु सुसक्याइ चख चपळ चलातेई । 
भनत अस्कंद प्रेम उठत तरंग रग 
बढ़त अनंग रंग अंग दरशातेहे। 
लखि लाखे होतहे निहाळ एक एकनप, . . 
सरस नवेली लाठ युग रसमाते हैं ॥ ८७०॥ 
दाहा । 
अति मदमाते प्रेममय, निशिदिन आठो याम । 
ह्वे चकोर है चंदलो, देखत इयामा श्याम ॥ 
वियोगश्रंगार लक्षण-दोहा । 
जह बिडुरन दोहनका, दोइन व्यापत आइ । 
विप्रढंभ शगारसा.विरहदझा सम पाइ ॥ ८७२॥ 
वियोगश्गँगारका उदाहरण- 
कावत्त। . 
ठि निज मंदिर विसूरात पियाका वाट, 
गणित गनावति सुहूरत जवाई सों ॥ 


उछ्लांस & (२८१) 
ज्योज्योहो तरातत्योंत्योंअतिअकुळात हिये, 
थीरना भरात काम बढत सवाई सो ॥ 
भने असर्केद्‌ तसी शरद हिमत बात) 
शिशिरको अंत ओ वसंतको अवाइ सों॥ - 
भरिभरिरहे प्यारी विरह भभूकन ड सा, 
जरि जरि उठत कछानिधि कसाई सों८७३॥ 

दहा। 

विरहविथा कासां कहं, पिय छाये परदेश । 
अबलों घर आये नही, वाधक मदन कलेश ॥ 
ha 

सवंया। 
देखो जिते तित फूलिरहे वन बागचइँदिशि 

फूल सुद्दाये । तापर देतहे कोइल कूक सुहुक उठे 
दिय मेन बढ़ाये ॥ त्यों अस्कंद भने आलि 
पुंजके पुंज सु गुंज करे फिरे धाये ॥ मोहि सता- 
वतदै बिरहा अबछो सखी इयाम घरे नहीं आये ॥ 


( २८२) रसभोदक । 


दोहा। 
विन माधो आधी घरी, कळ न परत पलएक । 
विरह व्यथा छिन छिन बढ़े, अनत कराई टेक ॥ 
पुनरयथा-कवित्त । 
येरी वीर धीर तजु नाहि मनमोइनके) 
रि निठुराई गये आई ऋतु वेश लूह। 
पापी पपीहा पिय पिय कारे पुकारे जोर, 
चहुंधा दिखात माठतीके फूल फूले जूह ॥ 
भनत अस्कॅद तरु सफल सठोलिनपे, 
कोइल कजाखी करि करत करारी कूह। 
झोरन रसाल वेश मोरन रसाळ तापे, 
अति विकाराळ रूप देखे हे अळी समूइ८७७॥ 
दोहा। 
बोळे पिक डोळे विटप, त्रिविध सुगंध समीर । 
गुंज करे अठि ङुंजमें, मीन हिलोरे नीर ॥ 


उद्लास ६. (२८३ ) 
पुनयथा-कवित्त। 


नटखट बातें कार झटपट लीन्होंमोहि, 
खटपट मचाक गये दीन्ही तजि गोकुला । 


he 


` कौन्दीहँ न कीन्ही चीन्हीमनदे सुहीनी भई, 
तनकी दिखात ऐसी तनुकी नवो कला॥ 
भनत अस्कंद देख ताको चंद मंद होत, 
तारागण वृंद साथ उवत समो कला । 
अवळॉनआयो सो रमायो मन भायो कियो, 
आयोरी वसंत कूक दीन्ही आन कोकिला॥ 

दाहा । 
जग जाहिर जानत सबै, यह सनेहकी रीति । 
पे नकीनिये रेदई, निरमोहीसों प्रीति ॥ ८८०॥ 


सो विवोक “गार यह, तीन भाति निरधार । 
काहे पूरव अनुराग पान) मान प्रवास प्रकार ॥ 


पूवाअचुरांग छक्षण-दाहा। 
व्याकुलता जो मिळनते, प्रथम होइ कछु आइ। 


2. 


(२८४ ) रसमीदक । 
सो पूरब अनुराग कहि) रसग्रथन म गाइ ॥८८२॥ 
पवाअबुरागका उदाहरण-कावत्त । 
[रज सुधार तेरे प्रम हिय वाके वस्यो, 
कसन कसोटी रूप कंचन भलो बनो। 
भनत अस्कंद मंज कंज कर देख तेरे, 
आठिमकरंद चाहि वा मन यही ठनो ॥ 
लगन ठगी हे तुव छगन लगीहे खरी, 
मगन मनोज तेसो विरह विलोकनो । 
सघन मयूरचंद चाहत चकोर जसे, 
सहश दिखात नम बढ़त वनो घनो॥८८२॥ 
RE 
सुमन जुराफासे भये, राधा माधो राथ । 


OM A EN 


प्रेमनेम दोइन बढ्यो, मिठिबेकी हिय साध८८४॥ 
पुनयथा-कावत्त । 
प्रथम विछोकतही टगन लगाई लाग, 
श्रवण डराई डीठ बाँसुरी बजेया पे। 


उल्लास ६. (२८५) 
मतगुण गावत न और मत भावतहे, 
विरह भभूक हक उठत जुन्हेयापे ॥ 
भनत अस्कंद अंग वढ्त तरंग काम, 
सरस उमंग हिये धीरज परेयापे । 
झटकन आवै अलि खटकर हेहे मन, 
अटक रही हे छबि लटक कन्हेयापे॥८८५॥ 

दोहा । 

कहा वान मेरी सखी, येरी परी विचार । 

जित देखत तित हगनहो, मूरति मृढुळ सुरार ॥ 

पुनयथा-कावत्त । 

ऐसी बरजोरी कहूँ होरीमें सुनी है वीर, 
मेलिके अबीर मृठी ऊपर उड्डाइगो । 
रोरी मलि मृदुछ कपोल गोल गालनमें, 
ठोने गोल लोचनसों सेनन बताइगा ॥ 
भनत अस्कंद छेल छठिया छबीलो वह, 

' मुरठी बजाइ के सनेह सरसाइगो । 


(२८६ ) रसमोदक । 
` छोडि पिचकारी घोरि केसर अबीर मोपे, | 
नंदको किशोर चोर चितले चुराइगो॥८८७॥ 
दाहा । 


चड को. च्छ 


देगयो न छेगयो, चित चुराइ चितचोर । 


र [a 


क 
अरे निरदयी निरदयी, केसो कठिन कठोर ८८८ | 


पुनयथा-दाहा । | 

ज्यों ज्यों त्रिविध समीर चल,तन परशतदे आइ। 

या त्यां ठगन सनहकादूना हो दरशाइ॥८८९॥ 
मान दक्षण-दाह । 

जो त्रिय पियके दोष ते, हियमें ठाने मान ।| 

त्रिविध भाँति सो जानिये, लघु मध्यम गुरु भान | 

छघुमान लक्षण-दाहा । | 

रोष करे त्रिय पीयसों, परत्रिय देखत देष । 


| 
| 
। 
| 
| 


~ 
? 


Feiss visas 


सो ठघुमान बसानहीं, काविजन चतुर विशेष । | 
लघुमान उदाहरण-सवैया। | 
दधि बेचन आइ गुवालिनसों हग जोरत देख 


| 


उल्लास ६. (२८७) 


विषाद्‌ बढ्यो । पलकापर पोढ़ रही रिसके चितमें 
कछु नेक न मान चत्यो॥अस्कंद्‌ भने भरि अंक 
लियो कहियेतो सयान कहते पव्यो । मुख सारी 
हरीते उधारयो जबे, मनो धानके सेतते चंद 
कत्यो ॥ ८९२॥ _ 
दाहा । 
कछक पियासँग रिस करी, परी पलंग पर जाइ । 
अंक भरत खोल्यो वदन, देखत इंदु जाइ ॥ 
मध्यम मान छक्षण-दाहा । 
जो पियके सुखते सुने, ओर त्रियाको नाम। 
होत मान मध्यम छुटे, सोंह करे अभिराम८९४॥ 
मध्यम मानका उदाहरुण-कवित्त। 
बूझत बतायो होतो सहज सुभावहीते, 
` प्रति प्रति नाम ठे नक्षत्रन गनायोदे । 
तापर इतेक रिस ठानि रसखान प्यारी, 
कोन अपराध जानि मान हिय छायोहे॥ 


(२८८ ) रसमोदक । 
भनत अस्कंद सोंह करन कहाँलों कहाँ, 
तुव उर संभ छोडि कोन मन भायोहे । 
कर परशाइ तापे दुविध मिटाइलीजे, 
वचन विचित्र सुनो वदन हँसायोहे ॥ ८९५ ॥ 
दाहा । 
सो सो सोहन के करे, हॉँलिग आई बाम । 


Le ०] 


भूल न ठीजो इयाम अब, पर तिरियाको नाम८९६ 
गुरुमान ठक्षण-दाहा। 

पिय रत्‌ ओरी नारि लसि, उपजत हे गुरुमान । 

छूटत पॉइनके परे, वरणत वद्धि निधान ॥८९७॥ 
गुरुमानका उदाहरण-कवित्त। | 
विनय हमारी मानिळीजे तोन छीजे दोष, 
बनत न बात करें ऐसी मत टेकहूँ । 
तुव सुख चंदको चकोर ब्रजचंद आळी, 
अधर सुधारस तृषारिन सु दे कहूँ ॥ 
भनत अस्कंद रहे मेरी बान एरी वीर, 


उल्लास ६. (२८९) 


भूषण शरीर साजि येतो यश ले कहूँ । 
मानरी कहाँ लों कहो मानरी सुएक याम, 
रजनी व्यतीत नीरजनेनी न नेकहूँ ॥८९८॥ 
दोहा। 
चल नाहीं नाहीं न कर, न कर अली यह टेक । 
सोत न वाही चल अमे, गळवाही छे नेक ८९९॥ 
पुनयथा-कवित्त। 
तोहि बुळवायो मोहि हेत सों पठायो कह्यो, 
नेहको घटायो सो तो नकहू न नीको है । 
चळ अबनीको है सुकान्ह वश कीको तुव, 
शशि सुख नीको वह पियासो अमीको हे॥ 
भनत अस्कंद सो मजा न कछु फीको यह, 
रिसान कह नीका तू मान डर कीको हे । 
मान कर नीको अब न मान कर नीकोरी, 
सुमान कर नीको व मान कर नीको हे ९०० 
१ ० 


दाहा । 

मान. न कर अभ है अळी, मान सु कर यह वात । _ 

मान सु कर नीको अधिक, बढ़त मान वह गात॥ 

पुनयंथा-कवित्त । 

सघन लतान कुंज रहस मचायो कान्ह, 
तोहि बुळवायो आइ में चळ समाज ते । 
तुतो अतिचतुर सुजान रसरीति जाने 
कर ना विळम्ब अंग भूषण सुसाज ते ॥ 
भनत अस्कंद दियो उत्तर न ताहि कछ, 
बोली अनखाइ कहा करत सुआज ते । 
कोन मति ऐसी बात कहत अनेसी बाल, 

कबहुँ न रूठी नई रूठी त्रजराज ते॥९०२॥ 


दोहा । 
बने न बात प्रवीणवळ, मनमें आनंद आन । | 


(२९०) ररामोद्क। 


| उल्लास ६. (२९१) 
कहा देउंगी जाइके, उत्तर उतै सुजान ॥ ९०३ ॥ 
iF 9 (१ 0७० `` 
पुनयेथा-सवेया । | 
चोप चव्यो रसके वशामें, चसक्यो नहि 
काहु सनेइ छगाये । का दियो चंद चकोरनको; 
जो सुधा लियो ताहि अगार चुगाये ॥ त्यों 
अस्कंद मयूरनको घन, का कियो बार पुकार 
मचाये। हे अछि वात कहां किहिभाँति वृथा 
अलि गुंज गुलाबके पाये ॥ ९०४॥ 
दाहा । 
जे सनेह चाहत घनो, तिनहि न व्यापत पीर । 
उदाधि मांझ मुकतान हित, पेठिजात मतिधीर ॥ 
पुनयथा-सवया । 
आई पठाई ठिवाइबेको सब, जानती रीति 
कहा कहेमं है देखेविना यो मनोहर रूप, टरे 
पठ साल सुकेसे बिते है ॥ त्या अस्कंद कहे 


(२९२) रसमोदक । 


सुन वेन, कहा उर सोत प्रतीति न लेहे । सेहे न 
मान गुमान भटू, इम जाव मनोज व्यथा न 


ल 


बढदै ॥ ९०६॥ 
दाहा । 
सौतनकी परतीत हिय, बढ़ीलाळके ऐन। 
कहा भटू तुमसो परी, जाव कहे इमि वेन ९०७॥ 
| दाहा 
जो सौतिन सँग हित कस्यो, पिय न कीजिये मान । 
जानतहे रसतरींतिको, सब विधि चतुर सुजान ॥ 
सेज सवोरि शगार सजि, हिय मिळाप सुखमान । 
जान आन पति स्यान निय, दुख विछोह पछितान। 
सो_ प्रवास कहिये पिया, जो विदेशमें होइ । 
ताते दुख नारीनको, अतिशय जानो सोइ ९१० ॥ 
सो प्रवास दै भाँतिको, विजन कहत बनाइ। 
इक भविष्य इक भ्ूतहे, रसग्रंथननें पाइ॥ ९११ ॥ 


उद्लास ६. (५९३ ) 


भविष्यप्रवासकाउदाहरण-सवैया । 


अब कोन कहो तुम्हें केसी भई, मति कोन 
ठइ कहा वेन कहो । ऋतु माधवी फेलरही चहुँ 
ओर, करे आलि गुंज विदेश चहो ॥ यह कोयल 
कूक सम्हारिहे को, अस्केद भने मिठिमोद लहो । 
विन कारज काज विचारिधेकी, यह टेक कुटेक 
तजो न गहो ॥ ९१२ ॥ 


दाहा। 
चरचा सुनत विदेशकी, बाळ रही दुख पाई । 
ज्यों पंकज रवि अंतमें, सहज जाइ कुम्हिलाइ ॥ 
भूतप्रवासकाउदाहरण-कवित्त । 
वनविन परश नवीन वन पत्र शाखा; 
मृदुल मनोहर वितान न ठतानभो ॥ 
कळ कळ पिकन मलिदन मचायो जोर, 
शोरकरि राख्यो तहा बेठक प्रमानभो । 


( २९४) 


भनत अस्कंद वैन चातक विदेश छाये, 
उनविन विरह महीपति सुजानभो ॥ 
सेवकन मानभो सरोज ग्रुणवानभो, 
सुगुरुजन भानभो निशापति दिवानभो॥ 
दोहा। 
जित देखो मंधुऋतु फबी। चहूँ ओर दरशात। 
पिक पापी तापर करत, बोलि बोलि उतपात ॥ 
पुनयथा-सवैया । 
या ऋतुराज समाजको साज, सखी विरहानल 
आन पठायो । त्यो असकेद भने अलि गुंजसु, 
कोइल कोकिछ शोर मचायो॥ ओधि गई चछि 
आवनकी, मनमाने न नेक कळू समझायो ॥ 
नाथ कहाइके गोपिनके अब, कूबरी संग सनेह 
ठगायो ॥ ९१६॥ |! 
न दाहा । 
अरोनिरदंयी निरदयी, ऐसी छगन लगाह । 


उद्औास ६ (२९५) 


कुबजाके रस वश भये, फिर न लई सुधि आइ ॥ 
विरह अवस्था दश कहीं, जो विवोग श्रृंगार । 
घटसचारिनमं कही, अब वरणतहों चार॥९१८॥ 
कहि अभिलाष सुगुण कथन, अरु उद्गेग प्रठाप। 
जेराखे पंडित कविन, रसग्रंथनमें थाप ॥९१९॥ 


अभिलाष लक्षण-दोहा । 
चाह करे अति मिलनकी, जो त्रिय पिय हिय ऐन | 
अभिलाषा तासां कहत, कछु लळचोहे वेन ॥ 


अभिलाषका उदाहरण-कवित्त। 


क्षण क्षण आवत विचार मन ऐसो सखि, 
छोडि कुकान ओर काज चित दीजे ना। 
वेई केलि कलन मनोभव तरंगनमें, 
अधर सुधाको छोड़ि ओर रस पीजे ना॥ 
भनत अस्कंद देखि हँसन बतान बाँकी 
मुदु सुसक्यान नाम ढाजको सुछीजे ना। 


(२९६ ) रसमोदक । 
मोहनकी मूरतिं विशाल मनमोहनीको, 


कळ 


हियसा ठगाइ जुदो एक पल काज ना।९२१॥ 


दाहा । 
वदन इंदु घनइयामकी, मो मन भयो चकोर । 
इकटकही देखत रहो, याँ चित चाहत मोर ॥ 
गुण कथन लक्षण-दोहा । 

गुण बखान जो विरहमय, करे सुपियकी चाह । 

जतन सहित गुणकथनसो, वरणतहे कविनाह ॥ 
गुणकथनका उदाहरण-कवित्त । 
खेलन चली ज्यों फाग सखिन समाज लेके, 
ताही समे श्याम धूमधाम करे आगयो । 
भनत अरुकंद नेन सेनन घळाघलछमें, 
रूपकी झलाझलमं मन धो कहागयो ॥ 
कारे सरवोर रंग केसर झकोरनपों, 
अंग अंग मदन उमंगहि बढ़ागयो । 


उष्ठास ६. (२९७) 
नजर बचाकर छिपाकर गुलाळ छाल, 
 अकभरि कुचन कपोलन लगा गयो॥ ९२४॥ 


दोहा । 
वा बनवारी कुंजमें, गजब गुवाठिन आइ । 
हंसि हेरन मुसक्यानमं,मो मन लियो चुराइ९२५ 
उद्वेग लक्षण-दोहा । 
चितन लगत कहुँ विरहवश,मन अतिही अकुलाइ। 
सो उद्रेग बखानही,कविजन ताहि बनाइ।९२६॥ 


दगका उदाहरण-कावत्त । 
इत उत जाइ धाइ चढत अटाननपे, 
मन पछताइ नहीं धीरज धरतहे । 
कछु न सुहाइ चित अति अकुलाइ ताको, 
सखिन सहेलिनसों बात न करतहे॥ 
भनत अस्कंद जेसे लगत वसंत हीमं, 
विन मकरंद अछि दोरत फिरतहे । 


(३९८) रसंमोदक । 


ञ्यामाविन राधा भोरि भावर भरतहे॥९२७॥ 
दाशाः 
खान पान भूषण वसन, दिवस न रात सुहाई । 
जब सनेह लगजातहे,निरमोहीसां जाइ ॥९२८॥ 
प्रलाप छक्षण-दाहां । 
कहत निअथिक वेन जहे, विरहीजन दुखपाइ। 
तासों कहत प्रलापहें, जे प्रवीन कविराइ ९२९ ॥ 
प्रलापका उदाहरण-कवित्त । 
तारन बतावे इंद्रवधुन समाज फेळी, 
चंदूहि बतावे रवि सुमत तरंगसां । 
पाननको पात कह विरह उचंगसां ॥ 
भनत अस्कंद इयाम नाम तुव टेर टेर, 


काम कर व्याकुळ न धारज परत वाळ, 


उल्लास ६. (२९९) 
देख घन उठत सुभेटन उमंगसों॥ ९३० ॥ 
| दाहा । है 
जब जब मदन उमंग उठि, विरहरूप दरशाइ । 
पिय पिय करि त्रिय ननद हिय,ठपटजातअकुलाइ 


नवरस निरूप्यते । 
TOT eT 

अथ हासरस-दोहा । 
अस्थायीको हास जो, सो रस हास बखान । 
कृदब कहव कुरूपता, तहें विभाव मत जान ॥ 
हँसियोई अनुभाव काहे, उच्च मंद सुसक्यान । 
तहँ संचारिनको हरष, आर चपलता आन॥ 
रंग ३वेतहे हासरस, नारद देव बखान । 
ताको वरणों विधि सहित,सुनि हरषे बुधवान९३४ 

हासका उदाहरण-काषत्त । 

चरित विवाहमें गिरीश गिरिजाके भयो, _ 


(३००) रसमोदक । 


नेगी नेग माँगत दुइँदिश चुकाइकै । 
देतजात अलख निरंजन कहालो कहां, 

_ जापे द्विज ओर कछ माँग्यो हिय चाइके ॥ 
भनत अस्कंद शमु नजर बचाइ एक) 
फुकरत साँप दियो करमें गहाइकै । 
देखतही उझक झपाक तजि ठाढ़ो भयो; 
विइस उडीद सभा अति सुखपाइके ९३५ ॥ 

` दोहा । 

बाळ बजावत बाँसुरी, छख्यो त्रिभंगी रूप । 
विहँसि कह्यो यह कूबरी, को सतसंग अनूप ॥ 
` पुनयथा-सवैया । 

एक समे इरि शंभुके पास, चळे हियमें अति 
मोद बढ़ाइके । ते चळे आवत ते उतते, अस्कंद 
भने उनके गुण गाइके ॥ भेंटतही खगके पति 
देख, भजे तजि अंग भुजंग डराइके । कोतुकलों 
सुर ओगण भूताहंस जितके तितही मुसक्याइक॥ 


उल्लास ६. (३०१) 


दोहा! 
हम जानी नंदलालही, पे दछालके पूत । 
विहँसि कद्यो ब्रजवालने, फिरत लगावत सूत ॥ 


करुणारस लक्षण-दोहा । 


अस्थायीको शोक मिलि, करुणारस पहिचान । . 
आळंबनको निरस रस, विरह उदीपन जान ॥ 
अनुभावहिको महिपतन, अरुरोदन जो भाव। 
संचारी निवद तह, वरणे कहि कविराव ॥ 
रंग कबूतरके लप्तत, वरुण देवता तास । 
करुणा रस इह्विधि कहेँ,ने कवि सुमति हुलास॥ 


करुणारसका उदाहरण-कवित्त । 


मर्यो इंद्रजीतको अनंत बळवंत वीर, 
भनत अस्कंद जाकी झूरनमें थाप हे । 
जाइ भुज निकट गिरी हे सो सुलोचनाके; 


रोदन सहित परी महिमें सुकॉप हे ॥ 
वंदि सब छूटी दुखद्रंद्रमे भई हे भूर) 
भाँवर भरत ताके कहिके प्रताप है । 
शिरधुनि कहत सुहाय विधि कीन्द्यो कहा, 
निपट विहांठ करे विकल विलाप हे॥९३९॥ . 


दोहा । 


छखत जटायको मरण, रघुपति करुणा कीन ॥ 
दीनबंधु दुखके दरन,परमधाम तिहि दीन९४०॥ 


रोद्ररस लक्षण-दोहा। 


क्रोथभाव थायी छे, बहे रोद्ररस माहि । 
आएंबन ह्वे अरुजुरन,उद्दीपन कहि ताहि॥९४१॥ 
कुटिलभोंह हग अरुणई, अधर दाबि अरुभाव। 
गवे ओर कहि चपळता, तदं संचारी भाव ९४२॥ 
रक्तवरण रस ररद्रदै, सुद्र देवता तास । 


(३०२) रसमोदक । 


उल्लास ५. (३०३) 

ताको लक्षण लक्षकर, वरणों सुमतिप्रकाश॥ 
रोद्ररसका उदाहरण-कवित्त । 
बढ़त विवाद भयो अंगद सुकोपमान, 
वचन दशाननसों कहत रिसाइकै । 
यरे मतिमंद मेरे देख भुजदंड तोहि; 
खंड खंड डारों करि दाँतन चबाइके ॥ 
भनत अस्कंद यो त्रिकूटाचल टारिडारों, 
मारिडारों निश्वर संहारिडारों धाइके । 
फारिडारों धरणी रसातल पताल मध्य, 
तुरत पठाउँ दुष्ट टंकाह दबाइके॥ ९४४ ॥ 
दोहा । 

कटकटाइ कर पटकि महि, बोल्यो वचन कराल । 

जानतहों दशशीश तुव, निश्चय चाह्यो काठ ९४५ 

वाररस लक्षण-दाहा । 
थायीको उत्साह जइ, वह वीररस जान॥ 


(३०४) रसमोदक । 


सो कहि चार प्रकारसों, युद्ध वीर इक मान९४६॥ 
दया वीर कहि पुनि कह्यो, दान वीर पाइचान । 

मेवीर नीको अमित, भाषत बुद्धिनिधान ९४७॥ 
आलंबन रिपु कोनु रण, युद्धवीर मह जान । 
सेना शोर सुने बढ़े, उद्दीपन अनुमान ॥ ९४८॥ | 
इग ळाळी अरु फरकपो, अंग तहा अनुभाव । 
संचारी तहेँ उग्रता, गवे असूया भाव ॥ ९४९॥ 
इंद्रदेव कुंदन वरण, युद्ध वीरको एन । 
ताको कहत उदाहरण,सुनत होइ मति चेन९५०॥ 


युद्धवारका उदाहरण-कावत्त । 


आयो कुंभकरण विसेन रणवीर गाठो 
युद्ध करिवेकी कुद्धकरि विकरालह्वे । 
_ धरि धरि खान लाग्यो कपिन समूह यूह, 
 कूह करि भागे भालु निपट विहाठहू ॥ 
भनत अस्कंद रामचंद्रं कर चाप लीन्ह्यो, 


S 


उल्लास ६. (३०५) 
दौरत दबाइदेत दिग्गज सुकालहे । 
सपट झपेट ताकी रुकत न नेक तऊ, 
गिरत न भूमि शर निकरेकपाछहे ॥ ९५१॥ 


दोहा । 


इत रिसरातो पवनसुत, उत दशशीश प्रचंड । 
भिरत दुहुंनके हालगो, अतल वितळ महिमंड ॥ 
पुनयथा-कवित्त । 

प्रबळ प्रचंड थायो छायो शोर मंडळमें, 
आयो मेघनाद नाद करत झडाकसे । 
हाहाकार माची सब भागे सुर देख वाको, 
इंद्र कार कोप शर छाइत सडाकसे ॥ 
भनत अस्केंद खि उपमा पुराणनको, 
युद्ध भयो प्रबळ सुभटन चड़ाकस । 
भागत ठखत दूर लागत गयंद शूरा 


(३०६ ) रसमोदक । 
फूटें मूड्खळनके तड़के तड़ाकसे ॥ ९०३ ॥ | 


दोहा । 

कोटिन भटके बीचमें, अनिरुध एक प्रचंड । 
ले कपाट मारत भयो, दुष्ट करे सब खंड ॥ 

दयावार लक्षण-दाहा । 
दयावीर विच देखि बो, हे विभाव दुख दॉन। . 
हावभाव मृदु बोळो, अरु करिबो दुख छीन ॥ 
तहँ संचारीभाव धृत; ऑर चपळता जान । 
दयावीर वणेन करे, इहिविधे बुद्धि निधान ॥ 


दयावीरका उदाहरण-कवित्त। 


मच्छह्वे आयो कहूँ कच्छ हे आयो कई, 
धारयोहे वराह रूप सुखद सुहायो हे । 
बावन भयोहै अरि रावण भयोहे कहू, 
बोध नरसिंह रूप विकट बनाया हे ॥ 
हैकेअनुराग आय क्षत्रिन जतायो कई, 


उद्घाप ६. (३९७) 


भनत अस्कंद _कृष्णचंद यशगायोंहे । 
जब जब दीननपे संकट परयोहे आइ, . 
तब तब दीनबंधु तुरत बचायोहे॥९५७॥ 


दोहा । 


दीन सुदामा देखिके, दया करी अभिराम । 
कृपासिधु करिके कृपा, दीन्हे कॅचनधाम ॥ 


प॒नयथा-कवित्त । 


रुणा निधानके समान कोन दूसरोहे, 
गोध गणिकासे धमधामको पठायेहे । 
भारत प्रचंड दळ दोहुँनके बीच परे, 
भारहीके अंड घट तूरिके बचाये हें ॥ 
भनत अस्कंद करी द्रोपदी पुकार जमे, 
चौरको वढाय द्वारका से आप धाये इ। 
दीननके कारन सुधारत हमेश आये, 


he 


या हितसों दीनबंधु विरद कहायहे ॥ ९५९ ॥ 


(३०८) रसमोदक । 


दाहा । 
अरि विचार कीन्द्यो नहीं, ऐसे दीनदयाल । 
दीन विभीषण जानिके, तुरत कियो प्रतिपाळ ॥ 


दानवार लक्षण-दाहा | 
दानवीरको जानिये, याचक ज्ञान विभाव । 
धनको कह्‌ न लेखि बो, सोइहे अनुभाव॥९६१॥ 
संचारिनके भाव जहे, वीडा इरष मिठाइ । 
दानवीर वर्णन करे, इहिविधि कवि सुख पाइ ॥ 
दानवीरका उदाहरण-कवित्त । 


दीन्ह्यों गढ़लंकओ निशंक करिदीन्ह्यों वंक, 
रावण को नेकही कृपाकरि निहारयो हे । 
दीन्ह्यों जलबुंद गंग भागीरथ संग जाके, 
` चरित सुनेते यमराज मन हार्‍यो हे ॥ 
भनत अस्कंद दीन्द्यो हिरणाकुशहि राज, 
भस्भासुर काज नहीं नेकहू विचारो हे । 


| उष्ठास ६. ( ३०९ ) 

येरे मन ध्यान आन करुणानिधान जान, 

शंकर समान कोन दानदेनवारयोंहे ॥९६३॥ 
~ २०० + १” . $ दोहा । ह 
दीन्ह्यो शुंभनिशुंभको, आप दान वरदान । 
चक्रवती महिमें कियो, कोहे शंसु समान॥९६४॥ 

धर्मवीर लक्षण-दोहा । 

धमवीरके जानिये, वेद पुराण विभाव । 
अरु ताहीकी विधि चठब, स्मृति छो अनुभाव ॥ 
संचारीके भाव जो, तिनम को धृतभाव । 
रसग्रंथनमें कहतरें, जे प्रवीण कविराव॥ ९६५ ॥ 


धर्मवीरका उदाहरण-कवित्त । 


आये हरिद्रारपे स्वरूप धरि बावनको, 
मोको यह जानीजात छलयो विशेषई । 
दान मत दीजे यह मानिमत छीजे मोर, 


(.३१०) रसमोदक । 


ओर इत हेरौ तुम्हें कुमति कहा ठई॥ 
शुने सिखायो तोन मनमें न छायो कछू' 
भनत अस्कंद झारी करसों उठालई । 
पेज प्रण पाल्यो नेक उरसे न हाल्यो वि, 
धरम निबाह्यो पीठ पगन नपादई ॥ ९६६॥ 


दाहा । 


रामचंद्र सँग वन गये, लक्ष्मण धर्मनिवाहि । 
को ऐसो प्रण पाठिहे, भरतरूप अवगाहि९६७॥ 
७ थ 
पुनयथा-कवित्त । 
राम वन फिरत विलोकत प्रणाम कीन्हों 
देखन गईती तहा करि भ्रम भारीहे। 
भनत अस्केद कहा कोतुक विलोकि आई! 
बोली करजोरि वही सुमति तुम्हारी हे॥ 
ध्यान धर देख जानि कीन्ह्योहे सियाको रूप, 


दीन्द्यो तजि तुरत सतीको त्रिपुरारी है। 
धरम धुरंधर सो धरम निवाहिवेको, 


शंकर समान ऐसो कोन प्रणधारी हे॥९६८॥ 


दोहा । 
यदाप प्रथम प्रण पाठिके, एसो धरम निवाह। 
कीन्ह्यो हे तरिपुरारिने,गिरिजा संग विवाह ९६९॥ 


भयानक रस लक्षण-दाहा । 
थायीको भय जासुमं, सुरस भयानक जान। 
कळू भयंकर देखिवो, सो विभाव तह मान ॥ 
तहँ जो तनुको काँपबो, सोई हे अनुभाव । 
मोहादिक तरे कहतहें, कबि संचारीभावी।९७०॥ 
ताको कहिये देवता; काल्सुक्येला रंग । 


he र 0 चरो 


रसग्रंथनमें देखिकै, वरणत सुमति उमंग॥९७१॥ 
भयानकका उदाहरण-छपष्पथ | 
फंटत शेषशिर चटक पीठ कच्छप अति 


(३१२) रसमोदक । 
गाढ्यि । डग डग दिग्गज इलत शंक त्रेकोकहि 
बाढ्यि ॥ समर मध्य करि कोप काठमूराति वह 
धारियाएक डाढ़ कर भूमि एक नभ बिच पसा- 
रिय॥इमि भनत नृपति अस्कंद गिरि, मेरु हठत 
नहि को डारेव । तई शुंभ निशुंभहि आदिके 
शउु भक्ष कालिय करिव ॥ ९७२ ॥ 
दाहा। 
पुच्छ शीशधर कुद्ध करि, गरज्यो सिह अपार। | 
सुनत भयानक शब्द वह, निश्चर भये संहार॥ 
(0 
पुनयथा-कवित्त । 


१ ७ ३७ 


इतउत असुर गिरेदै घूमि घाइलसे, 
विकल सुत्रामान सुनत अरारयोहे। 
उठत सुएकनको बूझत न एक एक, 
थर थर कंपत ससात मन हारयाहे॥ 
भनत अस्कंद ओर कोतुक कहाों कहो, 


उल्लास ६ (२१३) 


इरिणाकुश महीको उदर विदारयोदै । 
घराणे हलीहे खम्भ चटकफट्याहे जब, 
विकट भयंकर नसिहरूप धारयाहे ॥९७४॥ 
he, ई दाहा इ 
मेषनादको शिर हत्यो, अट्टहाटकारेहास । 
भालु कपिनके उरविषे, व्यापिगई तहँ त्रास ॥ 
वीभत्सरस लक्षण-दोहा । 
सो विभत्सरस जानिये, थायी जासु गिलान । 
पीव रुधिर दुरगंथ अति, तेविभाव तह जान ॥ 
कंपादिक रोमांच तह, नाक मदे अनुभाव | 
तहं संचारी मूरछा, मोह असूया भाव ॥ ९७७॥ 
वाको सुर सब कहतहें, महाकाळ रंग नीळ। 
ताको वरणन करतहों,समझो सुजन सुशील९७८ 


वामत्सरसकाउदाहरण-कावत्त । 
आयो छळ करन अवासुर पठायो कंस! 


( ३१४ ) 


बैठ्यो मग वदन पप्तारि अति भारीहे । 
भनत अरुकंद तहा ग्वाठनकी भीर मग) 
पेठेसब किलकत हाँक देंदे तारीहे॥ 
मूत्र मळ थूक ताकी आतिदुरगंध महा, 
पित्त कफ लार की न नेकह विचारीहे । 
सखनसुकृष्ट जानि उरमें सुकोप ठाने ॥ 

फारिडारयोतुरत चड़ाक गिरिधारोहे ९७९॥ 

दोहा। 

दुरगेधादिकको कछू, कीन्ह्यो नही विचार। 

सुरसाके मुसमें धस्यो, तुरताहे पवनकुमार ॥ 
अदड्भतरस लक्षण-दाहा । 

अचरज थायीभावको, सो अट्टतरस जान। 

असंभवतको देखियो, सो विभाव तह मान॥ 

कॅपनो वचन विचित्र अरु, रोम उठव अनुभाव । 

इंका मोह वितकेते, काहे संचारीभाव ॥ ९८२ ॥ 


उष्ठास ६. (३१५) 


पीत वरणहे जासुको, देव विरंचि वखान। 
ताको कहत उदाइरण,सो अद्भुतरस जान ९८३॥ 


अद्दतरसका उदाहरण-कवित्त । 
देख्यो दधिखात ग्वाळबाळनके संग जवे, 
करि श्रमभारी ताहि हितसों हितेरह्यो । 
बछरा चुराइ जाइ बंदकरे कंदरमें, 
भनत अस्कंद्‌ कृष्ण गुणका गिते रह्यो ॥ 
आयो इत देखिबेको करि अनुराग भयो, 
अद्भुत चरित्र ताको मनधों किते रह्यो । 
रचिके त्रिमंडळी सुकुंडडी लिये करमें, 
देखि ब्रह्ममंडडी कमंडली चिते रह्यो॥९८४॥ 
दोहा । 


अद्भुत भयो चरित्र जब, कियो शम्धुने गान । 
भये विष्णु तहँ नीर सुन, सो गंगाजल जान९८५ 


(३१६ ) रसमोदक । 


पुनर्यथा-कवित्त । 
कोप करि अमित प्रचंड कर बुंद एक, 
तुरत अगस्त्य शोषठीन्ह्यों सिंधुपानी है। 
शंकर पिनाक जवे खंडन कियोहे राम, 
नपति समाजनकी सुमति भुलानीहे ॥ 
भनत अस्कंद कृष्णचंदने फणिद्‌ नाथ्यो, 
वामन बब्योहे ताहि सघ जग जानी हे । 
शम्मुके जटान बीच गंगाजी मुठानी रदी, | 
रावणको फेंकदीन्ह्यो जठर पुरानी हे॥९८६॥ _ 
दोहा । | 
लाल भाळ डीलो उचटि, चटि समीरके छाल । | 


य १७ 


रामचंद्रको ठंगयो, अहिरावण पाताळ ॥ ९८७॥ 


शांतरस लक्षण-दोहा । 
थायीको निर्वेद कहि) सोइ शांतरस जान । | 


उल्लास ६. (३१७) 


तहँ विभाव गुरु तपोवन, साध संग उर आन॥ 
रोम उठव अश्रूपरत, तह अनुभाव विचार। 
संचारिनके धृत इरष, वरणत बुद्धि अगार ॥ 
नारायण हे देवता, तासु रंगहे इवेत । 


an 


सोइ झांतरस जानिये, वरणत प्रेम समेत॥९९०॥ 


शांतरसका उदाहरण सवैया । 

वही भाष्यो विशचि चतुमुसह्वे, अरु वेद्‌ पुरा- 

णन बाच्यो वही । वही पाळत पोषत जीवनको 

जग झूठो सभे अह साँचो वही । वही संतशिरो- 

मणि एक लख्यो,अस्कंद निरूपके जाच्यो वही। 

वही पूरण ब्रह्म निरंजनको, जित देखो उते रंग- 
रॉच्यो वही ॥ ९९१ ॥ | 
दाहा । 

वही भक्तरस जानिये, वही जगत कतोर । 

वही शक्त चर अचरपे, वही शक्त आधार ९९२ 


(३१८) रसमौदक। 
| 6 के 
पुनयथा-सवया । 
झात्रुनके सुख भंजिबेको, जन आपनेके दुख- 
द्वंद्व दरेया । संतति संपति भूरि करे, गुणगान | 
करे भवसिधु तरेया॥ त्यां अस्कंद भने प्रणपा- 
लक, या कढिको मल पाप इरया | या जगम 
हम जाँचलियो, रघुनंदन एक अनंद करेया९९३ 
दोहा । 
एक नजरही के रसे, जो कारदेत निहाल । | 
सो प्रभु मन तेरो अरे, शंकर दीनद्याल॥९९४॥ _ 
पुनयंथा-सवैया । | 
चार पदारथके फलदायक, हैं सब ठायक 
दुःख दरेया। पातक छार अनेक करें, अमजाल _ 
हरे यमजाळ टरेया ॥ आतुर शजुको अत्र हने, 
अस्कंद भने भुवभार धरेया । या जगमे जन. 
आपनेको, रघुनंदन येक अनंद करेया ९९५ ॥ | 


उद्ठास ६. (३१९) 
दोहा । 


nC ye 


तनु पुलकित, इरपित सुमन, हिये प्रम सरसाइ । 
धन्य धन्य नर धन्य वे, राम कहत सुख पाइ ॥ 
कवित्त । 
जोमेंने किये दें छठ पातक अनेक तो में, 
तेरही भरोसे एक नाम अवगाहेके । 
ज्ञानहू न जानों कछू ध्यानहू न जानों नेक 
कीन्ह्या जोन काज तोन सुमति सराहेके ॥ 
भनत अस्कंद गुण गावत सुरेश तेरे, 
सुनियो महेश हो दिवैया हित चाइके । 
आपने करे जो कम आपर भुगतों गा तो, 
हों हुँ करतार करतार तुम काहेके ॥ ९९७॥ 


दोहा । 
याचंते तुम देत हो, बिनयाचें नहि देत । 


(३२० ) रसमोदक । 
हो वरजोरी शंभु नित, नाम तुम्हारो ठेत९९८॥ | 
9 थ 
पुन्यथा-कवित्त । 
रंजन मुनिन्द्र ओर खंडन सुरारि वृंद, 
भरे सुख भूरि दुख दारिद द्रनहें | 
तेजधर सुर अघ तिमिर्‌ सुनाश करे, 
पूरण प्रकाश करं शोभाके धरनहे ॥ 
भनत अस्कृंद ध्यान धरत महेश शेष) 
पावत न वेद भेद पंकज वरनहें । 
छोड़ि छल छंद मोद मान कर वंद ऐसे, 
आनँदके कंद नंदनंदन चरनहें॥ ९९९ ॥ 
दाहा । | 
सुख संपतिको देतह, बड़े गरीबनिवाज । 
गोकुळ चंद गुविद मन) नंदलाल ब्रजरान १००० 
_ पुनयेथा-सवैया । 
मनोरथ प्रेमसे एरो करे, अरुदेत करे करिदेत 


उल्ठास ६ ( ३२१ ) 


निहाळ । हरे कलिकष्ट अरिष्ट सबै, ओ बढ़ावत 

कीरति बुद्धि विशाळ ॥ भने अस्कंद अनंद करे 

गुण अ गुणहे जे करे नहि ख्याठ । सदा जनको 

प्रतिप्राक कर सो कृपा करें दीन दीनदयाल ॥ 
द[ह्‌[। 

_ जासु तेज दिनकर लसत, विदित अवनि आकाश 

प्रगट चराचरमें लख्यो, पानी पवन प्रकाश ॥ 


पुनर्यथा-कवित्त । 
निशिदिन आठो याम हरष हियेमें करि, 
पागो रहे कुमति कुसंगत सुभावरे। 
मानत न नेक तेरी कोन यह टेक तू तो, 
बूझत अबूझ नहीं तनक बचावरे ॥ 
कुटिल कुपाट कमे कुटिल करहें जोन, 
 भनत अस्कंद तिन्ह अवतो भुठावरे। 
येरे मन जगत प्रभाकर कृपानधान, 
गोरीपति सुखद गुणानुवाद गावरे ॥१००३॥ 
११ 


(३२२) रसमोदक । 


दोहा । 


विधि साँचो राँचो वही, बाँचो वेद पुरान । 


ह याँचो अस्केदगिरि, शंकर कृपानिधान ॥ 
पुनयथा-कावत्त । 


मंगळ प्रदायिनी अमंगल नशायिनीहे, 
शम्भु ठकुरायिनी हमेशहू सुरक्ष हे । 
शेष गुणगावत सुरेश मुनि ध्यावत सु, 
दास प्रणपाठ करे कारज ततक्ष हे ॥ 
भनत अस्कद दुस दृद्ध सव दूर कर? 
भरत अनंद सो अपक्षनकी पक्ष हे । 
गच्छ करि आतुर सुभक्ष करि झाउनको, 
जक्तमें शिवाकी शक्ति राजत प्रत्यक्षहे १००८, 
दोहा । 


he 


ऋद्धि सिद्धि पावे घनी, होइ सुपूरण काम। 


है 


सिह वाहिनी दाहिनी, जोकोइ आठो याम१००६. 


“य 


° 


| 


2 


उद्ठास ६. (३२३) 
पुनर्यथा-कवित्त । 
आश करि याचत सुराचत हमेश भक्त, 
सकल सुपास कर अमित विलास कर । 
ऋद्धि सिद्धि सहित सु अष्ट नवनिद्धि ओर, 
वचन प्रसिद्ध स्वच्छ बुद्धिको प्रकाश कर ॥ 
भनत अस्कंद जक्त अंब तू कृपा करके, 
अष्टभुज मूरति सु उरमें निवास कर । 
पातक निराश कर इाज्जनको नाशकर, 
दुए उपहास कर विचन विनाशकर॥१ ० ०७॥ 


दोहा । 
जगदंबे अंबे सुनो, विने करे कर जोर । 
देहु सुक्ख सुत संपदा, तेज ज्ञान गुण जोर१००८॥ 
पुनयथा-कवित्त । 
हरिजात शोक दुखदारिद बिदरिजात, 
. टरिजात गज व गुनाह डरि डरि जात । 


(३२४) रसमोदक। 


छरिजात कुमति कुसंग तिमि टरिजात, 
संपदा करोरि सो कुवर धरि धरि जात ॥ 
भनत अस्कंद प्रेम पूरण करे जो मन, 
सृष्टिके अनेकन अरिष्ट दरि दरिजात । 
नामके लिये ते पाप जरि जरि जात जेसे, 
लगत समीर वोस बुंद ढरि ढरि जात॥१००९॥ 
दोहा । 
उमा शम्भु उरमें बसें, सुवश प्रेमे आन । 
महिमा अगम अपार हे, को करिसकत बखान ॥ | 
पुनयेथा-कवित्त । 

याच्या अस्कंद प्रेम पू'ण हियेमें करि, 
देहु सुत संपति कृपा करि कृपाळु जस्तु । 
कीजिये मनोरथ दयानिधि दयानिधान, 
जन प्रणपाळक कहावत पढी न वस्तु ॥ 
विनय सुनेते मन अधिक प्रसन्न हके, 


उल्लास ६ (३२५) 


गोरी हे गिरीशक हे सेवक सुयेज मस्तु । 

तेजवान अमित सुरूप सुत बुद्धहोहि, 

कुल बलवान धन धान्य समृद्धि रस्तु १०११ 
दाहा । 


जा याच ताको मेले, एसो यह उपदेश । 


NaN 


भनत कुवर अर्कं द भिरि,एसे उमा महेश १०१२॥ 
कावत्त । 

दिम्मतबहादुर अतिप्रबळ प्रचंडकरे, 
शिष्य सहजादगिरि सुयश अपारा हे । 
केचनगिरि कुँवर सुकामतागिरीश करे, 
तेज बल बुद्धिवान धरम सुधाराहे ॥ 
तिनकेभयेहें सुत शंकरकुपाते चारू, 
गुणन गभीर नाम देवी गिरिधाराहे । 
तासुत भहेशकी कृपाते अरुकंद गिरि, 
विरच्यो अनूप रसमोदक हजाराहे॥३०१३॥ 


(३९६) रसमोदक । 


दोहा। 
दशनोंसे अरु पाँचको, संवत भादोमास । 
शुद्धपक्ष द्वादश खो, पूरण ग्रेथप्रकाश॥१०१४॥ 
राधा माधवको कियो, यामें रूप शगार । 
भूल चूक जो होइकछु, लीजो सुजन सुधार। ०१५ 
इति श्रीशिवसुत षोडश नाम मतापअनुभारतीज्ञः 
श्रीमन्महाराजकुमार श्रीमत्कुँवर स्कंदगारे विराचेते 
रसमोद्काऽभिधेकाव्ये श्रीमहाराजाधिराज राधाकृ- 
ष्णविहारे कविजन रसिक हदयप्रमोद दायिने 
नवरसभाव प्रकरणं नाम 
षष्टठोछ्लासः ॥ ६ ॥ 
इति रसमोदक हजारा सम्पूर्ण । 


` पुस्तक मिलनेका ठिकाना- 
खेमराज श्रीकृष्णदास, 
“श्रीवेङ्कटेश्वर” छापाखाना, खेतवाड़ी-बंब है. , 

